
Alojzu E 


»Ivađ se s 
Isusom trpi, 
onda sve 
biva Iako/« 


fBI. A. STEPJNAC, 
Katehetske propovijedi, 
Zagreb, 1956., sv. i., sir. 187.) 


GLASNIK POSTULATURE 


Blaženi Alojzije Stepinac : 
moli za nas! 







PAPINA RIJ£C 


Govor Ivana Pavla li. 

SUDIONICIMA GLAVNE 

skupštine Papinske 

AKADEMIJE ZA ŽIVOT 

(Vatikan, dvorana 
Clementina, 3. OŽUJKA 
2001 .) 



Mons. Josip Bozanić, nadbiskup zagrebački tumači, a dr. Juraj Batelja, 
postulator, na audijenciji zahvalnog hodočašća Zagrebačke nadbiskupije u 
Rim, 30. studenoga 2001., uručuje Svetome Ocu moćnik bi A.Stepinca 


1 Poštovani članovi Papinske akade^ 

♦ mije za život, uvijek vas susrećem s 
velikim zadovoljstvom. Povod koji mi 
danas pruža tu priliku jest vaša godišnja 
Glavna skupština, zbog koje ste se skm 
pili u Rimu iz različitih zemalja. Najsr- 
dačnije pozdravljam svakoga pojedinog 
od vas, zaslužni prijatelji koji zajedno pri' 
padate obitelji ove meni osobito drage 
Akademije. Moja se misao posebno s po- 
štovanjem obraća vašem predsjedniku, 
profesoru Juanu de Dios Vial Correa'U, 
kojemu se zahvaljujem na ljubeznim rije' 
čima kojima je izrazio vaše osjećaje. Po' 
zdravljam također i dopredsjednika, mons. Elia Sgreo 
cia'U, članove Upravnog odbora, suradnike i dobrot' 
vore. 


šanje, nego i zakonodavstveni i politički odabiri, koji sa 
svoje strane vođeni pritiscima kulture, nažalost često 
sprječavaju autentičnu obnovu društva. 


2 Za predmet vašega zajedničkog razmišljanja odab' 
♦ rali ste vrlo zanimljivu temu: »Kultura života: os- 
nove i opseg«. Već po samoj svojoj formulaciji tema 
upućuje na to da će se pažnja posvetiti pozitivnom i 
konstruktivnom stavu prema obrani ljudskog života. 
Ovih ste se dana pitali, od koje osnove treba poći da bi 
se promicala i reaktivirala kultura života, i s kojim je 
sadržajem treba predložiti društvu koje je obilježeno - 
kako sam upozorio u enciklici »Evanđelje života« - sve 
rasprostranjenijom i alarmantnom kulturom smrti (br. 

7, 17). 

Najbolji način da se nadiđe i pobijedi opasna kub 
tura smrti sastoji se u tome da se kulturi života, koja joj 
se oštro suprotstavlja, postave čvrsti temelji i dadu jas- 
ni sadržaji. Nije dovoljno, iako je i to potrebno i nužno, 
ograničiti se na iznošenje i objavljivanje smrtonosnih 
učinaka kulture smrti. Treba radije stalno obnavljati 
unutrašnje tkivo suvremene kulture, shvativši ju kao 
živi mentalitet, kao uvjerenje i ponašanje, kao društve' 
ne strukture koje ju podržavaju. 

To se razmišljanje čini još vrednijim, ako se uzme u 
obzir da na kulturu ne utječe samo pojedinačno pona' 


Na naslovnoj stranici: Blaženi Alojzije Stepinac, 
ulje na platnu, u salonu Papinskog hrvatskog zavoda 
sv. Jeronima u Rimu 


Osim toga, kultura usmjerava strategiju znanstve' 
nih istraživanja, koja danas, kao nikada do sada, nude 
moćna sredstva, koja nažalost nisu uvijek usmjerena 
na dobrobit čovjeka. Naprotiv, čini se da su takva is' 
traživanja na mnogim područjima usmjerena protiv 
čovjeka. 

3 U pravi ste čas, dakle, željeli točno odrediti osno' 
♦ ve i opseg kulture života. Zato ste stavili naglasak 
na velike teme stvaranja, naglasivši da se ljudski život 
mora shvatiti kao Božji dar. Čovjek, stvoren na sliku i 
priliku Božju, pozvan je da bude njegov slobodni surad' 
nik i da istodobno bude odgovoran za »upravljanje« 
onim što je stvoreno. 

Također ste željeli potvrditi neotuđivu vrijednost 
dostojanstva osobe, koja je svojstvena svakome poje- 
dincu, od začeća do prirodne smrti; obnovili ste temu 
tjelesnosti i njezina personalističkog značenja; pažnju 
ste usmjerili na obitelj kao zajednicu ljubavi i života. 
Zadržali ste se i na razmišljanju o važnosti sredstava 
priopćavanja u kapilarnom širenju kulture života i o 
potrebi vlastita svjedočenja u njezinu korist. Uvjereni 
da je puna istina o čovjeku u prilog životu, prisjetili ste 
se kako se na tom području potiskuje svako nastojanje 
u prilog dijalogu. Vjernik je u tome ohrabren entuzijaz' 
mom ukorijenjenim u vjeri. Život će pobijediti: tome se 
čvrsto nadamo. Da, pobijedit će život, jer su na strani 

života istina, dobro, veselje i pravi napredak. Na strani 
života je Bog, koji voli život i daje ga obilno. 

4 Kao što se uvijek događa u filozofskom razmišlja- 
♦ nju i teološkoj meditaciji, i u ovom slučaju nep¬ 
rocjenjivu pomoć pružaju riječ i primjer Isusa, koji je 
dao svoj život da bi pobijedio našu smrt i da bi čovjeka 
povezao sa svojim uskrsnućem. Krist je »uskrsnuće i ži¬ 
vot« (Iv 11, 25). 

Razmišljajući na taj način, u enciklici Evanđelje ži¬ 
vota napisao sam: »Evanđelje života« nije jednostavno 
razmišljanje, iako je izvorno i duboko, o ljudskom živo¬ 
tu; niti je samo zapovijed kojoj je namjera senzibilizira- 
ti savjest i izazivati znatne promjene u društvu; još je 
manje iluzorno obećanje o boljoj budućnosti. Evanđe¬ 
lje života je konkretna i osobna stvarnost, jer ju je 
osobno najavio sam Isus. Apostolu Tomi i svakom čov¬ 
jeku Isus se predstavlja ovim riječima: »Ja sam Put, Is¬ 
tina i Život« (Iv 14, 6) (n. 29). 

Radi se o osnovnoj istini koju je zajednica vjernika, 
danas više nego ikad, pozvana braniti i širiti. Kršćanska 
je poruka o životu »na neki način upisana u samo srce 
svakog muža i svake žene, odzvanja u svakoj savjesti od 
početka, odnosno od samog stvaranja, tako da se, uspr¬ 
kos negativnom utjecaju grijeha, može u svojim bitnim 
crtama razabrati u ljudskom razumu« (Evanđelje života , 
29). 

Pojam stvaranja nije samo prekrasna najava Otkri¬ 
venja, nego i jedna vrst dubokog osjećaja ljudskog du¬ 
ha. Isto tako, dostojanstvo osobe nije spoznaja koja 
proizlazi samo iz biblijske tvrdnje prema kojoj je čovjek 
stvoren »na sliku i priliku« Stvoritelja, nego je to po¬ 
jam zasnovan na njegovu duhovnom biću, zbog kojega 
se on očituje kao transcendentalno biće u odnosu na 
svijet koji ga okružuje. Zahtjev za dostojanstvom tijela 
kao »osobe«, koje nije samo materijalni »objekt«, lo¬ 
gična je posljedica biblijskog shvaćanja osobe. Radi se 
o jedinstvenom shvaćanju ljudske osobe, koju su nau¬ 
čavale mnoge misaone struje od srednjovjekovne filo¬ 
zofije do našeg vremena. 

Zahtjev za dijalogom vjere i razuma može samo 
♦ osnažiti kulturu života, međusobno povezujući 
dostojanstvo i svetost, slobodu i odgovornost svake 
osobe, a to su nezamjenjivi sastojci same ljudske egzis¬ 
tencije. Isto tako, zajedno s obranom osobnoga života 
bit će sačuvan i ljudski okoliš, jer ih je oba stvorio i od¬ 
redio Bog, kako to potvrđuje sam prirodni ustroj vidlji¬ 
vog svijeta. 

Zahtjevi za pravom na život svakoga ljudskog bića 
od začeća do smrti, zauzetost za promicanje obitelji 
prema osnovnoj Božjoj zamisli, i važna potreba, koju 
danas svi osjećaju, za zaštitom okoliša u kojemu živi¬ 
mo, predstavljaju za etiku i pravo područje zajedničkog 
interesa. Posebice na onome području na kojemu sud¬ 


jeluju temeljna prava ljudskog suživota, vrijedi ono što 
sam napisao u enciklici Fides et ratio: »Crkva ostaje u 
najdubljem uvjerenju da se vjera i razum međusobno 
potpomažu, radeći jedno za drugo, bilo kao kritika i po¬ 
jašnjenje, bilo kao poticaj za napredak u potrezi za pro¬ 
dubljivanjem« (br. 100). 

Korjenitost izazova koje ljudskome rodu danas na¬ 
meće s jedne strane napredak znanosti i tehnologije, a 
s druge strane procesi posvjetovljivanja društva, zahti¬ 
jeva napor u produbljivanju razmišljanja o čovjeku i 
njegovom biću u svijetu i u povijesti. Potrebno je doka¬ 
zati da postoji mogućnost dijaloga, slušanja i predlaga- 
nja, u smislu odgajanja savjesti. Samo tako će se moći 
oživotvoriti kultura zasnovana na nadi i otvorena za 
integralni napredak svake osobe u različitim zemljama, 
na pravedan i solidaran način. Bez kulture koja održa¬ 
va neosporivo pravo na život i promiče osnovne vrijed¬ 
nosti svake osobe, ne može postojati zdravo društvo ni¬ 
ti sigurnost u mir i pravdu. 

6 Molim Boga da prosvijetli savjesti i vodi one koji 
♦ na različitim razinama sudjeluju u izgradnji dru¬ 
štva sutrašnjice. Neka uvijek znaju postaviti kao prvi 
cilj zaštitu i obranu života. 

Vama, cijenjeni članovi Papinske akademije za ži¬ 
vot, koji ulažete svoju snagu u služenje tako plemeni¬ 
tom i zahtjevnom cilju, izražavam svoju najsrdačniju i 
najdublju zahvalnost. Neka vas Gospodin podrži u ra¬ 
du koji obavljate i neka vam pomogne u izvršavanju 
poslanja koje vam je povjereno. Presveta Djevica neka 
vas ohrabri svojom majčinskom zaštitom. 

Crkva vam je zahvalna na uzvišenom služenju ži¬ 
votu. S moje strane želim vam se pridružiti trajnim po¬ 
ticanjem, te vam udjeljujem posebni blagoslov. 


Hvala svim 

Č1TATEL) IMA, 
ŠTOVATELJIMA 
BLAŽENOG AlO)Z1JA 
Stepinca U 

DOMOVINI I ŠIROM 
SV1)ETA, ZA 
MOLITVE I DAROVE, 
KO)I NESEBIČNO I 
VELIKODUŠNO 
PROMIČU GLAS 
SVETOSTI 1 
ML1ČEN1ŠTVA 
KARDINALA 

Aloizda Stepinca. 

TETOVAŽA 


hrvatskoj se javnosti s različitih gledišta 
prosuđuje knjiga objavljena u Zagrebu 2001., a 
potpisali su je sin i otac, dr. Ivo i Slavko Qoldste- 
in na temu: Holokaust u Zagrebu. Znakovita je 
prosudba kojom je o njoj progovorio Zvonimir 
Berković u Qlobusu, 23. studenoga 2001., u ko¬ 
joj je odgovornost za »holokaust u Zagrebu« pri¬ 
pisao Katoličkoj crkvi i k tome ustvrdio: »Autori 
su skinuli mnogo ružne tetovaže s uspomene na 
Alojzija Stepinca, 'hrabrog čovjeka' i vjerskog 
dostojanstvenika, s njegovih 'mnogo dilema u 
jednom mučnom vremenu u kojem nije bilo lako 
naći jasne odgovore, pa ih ni on često nije lako 
nalazio'.« Tvrdnja gospodina Berkovića o tetovaži 
blaženog Alojzija Stepinca najizvornije govori s 
kolikom se mržnjom desetljećima blatilo i kleve¬ 
talo zagrebačkog nadbiskupa Alojzija Stepinca u 
jugoslavenskoj, hrvatskoj i svjetskoj javnosti. Hr¬ 
vatska javnost i svi oni kojima gospodin Berković 
pruža informacije i daje povijesne prosudbe o dje¬ 
lovanju nadbiskupa Stepinca i Katoličke crkve u 
odnosu na progon Zidova u II. svjetskom ratu 
imaju pravo prosuditi to djelovanje, ali isključivo 
na temelju dokumenata, a ne po diktatu pojedi¬ 
nih političkih grupa i lobija koji u domaćoj, eu¬ 
ropskoj i svjetskoj javnosti imaju za cilj razbiti i 
omraziti Katoličku crkvu, njezin unutarnji identi¬ 
tet i njezino posluživanje u hrvatskom narodu, 
kojim je najtješnije vezana uz europsku uljudbu, 
stvorenu na kršćanskim načelima. 

Zvonimir Berković iznesenom tvrdnjom pred¬ 
stavlja sebe i svitu sličnih spisatelja koji su se slu¬ 
žili tetovažom a i danas je se laćaju, a ne metodi 
povijesne kritike ili studiranju dokumenata. Pođi¬ 
mo redom. 


1. Rječnik stranih riječi Bratoljuba Klaića, Zagreb, 
1978., na str. 1347. tumači pojam tetovaže ovim riječi¬ 
ma: »Tetovirati /znači/ urisavati neizbrisive slike na 
čovječje tijelo s pomoću uboda u kožu i stavljanja boje 
u te ubode — običaj raširen među nekim divljim pleme¬ 
nima od kojih su ga preuzeli pomorci i malo kulturni 
slojevi različitih zemalja.« Opis tetovaže očito je djelo¬ 
vanje izvana, koje ima za cilj svoju sliku, ili željenu ili 
zatraženu, prenijeti na objekt. Pred činjenicama koje su 
bez argumenata i dokaza do sada »ubadale« i »bojale« 



djelovanje i osobu zagrebačkog nadbiskupa Alojzija 
Stepinca, »tetovaža« je bila ne samo »običaj«, nego i 
praksa u velikom dijelu politički zagriženih i obojenih 
skupina i pojedinaca. Pitam se, pripadaju li oni »div¬ 
ljim plemenima« i »malo kulturnim slojevima«? Po 
mom mišljenju, koji su se god drznuli tetovirati kardi¬ 
nala Stepinca, dužni su se pred svjetskom javnošću 
očitovati zašto su izvršili taj postupak kad ih »tetovira¬ 
ni« to nije molio. Dapače, na njemu je izvršeno nasilje 
koje, kako vidimo, traje i danas. 

2. Kad je u pitanju knjiga »Holokaust u Zagrebu« 
čovjek bi se priupitao zbog čega autori, pišući na temu 
»Katolička Crkva, nadbiskup Stepinac i Zidovi«, nisu 
jasno opisali i pred javnost iznijeli izravnu Stepinčevu 
djelotvornost u odnosu na Židove, već su pribjegli zak¬ 
ljučcima na temelju članaka i autora koji često ten¬ 
denciozno prikazuju povijesne činjenice. Proizlazi, na¬ 
ime, pitanje, zbog čega se nadbiskupu Stepincu pripi¬ 
suje odgovornost za ono što je provodila i za što je bila 
odgovorna javna vlast. Bilo bi razumljivo da je nadbis¬ 
kup Stepinac šutio i bio nedjelotvoran, da bi mu se tad 
mogla predbaciti pasivnost i nebriga. Ali, kad je on pi¬ 
smima, osobnim interventima i u javnim nastupima 
otvoreno i nedvosmisleno osuđivao sve djelatnosti 

koje su gazile ljudska prava i poni- 
zavale ljudsko dostojanstvo, i k to- 
me javno s propovjedaonice, pred 
tisućama ljudi, osuđivao progone 
zasnovane na rasnoj ideologiji, je- 
dinstveni primjer u Europi u XX. 
st., začuđuje tolika mržnja i iz nekih 
izvora trajno podgrijavana kleveta na 
zagrebačkog nadbiskupa Stepinca. 

Zašto tumači povijesnih činjeni¬ 
ca, ovaj put poput Berkovića, ne 
spomenu i ne pretresu prešućivanu 
zbilju, kako je državna vlast u Kra¬ 
ljevini Jugoslaviji paktirala s Hitle- 
rom i »njegovim pomagačima«, a 
istodobno je nadbiskup Stepinac spa¬ 
šavao prognane Zidove, formirao od¬ 
bore za prikupljanje pomoći i njiho¬ 
vo zbrinjavanje/ Zašto se, naime, 
prešućuje da je ta ista vlast u to do¬ 
ba najradikalnije riješila »židovsko 
pitanje« u Kraljevini Jugoslaviji te 
zabranjivala, cenzurirala, objaviti 
sve one članke u katoličkom tisku 
koji su govorili o progonima Zidova i 
Katoličke crkve u nacističkom susta¬ 
vu u Njemačkoj / Nije li Zagrebački 
nadbiskup i materijalno pomagao 
izbjegle Zidove i javno osuđivao ra¬ 
sističku ideologiju/ 



Zvono s likom bi Alojzija Stepinca, 
za župnu crkvu Ranjenog Isusa u 
Velikoj Gorici, izliveno s još dva 
zvona u radionici »Grassmayer« u 
Innsbrucku, blagoslovio je mons. 
Vlado Košić, pomoćni biskup 
zagrebački, 23. rujna 2001. 


Svaki će istinoljubiv čovjek s 
udivljenjem pročitati i ovaj odlomak 
iz govora što ga je nadbiskup Stepi¬ 
nac održao katoličkim akademičari¬ 
ma i akademičarkama, 27. ožujka 
1938., u kojem je govoreći o odnosu 
katolika i teorije rasizma istaknuo: 

»Moderni rasizam zamjera 
npr. Crkvi, što neće pasti na ko¬ 
ljena pred njegovim kumirom i 
pokloniti mu se. 

Ali zar je narodnost najviše 
dobro čovječje? Nije, jer bi ina¬ 
če moralo biti u stanju, da ispu¬ 
ni sve težnje čovjekove i učiniti 
ga blaženim na zemlji. A da to 
ne može, jasno je. A na koncu 
konca sa smrću prestaju i sve 
rasne razlike. Zato se čovjek na 
sudu Božjem neće opravdati pri¬ 
padnošću ovoj ili onoj rasi, nego 
poštenim životom i dobrim dje¬ 
lima. Ako dakle ljubav prema na¬ 
rodnosti pređe granice zdravog 
razuma, onda nije ljubav nego je 
strast, a strast niti je od koristi 
niti je od trajnog opstanka. Zato 
Crkva i u nacionalnom pogledu 
postavlja načelo - što nećeš da 
tebi drugi čini ne čini ni ti dru¬ 
gome! Ljubav prema svojoj na¬ 
rodnosti ne smije čovjeka učini¬ 
ti divljom životinjom, koja sve ru¬ 
ši i izazivlje osvetu, nego ga op¬ 
lemenjivati tako, da svome na¬ 
rodu pribavi poštovanje i ljubav 
od strane drugih naroda. Zato 
ljubav prema vlastitome narodu 
ne stoji u nikakovoj opreci s lju¬ 
bavlju prema čitavom čovječan¬ 
stvu, nego se međusobno popu- 
njuju. Svi su naime narodi djeca 
Božja, i zato svi vape k Bogu - 
Oče naš koji si na nebesima! 

Pravu dakle istinu i zlatnu sre¬ 
dinu i u ovom pitanju naučava 
Crkva, a ne kojekakvi rasizmi. 

I vi dakle nećete nikad is- 
pravnije i korisnije izraziti svoje 
ljubavi prema hrvatskom naro¬ 
du, nego ako slijedite nauk Cr¬ 


kve. Ona vas odvraća od ekstre¬ 
ma koji u narodnosti vidi kumi¬ 
ra, kojemu moraju pasti žrtvom i 
najsvetija prava čovjeka i njego¬ 
ve osobe. Ali Crkva vas s druge 
strane upućuje, da je grijeh biti 
ravnodušan prema svome naro¬ 
du, kako to uči razorni i krvavi 
komunizam. Moralna je i etička 
dužnost čovjeka, da svoj narod 
ljubi. I zato svaki pravi katolik 
narod svoj cijeni, radi oko njego¬ 
va moralnog i materijalnog pridi- 
zanja i brani njegova prava. 

Ako bi pak prezreli glas Cr¬ 
kve i poslušali novovjeke proro¬ 
ke, budite uvjereni, da ćete biti 
ne spasioci nego grobari i svoje i 
hrvatske narodne sreće. Ponesi¬ 
te tu zavjetnu misao s ovih kon¬ 
ferencija i recite vašim kolegama 
i kolegicama - grobar je svoje i 
narodne naše sreće onaj tko u 
Hrvatskoj ruje protiv katoličke 
Crkve! 

Dokle će spisatelji i autori povi¬ 
jesnih udžbenika nijekati takve Ste- 
pinčeve postupke i prešućivati, da 
je zagrebački nadbiskup Alojzije 
Stepinac prihvaćao i pomagao pred 
rasnim progonom izbjeglim Zidovi¬ 
ma te ih hranio i potpomagao, pu¬ 
tem Karitasa i osobno, a nerijetko 
bi ih smjestio i u katoličke obitelji, 
jer se događalo da ih njihovi suna¬ 
rodnjaci nisu htjeli primiti. 

Dokumenti, činjenice i teo¬ 
loške prosudbe govore posve druk¬ 
čije i povijesno istinitije nego falsifi- 
katori povijesti, koji ne uvažavajući 
dokumente žele prikazati udruženu 
djelatnost zagrebačkog nadbiskupa 
Stepinca i ustaške vlasti. Zagre¬ 
bački je nadbiskup Stepinac uvijek 
znao razlikovati što je carevo, a što 
je Božje. I da je carevo po dopušte¬ 
nju Božje providnosti. Valja reći da 
su optužbe protiv nadbiskupa Ste¬ 
pinca u ovoj stvari najbezočnije 
djelo velikosrpskih, masonskih i pro- 
tukatoličkih struja. Zato je i tetova- 
ža blaženog Alojzija Stepinca dola- 

žila i danas proizlazi iz tog i takvog 
ozračja. 

Kad bi ti ljudi pročitali knjige: 
Yours Is a Preciosus Witness: M emoirs 
of]ews and Catholics in Wartime Italy 
(napisala Margherita Marchione) 
ili onu G/i ebrei salvati da Pio XII 
(napisao Antonio Gaspari), sigurno 
ne bi ponavljali »tetovažu« i lažno 
prikazivali djelovanje Katoličke cr¬ 
kve u 2. svjetskom ratu na ovim 
prostorima, i samoga nadbiskupa 
Stepinca. Nepobitno je da su toj 
»tetovaži« propagandni kolorit 
umijesile jugoslavenske komunis¬ 
tičke vlasti, osobito knjigama poput 
Magnum Crimen (Viktor Novak) i U 
silenzio di Pio XII (Carlo Falconi). 
Bilo bi uistinu uputno da autori 
spomenutih članaka i knjiga prouče 
tko je, kada i zašto, naručio knjigu 
Viktora Novaka, ili gospodina Car- 
la Falconija doveo u Jugoslaviju, te 
koja mu je bila nagrada za pamflete 
napisane protiv Katoličke crkve i 
nadbiskupa Stepinca. Za vjerovati 
je da nisu uništeni svi dosjei UDBE 
i KPJ koji se odnose na tu temu. A 
na temelju Udbinih dokumenata o 
tome, koji su potpisanome bili dos¬ 
tupni, može se odgovorno zaključiti 
tko je naručitelj, u koju svrhu, i za 
koju cijenu je taj pamlet napisan. 

3. Zagrebački nadbiskup ne sa¬ 
mo da je pokazao spremnost spasiti 
onoga koga je uopće mogao spasiti, 
nego su i stotine spašenih najbolje 
svjedočanstvo u prilog stepinčev- 
skog načina zastupanja ljudskih 
prava i proturijek lažnim objedama. 
O tome će uskoro progovoriti zbir¬ 
ka dokumenata o djelovanju nadbi¬ 


skupa Stepinca u spašavanju 
Zidova prije i za vrijeme 2. svjet¬ 
skog rata. 

I ne samo u spašavanju osoba. 
Ja vjerujem da i gosp. Berković i go¬ 
spoda Goldsteini, i drugi, dobro 
znaju činjenicu da se nadbiskup 
Alojzije Stepinac očitovao sprem¬ 
nim spasiti i biblioteku Židovske 
bogoštovne općine u Zagrebu. Za¬ 
čuđuje činjenica da se nestanak te 
biblioteke lažno i zlonamjerno pri¬ 
pisuje Zagrebačkom nadbiskupu, 
premda se, prema svjedočanstvu 
Amyela Shomronya, nekoć tajnika 
zagrebačkog nadrabina Shaloma 
Freibergera, dobro zna da je ta bib¬ 
lioteka najvećim dijelom raspršena, 
rasprodana i pokradena u okolnos¬ 
tima koje se ne mogu dovesti ni u 
kakvu povezanost sa zagrebačkim 
nadbiskupom Stepincem, te da su 
devastacija i otuđenje najvrjednijih 
njezinih primjeraka izvršeni u vre¬ 
menu poslije smrti zagrebačkog 
nadbiskupa Stepinca, a učinio je to 
»netko« vrlo dobro poznat Židov¬ 
skoj bogoštovnoj općini u Zagrebu. 
No, čini se da pojedini ljudi radije 
pribjegavaju »zavjeri šutnje«, i »te¬ 
tovaži« nevinoga koji se ne može 
braniti, jer se Boga ne boje, ljudima 
ne moraju odgovarati, a primili su 
plaću. 

4. Nakon što je Ivan Pavao II. 
kard. Stepinca proglasio blaženim u 
Mariji Bistrici, 3. listopada 1998., 
na skelama, na pročelju Zagrebačke 
katedrale postavljena je Blaženiko- 
va slika pripremljena za misu njego¬ 
ve beatifikacije. Zbog prevelikog 
obujma nije postvaljena u liturgijski 


prostor na Mariji Bistrici priprem¬ 
ljen za Papin dolazak, te je odluče¬ 
no da se njome uljepša skelama 
nagrđeno pročelje katedrale. I taj je 
lik zasmetao očito protukatoličkim 
i protuhrvatskim krugovima koji 
priređuju kulturni, zabavni i gastro¬ 
nomski vodič grada Zagreba pod 
nazivom: Zagreb in Your pocket , pi¬ 
san engleskim jezikom. U 1. broju 
tog vodiča, za mjesec kolovoz i ru¬ 
jan 2001. bestidno su ponovili kle¬ 
vetu i »tetovažu« bi. Alojziju Ste- 
pincu kao »naivnom Pavelićevom 
pomagaču«. Sloboda tiska u Repub¬ 
lici Hrvatskoj ne bi trebala značiti 
da Joshua Amidon(!) i njegovi po¬ 
magači mogu, suprotno povijesnim 
činjenicama, blatiti i nadalje »teto¬ 
virati« lik i djelo Alojzija Stepinca. 

Nakon ovog osvrta na samo 
neke činjenice svaki će čitatelj 
Qlasnika i dobronamjerni čovjek 
ponoviti Isusove riječi: »Oče, op¬ 
rosti im, jer ne znaju što čine!« 
Molimo da u savjestima ljudi 
progovore osjećaj i ljubav prema 
istini i pravdi. Takvom kršćan¬ 
skom stavu žele pridonijeti članci 
i slike u ovom broju Qlasnika. 
Čitajmo ih zahvalno. Neka nas 
pouče zastupati i braniti istinu te 
napredovati u ljubavi i praštanju. 
Takav bijaše zagrebački nadbis¬ 
kup i kardinal - blaženi Alojzije 
Stepinac. 

U Zagrebu, 6. siječnja 2002. 

Dr. Juraj Batelja, urednik 



IZ SPOMEN ZIME 


28. 07. 2001. - Blaženi Alojzije, molimo Te za zagovor kod Boga da sačuvamo čistu 
mladost i živu vjeru . Moli za nas i naše obitelji. Unaprijed zahvalni - mladi iz Zenice sa s. 
Dajmanom *31. 07. 2001. — Obitelj Ljubas u znak zahvalnosti Blaženom Alojziju Stepin - 
cu upisuje se u ovu knjigu i moli Blaženog za ljubav i sklad u obitelji. 

Bl. ALOJZIJE STEP1NAC 1 NDH 


uvijek se čuju teške riječi na blistavi lik bl 
đojzija Stepinca. Tako je u godini 2001. netko na¬ 
pisao da Stepinac »nikada nije osudio ustašku ideo¬ 
logiju ili režim, ili se distancirao od NDH«. Drugi 
jedan je pak napisao da je nadbiskup Stepinac »na¬ 
pisao poslanicu koja se čitala u svim crkvama 
NDH i u kojoj on i Katolička Crkva izražavaju do¬ 
brodošlicu onima koji su okupirali njihovu zemlju, 
a protiv kojih su istinski domoljubi dva mjeseca ka¬ 
snije digli oružani ustanak.« 


Čudno, nakon golemog broja 
dokumenata, da se još uvijek može 
pisati tako zagrižljivo, klevetnički i 
zlobno! 

Bl. Alojzije Stepinac je 3. listo¬ 
pada 1946. na sudu jasno rekao: 
»Nisam bio persona grata ni Nijem¬ 
cima ni ustašama. Nisam bio ustaša, 
niti sam položio njihovu zakletvu.« 
To je bilo dobro poznato. Pavelić i 
njegove ustaše su gledali na Kaptol 
s ne manje prezira i mržnje nego kas¬ 
nije komunisti na Stepinčevu cr¬ 
kvu, koja je imala, i danas ima, svo¬ 
je središnje ustanove na Kaptolu. 

Veselio se kao istinski rodoljub 
slobodi i pozdravio proglašenje Dr¬ 
žave Hrvatske. Međutim, dok su 
neki mladići 10. travnja 1941. uzvi¬ 
kivali Kaptolom: »Uskrsnuće Hr¬ 
vatskog naroda!«, Nadbiskup se 
okrenuo kanoniku Hrenu te mu re¬ 
kao: »Tko sretniji od mene da nas¬ 
tupi slobodna Hrvatska, no ne mo¬ 
gu je očekivati od poganske Nje¬ 
mačke. Valjda je prvo sveta vjera, a 
ne poganština i progon svete vjere.« 
Kanonik dr. Franjo Cvetan je na su¬ 
du, 7. listopada 1946., posvjedočio 
kako je Nadbiskup tom prigodom 
proročki rekao: »To je bio prvi čin 
tragedije koju ćemo proživljavati. 
Drugi i treći čin slijedit će iza toga i 
mnogo ćemo trpjeti. Kako je žalos¬ 
no gdje naše ljude vode u zaroblje¬ 
ništvo stranaca.« 

Istina, poslao je okružnicu 28. 
travnja 1941. svom svećenstvu, u 
kojoj izražava svoju radost i ushit 
nad slobodom. Poslanicu je uputio 


svojem kleru, svo¬ 
je nadbiskupije, i 
nije se čitala ni u 
jednoj crkvi. Pozi¬ 
va svoje svećen¬ 
stvo da ispuni svo¬ 
ju dužnost prema 
mladoj Hrvatskoj. 

Određuje da se po svim crkvama 
njegove nadbiskupije 4. svibnja od¬ 
rži svečani Te Deum. Jedino u Ste- 
pinčevoj katedrali nije održan! Ok¬ 
ružnica je odraz radosti hrvatskog 
naroda za slobodom. Na sudu je re¬ 
kao: »Hrvatski se narod plebiscitar¬ 
no izjavio za Hrvatsku državu i ja 
bih bio ništarija, kad ne bi osjetio 
bilo hrvatskog naroda, koji je bio 
rob u bivšoj Jugoslaviji.« 

Kad je imenovan nadbiskupom 
koadjutorom, u svoj Dnevnik (Lje¬ 
topis svoga biskupovanja) upisuje: 
»Nadbiskup mora da računa sa dr¬ 
žavnim vlastima bilo kakovih mu 
drago, jer Crkva nije političar.« 

I na sudu je izravno rekao: 
»Optužujete me kao neprijatelja dr¬ 
žavne i narodne vlade. Molim vas, 
kažite mi, koja je za mene vlast bila 
1941. godine? Da li pučista Simović 
u Beogradu, ili izdajnička, kako je vi 
zovete, u Londonu, ili ona u Jeruza¬ 
lemu, ili vaša u šumi, ili ova u Zag¬ 
rebu? Dapače i godine 1943. i 
1944-, da li vlada u Londonu ili u 
šumi? Vi ste za mene vlast od 8. 
svibnja 1945. Zar sam mogao slušati 
vas u šumi i ovdje njih u Zagrebu? 
Je li se uopće moglo dva gospodara 
služiti?« 



Bl. Alojzije Stepinac dolazi na otvo¬ 
renje nove župe Sv. Ivana Boska u 
Podsusedu, 6. rujna 1942. 


Dr. Ivo Politeo, Nadbiskupov 
branitelj po službenoj dužnosti, reče 
u obrambenom govoru 6. listopada 
1946.: »Nezavisna Država Hrvat¬ 
ska nije bila država, jer su područje 
držali i vojnički zaposjeli Nijemci i 
Talijani, jer su ovi okupatori kroz 
čitavo vrijeme rata to područje dr¬ 
žali stvarno okupiranim i preko tek 
formalne ustaške vlade kao svog ek¬ 
sponenta vršili faktično svoju oku¬ 
patorsku volju i vlast.« K tome je 
naglasio kako se Nadbiskup Stepi¬ 
nac držao kanonskih propisa u oku¬ 
piranoj zemlji. 

Dobro reče jedan povjesničar, 
istaknuvši kako je ustašama važno 
da su »dobri i prilježni« saveznici 
nacista. To je točno. Kad je, 22. 
svibnja 1941., donesen zakon o Zi¬ 
dovima da moraju nositi traku žute 
boje, nadbiskup Stepinac je istog 
dana upravio predstavku Ministar¬ 
stvu unutrašnjih poslova. U njoj je 
istaknuo kako »ni u Njemačkoj ras¬ 
ni zakoni i protužidovske odredbe 
nisu bile provedene takvom brzi¬ 
nom i strogošću«. 

Jednom zgodom, govoreći o ne¬ 
pravdama, rekao je nadbiskup Ste- 
pinac Paveliću: »Poglavniče, lupite 
šakom po stolu i otvoreno recite Ni¬ 
jemcima i Talijanima da ovako dalje 
ne ide.« 

Da je NDH bila okupirana, pot¬ 
vrđuje i ovaj slučaj: Dubrovčani su 
u Zagrebu godine 1942. htjeli pros¬ 
laviti sv. Blaža svog zaštitnika u cr¬ 
kvi sv. Blaža u Zagrebu, a Kotorani 
svetog Tripuna u franjevačkoj crkvi 
na Kaptolu. Policija je zabranila 
svečanost i skinula s oltara sliku Sv. 
Tripuna. Nadbiskup Stepinac u 
protestnom pismu Paveliću piše: 
»Kao Hrvat i sin svoga naroda mo¬ 
ram reći: 'Ta valjda ne misle naši 
susjedi Talijani, da smo bešćutna sr¬ 
ca i da ćemo im još zahvaliti, što su 
nam oduzeli komad živog mesa 
narodnog tijela. To se može tražiti 
od svetaca, ali ne od običnog puka, 
da bude zahvalan za nepravde. Ako 
to ima biti novi poredak, o kojem 
oni toliko govore, onda ne znam u 
čemu se taj razlikuje od toliko poni¬ 
ženog Versaillesa, osim u promjeni 
gospodara'.« 

BI. Alojzije Stepinac se i te ka¬ 
ko distancirao od ustaškog režima. 
U brojnim predstavkama na Poglav¬ 
nika, na pojedine odgovorne člano¬ 
ve vlade, slao je prosvjede protiv 
progona Zidova, Srba, i drugih poli¬ 
tičkih zatvorenika. Kao predsjednik 
Biskupske konferencije Hrvatske, 
poslao je zaključke s jesenskog zas¬ 
jedanja (od 16. do 20. studenoga 
1941.) Poglavniku 20. studenoga o 
vjerskim prijelazima, koji ni u ko¬ 
jem vidu nisu u kompetenciji držav¬ 
nih vlasti, a prosvjedovao je i protiv 
svakog nasilja učinjenog u državi. 

Osobno je molio Pavelića da 
pusti Mačeka, koji bi mu mogao 
svojom nazočnošću i ugledom mno¬ 
go koristiti. On mu je uzvratio: »S 
nama ustašama Hrvatska stoji i pa¬ 
da!« Nadbiskup je primijetio: »Bo¬ 
jim se onda, da će onda i propasti 
na najveću žalost našega naroda.« 

Kad je Nadbiskup jednom spo¬ 
menuo Paveliću da raspusti ustašku 


-- 

Mudar državnik ne 
propušta ništa, 
što može pomoći 
sreći i zadovoljstvu 
zemlje. 

-- 

vojsku, ovaj mu je odgovorio: »Bez 
ustaške vojnice nema Hrvatske Dr¬ 
žave.« 

Katolička Crkva nije bila posve 
slobodna u NDH, kako se to bubnja 
na sve strane. Jedini katolički dnev¬ 
nik, Hrvatski glas, prestao je izlaziti 
30. kolovoza 1941. Brojnim i posto¬ 
jećim društvima Katoličke akcije 
onemogućen je svaki rad izvan stro¬ 
go crkvenog. Događalo se da ni Pa¬ 
pini govori u novinama nisu smjeli 
biti objavljeni. Dovodilo se u pitan¬ 
je i samo papinstvo. U Katedrali, na 
Petrovo 1942., reče u propovijedi: 

»Sveta mi je dužnost upozoriti 
vas na neke pojave, koje u zadnje 
vrijeme mute naše odnose prema 
Sv. Stolici i Sv. Ocu papi: odnosi, 
koji su kroz trinaest vjekova bili 
najsrdačniji i naj prijatelj skiji. Već 
dulje vremena čuju se prigovori, 
kao da je Sv. Stolica neprijateljski 
raspoložena prema hrvatskom na¬ 
rodu.« 


Posebno osuđuje »u ime hrvat¬ 
skih katolika zabranu objavljivanja 
u štampi govora Sv. Oca Pape odr¬ 
žanog prigodom njegovog 25-godi¬ 
šnjeg jubileja. To znači odvoditi hr¬ 
vatski narod od izvora prave nauke, 
koja jedino može da spasi svijet, pa 
prema tome i naš narod od materi¬ 
jalne i moralne propasti. To znači 
isključiti naš narod iz zajednice svih 
katoličkih i kulturnih naroda, koji 
su se putem štampe duhovno okori¬ 
stili i obogatili toliko divnim govori¬ 
ma Svetoga Oca. Takav postupak je 
za hrvatski narod štetan i uvredljiv.« 

Kada je 8. rujna 1943. Italija po¬ 
ložila oružje, i redarstvenici počeli 
zatvarati Talijane, dne 10. rujna došla 
su, u građanskom odijelu, dva re¬ 
darstvena agenta uhititi Papina iza¬ 
slanika opata Marconea. Čim je nad¬ 
biskup Stepinac za to doznao, od¬ 
mah je telefonskim putem najod¬ 
lučnije prosvjedovao kod Artukovi- 
ća, ministra unutarnjih poslova, ve- 
leći: »Dok sam ja ovdje, dotle 
Marcone ostaje kod mene. Vi ga 
možete silom odvesti, ali samo pre¬ 
ko mene, ali ja ću onda narediti da 
sva zvona zvone na uzbunu jer se ne 


Mons. Stepinac moli za vrijeme 
Mise, koju u P opovači, prigodom 
blagoslova temeljnog kamena za 
Župnu crkvu, slavi dekan Pavlović 
iz Kutine 

radi o Talijanu, nego o izaslaniku Sve¬ 
te Stolice.« 

Najsnažniju propovijed i osudu 
zločina Nijemaca, ustaša, četnika i 
partizana, izrekao je na 31. listopa¬ 
da 1943. Reče: »Odgovorit ćemo i 
onima koji nas optužuju da smo pri¬ 
staše rasizma, jer kako vidite Kato¬ 
lička Crkva je u nečijim glavama za 
sve kriva.« Ova propovijed bila je 
osuda »vučjeg rasnog njemačkog 
nacionalsocijalizma«, i raspalila je 
gnjev vlastodržaca. Ustaški minis¬ 
tar prosvjete dr. Julije Makanec 
oštro je napao nadbiskupa Stepinca 
u članku »Pozvani i nepozvani«, a 
objavljen je u Hrvatskom narodu 7. 
studenoga. Spotiče Nadbiskupu da 
se miješa u politiku, za koju je »nes¬ 
posoban«, te mu svjetuje da ostane 
pri svojim crkvenim poslovima. Po¬ 
stoje dokumenti da je Gestapo s us¬ 
tašama odlučio pogubiti nadbisku¬ 
pa Stepinca. 

U vrijeme Nadbiskupova suđe¬ 
nja zasjedala je u Parizu konferenci¬ 
ja za mir. U jugoslavenskom poslan¬ 
stvu bio je mons. Milanović. Posta¬ 
vili su mu pitanje, kako on kao 
katolički svećenik svjedoči u korist 
komunističke Jugoslavije, a ne za 
katoličku Italiju. Odgovorio je pou¬ 


čen Nadbiskupovim stavom: »Vlast 
je prolazna, a domovina je vječna.« 

Toga se držao i nadbiskup Stepi- 
nac. Priznao je novu vlast. Pozna¬ 
vao je i mnogo čestitih ljudi u 
ustaškom pokretu, ali je bio mudar i 
trijezan u prosudbi događaja i poli¬ 
tičkih promašaja koje su činili vođe 
naroda. Šavovi su već pucali, što 
potvrđuje i pobuna Vokić-Lorković. 

Prigodom susreta s Titom, 4. lip¬ 
nja 1945., pri kraju razgovora rekao 
je: »Ovo sam do sada govorio kao 
biskup. Sada bih želio, ako je dozvol¬ 
jeno, da dodam nešto kao čovjek, 
koji objektivno promatra prilike. 

Ako se želi što prije sređenje 
prilika, onda bi se po mom mišlje¬ 
nju moralo otvoreno i muški poraz- 
govoriti s predstavnicima Hrvatske 
seljačke stranke u Hrvatskoj, pa čak 
i sa čestitim pristašama ustaškog 
pokreta. Razgovarati se može sa 
svakim, prihvatiti se ne mora. Tko 
god hoće pošteno i iskreno surađi¬ 
vati na sređenju zemlje, neka bude 
dobro došao. Ako suradnju odbije, 
krivi su sami. Zašto se ne bi pokuša¬ 
lo porazgovoriti?. Mudar državnik 
ne propušta ništa, što može pomoći 
sreći i zadovoljstvu zemlje.« 




IZ SPOMEN ZNRKE 


Nadbiskup Stepinac istaknuo je 
»dijalog« koji se danas toliko nagla- 
šuje. Zauzeo se za »čestite pristaše« 
ustaškog pokreta i kod saslušanja za 
prvog uhićenja (od 17. svibnja do 3. 
lipnja 1945.). Premda se zauzeo za 
nevine i poštene, komunisti u tome 
nisu htjeli vidjeti istinu, već su mu 
predbacili da je i on »ustaša«! 

U srpnju 1954. došao je u 
Krašić, k zatočenom bi. Alojziju, u 
pohode izvjesni Carnelutti. Spome¬ 
nuo je da je kralj Petar izjavio da će 
Srbija biti doskora slobodna. Iz čega 
se moglo razabrati da ni on više ne 
računa s Jugoslavijom. Na to mu je 
nadbiskup Stepinac uzvratio riječi¬ 
ma: »Ja se u to neću miješati. To je 
stvar političara. Nostra salus in cru- 
ce - naš je spas u križu, a Ecclesia 
militans - Crkva u borbi bit će do 
konca svijeta.« 

Bila je to misao vodilja bi. 
Alojzija u njegovu upravljaju Zag- e 
rebačkom nadbiskupijom kroz 
mnoge godine, a sve su bile »bur¬ 
ne i teške«. Treba ih prosuditi iz 
njegove savjesti i povijesne zbilje, 
a ne iz političkog sljepila i propa¬ 
gande. 

Celeslin lomi' 
Ofm konv. 





1. 08. 2001 . - Ministranti iz Mihovljana idući putem bi. Alojzija na putu iz Krašića, 
zaustavili smo se i ovdje moleći njegov zagovor. Moli za nas, blaženi A lojzije, da budemo 
vjerni Isusu Kristu. Moli Ga da kojega između njih pozove u duhovni stalež. - Župnik 
(nečitko) • 11. 08. 2001 - Župa Selnica danas je hodočastila na Mariju Bistricu. Na 
povratku posjetili smo Zagrebačku katedralu. Pomolili smo se na grobu Blaženoga Alojzija 
Stepinca i zatim smo razgledali Spomen zbirku Bi. A. Stepinca. Čitavu župu Selnicu pre - 
poručam moćnom zagovoru blaženoga Alojzija. Za sve vjernike, posjet grobu i Spomen 
zbirci, poseban je i nezaboravan doživljaj koji će ojačati vjeru u njihovim srcima. Ovim 
posjetom bolje su upoznali blaženoga Alojzija, njegov lik i veličinu iskrenog rodoljuba i 
mučenika. - Josip Horvat, župnik • 16. 08. 2001 . - Dolazeći u Zagreb, došle smo na 
grob našeg Blaženog Alojzija, zahvaljujući mu za sve darove i milosti, u svoje ime i u ime 
moje generacije 1951. Imala sam dar biti na sprovodu dragom Kardinalu, pa mu se poseb¬ 
no molim i zahvaljujem u ime cijele obitelji kao i našega naroda. - zahvalna č.s. Manja 
Petric Pridružuje se i vjeroučiteljica Marija Matić, moleći za milost obraćenja sveg hrvat¬ 
skog naroda! • 16. 08. 2001. - »U tebe se uzdam...« Sve molitve i najveće želje upućujem 
kardinalu Alojziju, koji je svojim životom ostavio dubok trag u povijesti kršćanstva. Borio 
se, i on mi je uzor u životnoj borbi koja mi se ponekad čini preteška. Puno toga ostaje tajna i 
Živjet će, kao i Blaženik i njegovo djelo. Samo u vjeri možemo izdržati sve što nam život donosi. 

Bl. Aloiziie Stepinac 

I OBITEL) DeŽELIĆ 


Nadbiskup zagrebački 

BLAŽENI DR. AlO)Z1)E 
KARDINAL STEPINAC 
I NIEGOVE VEZE S DVOI1COM 

Deželića - Velimirom 
stari i im i Velimirom 

MLAĐIM 


Prof. Petar Vrkljan pronašao je 
u ostavštini svoga oca dijapozitiv u 
boji, na kojem je zapisano da je 
snimljen na sprovodu dr. Velimira 
Deželića starijeg 9. veljače 1941., i 
da je vjerski obred vodio nadbiskup 
zagrebački dr. Alojzije Stepinac. Po- 
stavljeno je pitanje zbog čega je naš 
znameniti nadbiskup i hrvatski me- 
tropolit, kasniji kardinal i štovani 
blaženik, sudjelovao u ispraćaju te 
poznate ličnosti hrvatskoga kultur- 
nog i javnog života. Pregledavajući 
objavljenu literaturu, ali i neobjav- 
ljene memoarske zapise koji se ču- 
vaju u mojoj obitelji, mogu se upoz- 
nati veze između dr. Stepinca i po- 
kojnog Deželića, u tom času patri- 
jarha razgranate obitelji Deželić. 

U vrijeme kad je dr. Alojzije 
Stepinac godine 1934., u dobi od 36 
godina, imenovan nadbiskupom-ko- 
adjutorom zagrebačkim, hrvatskoj 
su javnosti bila osobito poznata dva 
Deželića - Velimir otac i Velimir 
sin. Osim što su bili afirmirani svo- 
jim književnim i javnim djelovan- 
jem, a Velimir otac je svojedobno 
bio ravnatelj Kr. sveučilišne knjižni- 
ce (današnje Nacionalne i sveuči¬ 
lišne knjižnice), u Zagrebu su, u do¬ 
ba izgradnje njezine prve zgrade i 
početka njezina djelovanja kao naj¬ 
suvremenije ustanove, Deželići bili 
poznati i kao istaknuti katolički lai¬ 
ci. 

Dr. Velimir Deželić stariji (1864— 
1941), imao je značajnu ulogu na 
»I. hrvatskom katoličkom sastan¬ 
ku« 1900. kao jedan od četvorice 


tajnika. 2 Zalagao se da se u Zagrebu 
1913. održi »II. hrvatski katolički 
kongres«, što je isprva i odlučeno, 
ali je kasnije kongres premješten u 
Ljubljanu i održan pod imenom 
»Hrvatsko-slovenski katolički sas¬ 
tanak«. Dr. Velimir Deželić stariji 
izabran je za predsjednika hrvat¬ 
skog dijela sastanka. 3 Deset godina 
kasnije, 1923., bio je predsjednik 
»Euharistijskog kongresa« u Zagre¬ 
bu. U hrvatskom katoličkom životu 
dr. Velimir Deželić stariji bio je na¬ 
zočan bilo davanjem inicijativa za 
osnutak niza katoličkih društava i 
ustanova, bilo kao njihov istaknuti 
član. Neka ovdje budu spomenuti: 
»Hrvatski katolički kasino«, Klub 
»Imaculata«, »Congregatio beatae 
Mariae virginis major«, »Pijevo 
društvo«. Istaknuo se i u kulturnom 
i humanitarnom radu, pa je zajedno 
s Emilijem Laszovvskim 1905. osno¬ 
vao Družbu »Braća Hrvatskoga 
Zmaja«, a bio je i začetnik Kola hr¬ 
vatskih književnika 1914. i njegov 
predsjednik, te potpredsjednik Hr¬ 
vatskoga književnog društva sv. Je¬ 
ronima. Na humanitarnom polju bio 
je predsjednik »Dobrotvora«. 

Dr. Velimir Deželić mlađi (1888— 
1976) od studentskih je dana bio 
angažiran u hrvatskom katoličkom 
pokretu kao član »Domagoja« i nje¬ 
gov predsjednik. Stekao je široku 
sveučilišnu naobrazbu, koja je zapo¬ 
čela studijem filozofije u Zagrebu, 
nastavila se studijem prava u Beču i 
posebnim jednogodišnjim studijem 
praktične sociologije u Miinchenu, 
da bi završila pravnim rigorozom 
1919. u Zagrebu. Bio je, prema to¬ 
me, jedan od prvih ljudi školovanih 
u sociologiji u nas. Na prije spome¬ 
nutom ljubljanskom katoličkom sa¬ 
stanku održao je referat o »Hrvat¬ 
skom narodnom savezu« u kojem 
raspravlja o socijalnim problemima 
u nas. 4 Bio je član Seniorata Hrvat¬ 
skog katoličkog pokreta, a kraće 



Dr. Velimir Deželić , stariji 
(snimljeno 1930. godine) 


vrijeme nakon I. svjetskog rata bio 
je politički angažiran u »Hrvatskoj 
pučkoj stranci«. Kasnije je bio taj¬ 
nik »Hrvatskog katoličkog narod¬ 
nog saveza«, te ravnatelj Hrvatskog 
književnog društva sv. Jeronima. 

Veze između oba Deželića i 
nadbiskupa Stepinca bile su gene¬ 
racijski uvjetovane. Dok je Velimir 
stariji bio po prirodi svojeg kato¬ 
ličkog angažmana u vezi sa Stepin- 
čevim prethodnikom nadbiskupom 
dr. Antunom Bauerom, a tridesetih 
se godina XX. st. uglavnom povu¬ 
kao iz javnog života, Velimir je mla¬ 
đi već djelovao u katoličkom pokre¬ 
tu u doba kad je nadbiskup Stepi¬ 
nac preuzeo vodstvo Nadbiskupije 
zagrebačke. Zbog toga su veze izme¬ 
đu mladog nadbiskupa i oba Deželi¬ 
ća održavane preko Velimira mlađeg. 

Dr. Velimir Deželić mlađi je u 
svojem memoarskom djelu opisao 
tri svoja značajna susreta s nadbis¬ 
kupom dr. Alojzijem Stepincem. Pr¬ 
vi od njih dogodio se u Zagrebu, ne¬ 
dugo nakon imenovanja dr. Stepin¬ 
ca nadbiskupom-koadjutorom. Bio 
je posvećen priređivanju komemo¬ 
racije 10. obljetnice smrti biskupa 
zagrebačkog dr. Josipa Langa (Pri¬ 
log 1), a novi je nadbiskup želio 
povjeriti tu zadaću režiseru vrlo us- 

BI. A. Stepinac predvodi sprovodne 
obrede za T dr. Velimira Deželiča, 
st., 9. veljače 1941.; uz njega s mi¬ 
trom sudjeluje mons. Ferdo Rožić, 
predsjednik Društva sv. Jeronima, a 
s desna dr. Franjo Grundler 


pjelog prikazanja »žrtva Abrahamo- 
va (Posvetilište)« održanog 1923. 
prigodom Euharistijskog kongresa u 
Zagrebu. 

Drugi značajan susret dr. Aloj- 
zija Stepinca s dr. Velimirom Deže- 
lićem mlađim zbio se u srpnju 1936. 
u Sv. Križu kraj Jesenica (Sloveni- 
ja). Tu su Deželićevi upravo bili iz¬ 
gradili drvenu kućicu za odmor i 
oporavak u planinama (»bajticu«), 
a nadbiskup dr. Stepinac je u Sv. Križ 
došao na ljetovanje. Tokom borav¬ 
ka nadbiskup je blagoslovio bajticu, 
a nakon toga se dnevno sastajao s 
dr. Deželićem mlađim i vodio s 
njim, kako je sam izjavio, duge raz¬ 
govore i plodonosne rasprave (Pri¬ 
log 2). U to je doba i u tim razgovo¬ 
rima, između ostaloga, sazrela Nad¬ 
biskupova odluka da se Marija 
Bistrica uzvisi na središnje marijan¬ 
sko proštenište svih Hrvata, te da se 
svečano obilježi 1300. obljetnica 
pokrštenja Hrvata. 

Treći važan susret s blaženim 
kardinalom dr. Alojzijem Stepin- 
cem, tada već nadbiskupom zagre¬ 
bačkim, dogodio se 18. srpnja 1940. 


u Mokricama, kamo je Nadbiskup 
pozvao dr. Velimira Deželića mla¬ 
đeg da preuzme vodstvo »Hrvat¬ 
skog socijalnog tjedna« te da orga¬ 
nizira »IV. Socijalni tjedan«, koji je 
održan u Zagrebu od 3. do 10. rujna 
1940. Nadbiskup je također zaželio 
da dr. Deželić mlađi surađuje sa 
»Središnjim odborom za proslavu 
jubilarne godine 1300. godišnjice 
pokrštenja Hrvata«, sa zadaćom da 
pored crkvenih svečanosti zamisli i 
one vancrkvene, kakve je smislio i 
organizirao za Prvog euharistijskog 
kongresa u Zagrebu, te za jubilej 
Majke Božje od Kamenitih vrata 
(Prilog 3). 

Kada je 7. veljače 1941. umro 
Velimir Deželić stariji, na njegovom 
se sprovodu okupila duhovna elita 
Zagreba, a časopis »Obitelj« 5 donio 
je tekstovni i slikovni prikaz spro¬ 
voda, u kojem je svečani vjerski ob¬ 
red obavio hrvatski metropolit dr. 
Alojzije Stepinac, nadbiskup zagre¬ 
bački, uz koncelebraciju apostol¬ 
skog protonotara dr. Ferde Rožića, 
predsjednika Hrvatskog književnog 
društva sv. Jeronima, te svećenika 
Prvostolnog kaptola zagrebačkog. 
Mnogi su se govornici oprostili od 
pokojnika, a posebno su zabilježeni 
govori prof. Petra Grgeča u ime Ko¬ 
la hrvatskih književnika te Milutina 
Mayera, Velikog meštra Družbe 
»Braća hrvatskoga zmaja« i pot¬ 
predsjednika Hrvatskog književnog 
društva sv. Jeronima. 


Na osnovi svega što je navede¬ 
no o obojici Velimira Deželića i nji¬ 
hovoj ulozi u katoličkom životu u 
Hrvata, a posebno uzimajući u obzir 
djelovanje mlađeg Velimira u doba 
kad je blaženi kardinal dr. Alojzije 
Stepinac preuzeo vođenje Kato¬ 
ličke crkve u Hrvata, potpuno je 
shvatljivo da se dr. Stepinac i sa 
svoje strane želio oprostiti od dr. 
Velimira Deželića starijeg predvo¬ 
deći svečani vjerski obred sprovoda 
pokojnika, istodobno označujući 
njegove zasluge za hrvatski kato¬ 
lički pokret. 

Kako ie dr. Velimir 
Deželić mlađi doživio 

IMENOVANIE BLAŽENOG 
NADBISKUPA DR. AlO)Z1)A 

KARDINALA STEPINCA 
NADB1SKUPOM-KOADIUTOROM 

1 OPIS NI1HOVA PRVOG 
SUSRETA 1935 . GODINE 

Dr. Velimir Deželić mlađi opisu¬ 
je kako je doživio imenovanje dr. 
Alojzija Stepinca nadbiskupom-ko- 
adjutorom i svoj prvi susret s njim: 

»O imenovanju dra Stepinca 
pomoćnikom nadbiskupa s pravom 
nasljedstva saznao sam (valjda prvi 
od laika) od spirituala, seniora Kre¬ 
šimira Pećnjaka, kad sam preko 
Kaptola išao iz Bijeničke ceste ( op. 
pisca ovog članka: gdje je V. D. sta¬ 
novao) u »Jeronim« na Tomislavov 
trg 21. 

»Poznajem ga tek iz viđenja, 
kad bih se navratio u nadbiskupski 
dvor poslovno. A divno mi ga je bi¬ 
lo vidjeti u katedrali kod celebrira- 
nja i u molitvi. Podsjećao me je na 
pokojnog biskupa Langa. Koliko mu 
je godina?« 

»Deset je godina mlađi od me¬ 
ne. Ja sam rođen 28. svibnja 1888.« 

»Providnost Božja znade: da će 
crkvi i narodu u Hrvatskoj trebati 
mlada ruka, koja je mogla držati ru¬ 
čicu pluga i orati ravne brazde.« 6 

Prvi moj izravni susret s koadju- 
torom i dulji stvarni razgovor bio je 
kad me je pozvao k sebi i povjerio 

Nadbiskup Stepinac nosi Presveti 
Sakrament na Euharistijskom kon¬ 
gresu u Koprivnici, 8. kolovoza 
1937. 


mi da se pobrinem kako bi se do' 
lično priredila komemoracija deset' 
godišnjice smrti posvećenog zagre^ 
bačkog biskupa dr. Josipa Langa. 
Želio je da to ne bude običajna 
»akademija« sa stereotipnim uvod' 
nim predavanjem iza kojega slijedi 
dugi niz deklamacija i glazbenih tO' 
čaka, s još kojim gimnastičkim naS' 
tupom »orlova« i »orlića«. Nasmije' 
šio se blago: »Želio bih nešto drugo, 
ali ne znam kako bi to bilo, zato sam 
pozvao u pomoć vas, clarissime . Vi 
ste bili tajnik blagopokojnog biskrn 
pa dr. Langa dok je on bio predsjed' 
nik Katoličke akcije, to jest, 'Hrvat' 
skog katoličkog narodnog saveza 1 . 
Vi ste ga revno posjećivali, referirali 
mu o katoličkom pokretu, kad je 
već ležao teško bolestan i do pred 
samu smrt. Vi ste Zagrepčanin i naj' 
bolje znate kako su Zagrepčani čije' 
nili sveti život i kako se sjećaju svO' 
jeg biskupa Langa. Naročito želim 
da komemoracija bude u rukama 
naših katoličkih laika!« 

I Velimir Deželić sin prihvatio 
se zadatka. U dvorani Hrvatskog 
glazbenog zavoda inscenirao je 23. 
XI. 1935. priredbu, koju je izvjesti' 
telj u tisku nazvao »litomontaža« 7 . 


O dojmu slušatelja Deželić navodi: 
»Iz dvorane su slušatelji izlazili kao 
s pobožnosti u dvoumici bi li smjeli 
pljeskati. Zato su prilazili autoru i 
toplo mu bez riječi pružali ruke. 
Stotinu zahvalnih ruku. Nadbiskup' 
koadjutor je čestitajući rekao: 'Dali 
ste nam uvijek žive riječi i drage US' 
pomene na biskupa dr. Josipa Lam 
ga! Hvala Vam!’ Tek tada su sluša' 
telji zapljeskali.« 

Drugi susret dr. 
Velimira Deželića 

MLAĐEG S BLAŽENIM 
NADBISKUPOM DR. 
Aloiziiem KARDINALOM 
Stepincem 1936 . godine 

Evo opisa iz pera Deželićeva: 

»Od sredine srpnja boravio je u 
Sv. Križu zagrebački nadbisku' 
P'koadjutor dr. Alojzije Stepinac. 
Uputio ga i doveo amo naš dr. Dra' 
gutin Hren. Oba su se nastanila u 
župnom dvoru. 

Prisustvovati misi i vidjeti kako 
se moli Alojzije Stepinac bio je relb 
giozni i estetski doživljaj. Ja nevolj' 
ni grešnik znao sam pomisliti, čemu 
toliko i tako skrušeno klečeći moli 
ta sveta duša? Nisam slutio kakva 
ga Golgota čeka. 

Naša nam je bajtica bila toliko 
draga i dragocjena da se nisam ža' 
cao zamoliti zagrebačkog nadbiskm 
paToadjutora da nam je blagoslovi. 


’U spomenTnjizi 'Bajtica Sveti 
Križ’, koju sam odmah osnovao, 
upisano je crvenim slovima: 'Dana 
28. srpnja 1936. blagoslovio je pre' 
uzvišeni gospodin nadbiskup'koad' 
jutor dr. Alojzije Stepinac ovu našu 
bajticu u Svetom Križu Planini.' 
Sudjelovala su još tri svećenika, dva 
zagrebačka, prvostolni prebendar 
dr. Dragutin Hren i sjemenišni pre' 
fekt Mijo Jelić, te domaći župnik 
Franc Krašna.« 8 

Tijekom svoga boravka u Sv. 
Križu dr. Stepinac je imao više raz' 
govora s dr. Deželićem. O tome 
Deželić piše: 

»Prebendar dr. Hren revno je 
vodio dnevnik o boravku odsko' 
rašnjeg zagrebačkog nadbiskupa i 
hrvatskog metropolita u Sv. Križu 
na Planini pod Golicom. Imao je i 
dosta vremena da iscrpno pribilježi 
naše razgovore. Pisac biografije dr. 
Alojzija Stepinca msgr. Pavao Jesih 
iz dnevnika dr. Hrena prepisao je te 
razgovore i činili su mu se toliko 
važnima, da ih je objelodanio na 62 
štampane stranice svoje knjige, to 
je gotovo petina biografije. Biografi' 
ja, koju je pisao u Rimu, u emigraci' 
ji, izašla je u Kanadi i ne smije se ra' 
spačavati u nas. Ja sam dugo tragao 
za njom, u strogom sam je povjere' 
nju dobio na čitanje samo jedan 
dan, i noću sam u žurbi prepisao iz 
nje poglavlje 'Na Planini’. Sada pre' 
pisujem taj svoj prijepis ovdje. Da 
ne bi naškodio dr. Hrenu i meni, 
msgr. Jesih je izmijenio naša imena: 
prebendara dr. Dragutina Hrena 
nazvao je 'Kanonik Karlo Dragic, a 
mene 'hrvatski novinar i književnik 
Zeljko Mirić' (ne baš mnogo kom 
spirativno!). Ovdje sam pisao naša 
prava imena, da ne bude zabune i 
mnogo što sam izostavio, a možda 
gdjekoju riječ premetnuo i umeL 
nuo, da rečenica bude jasnija, ali 
ništa što bi mijenjalo smisao. Ispra' 
vio sam i netočno navedeni početni 
datum: 

»Godine 1936. našao se nadbiS' 
kup dr. Stepinac na slovenskim pla' 
ninama u Sv. Križu nad Jesenica' 

ma. Došao je ovamo da se odmori i 
duhovno sabere. Prebendar dr. 
Hren već godinama ljetuje u Sv. 
Križu i misli da ga to drži na životu, 
jer je od mlada žrtva podmukle suši' 
ce. Za njega je Sv. Križ idealno opO' 
ravilište. Opkoljen je sa svih strana 
smrekovim šumama. Blaga klima, 
sunce, čisti zrak, tišina, pa duševna 
vedrina tamošnjeg župnika Franca 
Krašne. Kad se nadbiskup iza mje^ 
sec dana vratio u Zagreb, bio je iz- 
vanredno zadovoljan. Kao da se 
preporodio. A nije ni slutio kako će 
Sv. Križ biti za njegov biskupski rad 
vrlo plodan. Namjerio se ovdje na 
dvije jake ličnosti hrvatskog katO' 
ličkog javnog života, pa je s njima u 
ugodnim razgovorima prošao vrlo 
mnoge aktualne probleme hrvat' 
skog javnog života. Tamo je nastao 
kao neki nacrt katoličkog rada za 
nekoliko budućih godina. Duševno 
svjetlo s planina dugo je nadahnjb 
valo, vodilo i ispravljalo bujnu dje~ 
latnost nadbiskupa dr. Stepinca.« 

Obitelj hrvatskog novinara i 
književnika dr. Velimira Deželića, 
sina, sagradila je u Sv. Križu vike' 
nd'kućicu. Nadbiskup je vrlo čije' 
nio katoličke intelektualce laike, 
zato se obradovao, kad ga je kod 
njegova dolaska dočekala cijela De^ 
želićeva obitelj, pa je želio da je što 
prije posjeti u njihovoj kućici. 

Dr. Dragutin Hren i supruzi 
Deželić bili su svestrano obrazovani 
ljudi, a pored toga su uvijek nastO' 
jali da budu upućeni u sva suvreme^ 
na zbivanja u svijetu. Nadbiskup je 
pozorno pratio njihova izlaganja i 
sam živo ulazio u razgovor, jer pred' 
meti razgovora su ga zanimali, a kad 
se zanesao, onda je bio rječit i sna' 
žan u govoru. 

Dr. Deželić je spomenuo kako 
je ujutro čitao u Evanđelju o zad' 
njoj večeri i kako su mu legle na 
dušu posljednje molitve i posljednje 


Nadbiskup A. Stepinac dolazi na 
gradilište i otvorenje nove župne cr¬ 
kve sv. Josipa na Trešnjevki u Zag¬ 
rebu , 20. lipnja 1937. 



Nadbiskup dr.. A lojzije Stepinac do¬ 
lazi na godišnju skupštinu Hrvat¬ 
skog književnog Društva Sv. Jeroni¬ 
ma praćen ravnateljem dr. Velimi- 
rom Deželićem mlađim, 1935. 


Kristove riječi o jedinstvu. Pet puta 
je Krist, i to pred svoju smrt, nagla' 
sio misao jedinstva! 

Nadbiskup je prihvatio: »Može' 
mo li dovoljno shvatiti i ocijeniti 
važnost tih Kristovih riječi? Ne bi li 
trebalo da one neprestano pale sve' 
te vatre oduševljenja i požrtvovnos' 
ti u dušama vjernika na rad oko 
crkvenog jedinstva?« 

Dr. Hren je nadovezao: »Mi Hr' 
vati imali smo mnogo lučonoša ide' 
je crkvenog jedinstva, da nabrojim 


samo one koji mi ovaj čas padnu na 
pamet: Juraj Križanić, Simeon Vrata' 
nja, Pavao Zorčić, Gabrijel Petković, 
Božičković, Kolonić, biskup Brajko' 
vić, a u najnovije vrijeme biskup da' 
kovački Strossmayer, sveučilišni 
profesor Bresztyenszky, a spomenu' 
ti valja također kako se idejom cr' 
kvenog jedinstva zanio naš Mahnb 
čev pokret kad se idealistički stva- 
rala Jugoslavija.« 

Dr. Deželić je potvrdio: »Pokoj' 
ni dr. Petar Rogulja i mi s njime vje' 
rovali smo da će crkveno jedinstvo 
bar južnih Slavena biti misija hrvat¬ 
skog naroda. Sada smo veoma dale' 
ko od toga, kad se raspirila mržnja 
između Srba i Hrvata. I može li se 
uopće govoriti o misiji pojedinog na¬ 
roda?« 

To je pitanje pokrenulo koadjm 
tora: »Ušli ste u jezgru jednog 
važnog pitanja! Čitajući Sveto PiS' 
mo ne mogu se oteti silnom dojmu 
nad sudbinom izraelskog naroda. 
Dvoje mi je jasno: Božja misija i 
teška kazna što Izraelci tu misiju ni¬ 
su izvršili. Proroci Starog Zavjeta 
govore jasno o misiji naroda. A ne 
čini li vam se: da je na primjer rim' 
ski narod imao misiju da pripravi 
putove kristijanizaciji tadanjeg svb 
jeta?« 

Raspravljanje je vodio koadjm 
tor i teško bi ga bilo vjerno prikaza' 
ti. Do izražaja je došlo natprirodno 
stanovište s kojega je Alojzije Stepi' 

nac redovno promatrao i prosuđi¬ 
vao sva događanja. Raspravljanje je 
dočaralo divnu sliku o idealu crkve¬ 
nog jedinstva i ljudske zajednice. U 
zanosu su pale riječi: Hrvati su vje¬ 
kovima bili narod heroja i mučeni¬ 
ka, i kad bi postojala kanonizacija, 
naš bi narod po tim vremenima mo¬ 
gao biti kanoniziran. 

A danas? Je li misija Hrvata da 
budu most između zapadne i istočnja¬ 
čkih crkava upropaštena? I tko će 
biti kažnjen za to? To je bio tih uz¬ 
dah, ne znam čiji. I cijelo je društvo 
utihnulo s nedovršene misli. 

U taj čas banuo je među nas žup¬ 
nik Krašna i netko je zapitao: »Že¬ 
ljeli bismo čuti vaš sud o ćirilo-me- 
todskoj ideji o sjedinjenju crkava.« 

»Mi Slovenci radimo oko veza 
katoličkih i pravoslavnih teologa. 
Vama Hrvatima je to u ovaj čas teško. 
Jedan je hrvatski teolog upravo izja¬ 
vio kako političari misle da bi to 
škodilo hrvatskoj samostalnosti.« 

Dr. Stepinac je uzdahnuo: »Na¬ 
žalost, politika često zamrači vid i 
onda se može svašta dogoditi.« 9 

Noć je bila olujna. Puni sat je 
neprestano sijevalo i grmjelo. Nad¬ 
biskup je bio budan: »Divno! Samo 
planine mogu pružiti takvo veličan¬ 
stvo prirode!« 

Jutro je osvanulo opet vedro. 
Obitelj Deželić je došla da se zahva¬ 
li za sinoćnji nadbiskupov posjet. I 
opet se zapodjenuo ozbiljan razgo¬ 
vor. Zapodjenuo ga je dr. Hren zag¬ 
ledavši se u lice dr. Velimira Deželi- 
ća i primijetio: »Vi ste, doktore, 
nešto zabrinuti?« 


»Ne bih htio da uznemirujem 
gospodina nadbiskupa na odmoru.« 

»Ispripovijedite samo!« 

»Minule olujne noći, u drijeme- 
žu i polusnu, prikazali su mi se, kao 
utvare, Valekovi, nečuveni ljudi', 
kako su stigli i prolaze svijetom, a 
vjetrovi sa zapada pušu hudi zrak. 
Naglašavam - sa zapada! Prije dvije 
godine već sam mnogošto napisao o 
pogibelji s istoka , ali nisam dosta ja¬ 
sno rekao da tamošnji boljševizam 
nije toliko komunizam koliko je cr¬ 
vena diktatura i imperijalizam gori 
od onoga carske Rusije. Govoreći o 
fašizmu i nacizmu nisam dovoljno 
uočio što se zbiva u Njemačkoj 
pošto je sva vlast u rukama Adolfa 
Hitlera. On je vođa , Fiihrer , a ja sam 
svojim očima gledao discipliniranu 
poslušnost Nijemaca prema vlasti. 
Možda sam mogao i više i bolje uo¬ 
čiti opasnost koja prijeti sa zapada, 
ali jer nam smeta, jer se plašimo, 
zaključka mi ne primamo, mi smo 
nepristupačni da shvatimo logični 
zaključak iz jasnih premisa.« 

Jer Deželić nije nastavio, dr. 
Hren je rekao: »Znano je kako je 
papa pretjerani nacionalizam naz¬ 
vao 'pestis pemiciossisima , najopas¬ 
nijom kugom.« 

Deželić je pogledao dr. Hrena i 
ustvrdio: »Hitlerizam je više od 
pretjeranog nacionalizma! Adolf 
Hitler je otvoreno napisao u svojoj 
knjizi 'Mein Kampf koje je ciljeve 
postavio svome nacionalizmu. Ne 
priča Hitler teoriju, nije njegova 
knjiga propaganda - on stvarno hoće 
izvesti strahotel Rasizam! Drzovita 
'nauka' o narodu koji je sposoban i 


pozvan da vlada nad drugim naro¬ 
dima kao nad stokom. Jer je Nijem¬ 
cima potreban širi »životni prostor«, 
njima je dopuštena agresija i invazi¬ 
ja. Sigurno je Hitler megaloman, fa¬ 
natik, neuravnotežen, ali on je vo¬ 
đa njemačkog naroda, on je prigra¬ 
bio vlast, on je diktator. Hitler je 
sposoban demagog, u njemu je spo¬ 
sobnost da fascinira. Citiram Hitle- 
rove riječi! A Hitler se itekako trudi 
da pokrene svaku mišicu, svaki ži¬ 
vac i svaku stanicu mozga svakog 
pojedinog Nijemca i da sve i svako¬ 
ga stavi u službu svojih ciljeva. Iz 
tih premisa slijedi zaključak: ugro¬ 
žen je svjetski mir! Ugrožen je opsta¬ 
nak mnogih država i naroda , u prvom 
redu Ceha, Poljaka i Ukrajinaca, a 
ovamo spadamo i mi Hrvati i Slo¬ 
venci i Srbi. Još pred dvadeset i dvi¬ 
je godine, dok sam studirao u Nje¬ 
mačkoj, naslušao sam se njihovih 
želja da prodru na istok. Drangnach 
Osten! Tko će zaustaviti i zadržati 
gladnog tigra u čijim očima gori 
oganj, a mišice su mu nabrekle od 
snage?« 10 

Prebendar dr. Dragutin Hren je 
prestrašeno zaustavio govornika: 
»Vaše riječi, doktore, izazivaju u pa¬ 
met slike Apokalipse!« 

Deželić je produžio: »Mogao 
sam pomalo zaviriti ispod površine 
našeg hrvatskog javnog života i saz¬ 
nao sam da su Hitlerove predstraže 
već ubačene k nama. 'Peta kolona' 
živo radi, tajni agenti su na poslu 
među njemačkim kolonizacijama u 
Hrvatskoj i Sloveniji. Pomažu im 
čak i naši naivni patrioti. Pouzdano 
sam upućen (dakako potajno) da se 
njemačkom preciznošću sastavljaju 



__ iz spomen z im 

16. 08. 2001. Preporučamo se Blaženiku u nadi da ćemo i mi slijediti njegov put i po¬ 
ziv, zahvaljujemo mu u ime župe Sv. Ivana Krst. iz Požege. Ovaj muzej ostat će nam svijetla 
uspomena na Kardinalom život. - Grupa vjernica sa župnikom Draženom A kmačićem • 
18. 10. 2001. - Blaženi Alojzije, hvala Ti za moju obitelj, prijatelje, profesore. Daj da na 
svijetu vlada ljubav, sreća i zdravlje. Daj mi snage da budem još bolja učenica, te da se dobro 
upišem u srednju školu.^Cuvaj sve ljude svijeta i mene. Hvala Ti, Alojzije, za sve! - Nada 
Opačić, 7c Zagreb, O.S. V Nazor 

kartoteke u koje se unose imena 
ljudi 'pouzdanih', a sastavljaju se i 
'crne liste'. I naši se nacionalisti po¬ 
činju zanositi nacističkim (Hitlero- 
vim) idejama, pa i u naša omladin¬ 
ska (orlovska) društva Katoličke 
akcije zapljuskuju valovi iz Trečeg 
Reicha.« 

Tako je otprilike teklo prikazi¬ 
vanje dr. Deželiča. Dr. Hren je na¬ 
dopunio: »Osječam i ja te valove 
među sjemeništarcima, koji ne shva¬ 
ćaju da uz rodoljublje zapljuskuju k 
nama najnoviji oblici poganstva. I 
opet vizija Apokalipse!« 

Koadjutor: »Ipak, ne dvojim u 
konačnu pobjedu, makar strepim 
pred onim što bi moglo doći.« 

Domaći župnik Krašna naljutio 
se radi tih mračnih naših riječi i ne 
znajući što da nam drugo rekne, up¬ 
ro je prstom u nebo: »Polarna zvi¬ 
jezda se pokazuje. Sestra će se ljuti¬ 
ti, ako se večera ohladi.« 

Društvo se razišlo. 

Poslije večere Nadbiskup se po¬ 
vukao u svoju sobu, a prebendar u 
svoju. Najednom je izašao na vrata 
sobe dra Hrena. Ušao je s rastvore¬ 
nom knjigom »Viđenja Katarine 
Emmerich« i pokazao prstom na 
jedno mjesto: 

»Čula sam da će Lucifer pede¬ 
set i šezdeset godina prije no što se 
navrši 2000. biti na neko vrijeme 
oslobođen okova - na propast i kaz¬ 
nu ljudima.« 


Nadbiskup A. Stepinac blagoslivlje 
temeljni kamen crkve Krista Kralja 
u Trnju , u Zagrebu , 25. listopada 
1 936. (Postulaturi je ovu sliku pov¬ 
jerila gđa Gabrijela Đamić.) 


Koadjutor reče: »To je stavljeno 
na papir i objavljeno prije više od 
sto godina.« 

Dr. Hren je izračunao: »A radi 
se o vremenu između godine 1940. i 
1950.« 

Poslije onog »apokaliptičkog« 
govora dr. Deželić je prekosutra do¬ 
šao sam u župni vrt i našao u sjenici 
samog prebendara Hrena s brevija¬ 
rom. Ovaj je prekinuo čitanje i za¬ 
dovoljno priopćio da se Nadbiskup 
razvedrio pošto ga je zaokupila lije¬ 
pa misao da znano proštenište sje¬ 
verne Hrvatske Mariju Bistricu ne¬ 
daleko grada Zagreba podigne i uz- 
visi na središnje proštenište svih 
Hrvata, pa da ono bude nama ono 
što je Poljacima Czestochowa i Ru¬ 
sima Kazanska Majčica Božja. I od¬ 
mah je stao smišljati što bi za to val¬ 
jalo uraditi, pa što smo izmislili, od¬ 
mah je upisivao u svoj »Podsjetnik«, 
kao sve ono što je u Sv. Križu za¬ 
mišljeno kao neki nacrt katoličkog 
rada za nekoliko budućih godina. 

Bistričku crkvu ukrasiti, oslika¬ 
ti. U cintoru restaurirati slikarije i 
dodati nove slike. Brežuljak iza cr¬ 


kve urediti s postajama za Križni 
put. Smišljamo organizirati hodo¬ 
čašće iz čitave Hrvatske. Za hodo¬ 
časnike izgraditi paviljone umjesto 
krčama, od kojih najunosniju posje¬ 
duje Židov. Umjesto inokosnog žup¬ 
nika s kapelanom dovesti redovni¬ 
ke - obnoviti red Paulina koji je 
ukinuo Josip II, a bili su prezaslužni 
za hrvatsku kulturu, a narod je vo¬ 
lio svoje »bijele fratre«. Dr. Velimir 
Deželić, sin, napisat će »bistrički 
misterij«. Okolna sela neka pod 
stručnim vodstvom počnu izrađiva¬ 
ti devocionalije poput seljaka u 
Oberamergau. 

Koadjutor je poslije mise obično 
dugo molio, a jutros se protiv svoga 
običaja duže zadržao u sobi. Čitao je 
pismo što ga je upravo bio primio, i 
razmišljao o onom što je u pismu 
predloženo. 

Čim je koadjutor došao u vrtnu 
sjenicu k prebendaru Hrenu i dr. 
Deželiću, izvadio je maločas prim¬ 
ljeni list, ili ga je već donio u ruci 
rasklopljena i otpočeo: 

»Preksinoć nam je srca obuzela 
tjeskoba, a pameti su nam uzbudili 
sablasni upitnici za svijet i za naš 
narod. A eto u pravi čas mi je stiglo 
pismo s mišlju koja je dobro djelo¬ 
vala na mene, a mislim da će dobro 
djelovati i na vas. To je pobuda i 
prijedlog isusovca oca Sakača iz Ri¬ 
ma: da se najsvečanije proslavi 1300. 
godišnjica prvih veza hrvatskog na¬ 
roda sa Svetom Stolicom. O. Sakač 
naglašava: 

»Na osvitu naše povijesti mi 
smo se Hrvati povezali s najjačom 
pećinom, kojoj je Božja riječ zajam¬ 
čila sigurnost i stalnost. I povijest je 
dokazala da je u ovoj vezi Hrvatima 
bio spas u najtežim pogibeljima. 

Najstarije doba hrvatske povi¬ 
jesti bilo je dosta slabo istraženo, pa 
postoje i netočni prikazi. Zato sam 
smjelo zašao na to polje istraživanja 
i uspio neke stvari naći i po mome 
najboljem uvjerenju objasniti i sta¬ 
viti na pravo mjesto. Nešto od toga, 
dakako, sažeto unosim u svoj prije¬ 
dlog o proslavi. 

Povijesni dokument »Liber 
pontificalis« gdje su zabilježeni 
kratki podaci iz života i djelovanja 
pojedinih papa napisano je kod Iva¬ 
na IV. (koji je vladao od godine 640. 
do 642.) ovo: Ivan IV po narodnosti 
Dalmatinac od oca Venancija, od¬ 
vjetnika, vladao je deset mjeseci i 
osam dana. Taj je u svoje vrijeme pos¬ 
lao svetog i vjernog opata M artina s 
obiljem novca da po Dalmaciji i Istri 
otkupljuje sužnje što su ih bili (na- 
došli) pogani zarobili. U isto vrije¬ 
me sagradi u Rimu crkvu blaženim 
mučenicima Valenciju, Anastaziju i 
mnogim drugim mučenicima čije 
moći je dao donijeti iz Dalmacije i 
Istre i pohraniti u spomenutoj crkvi 
pokraj lateranske krstionice. 

Dalmacija je osim današnje 
Dalmacije obuhvaćala Hercegovi¬ 
nu, veći dio Bosne, Liku, Krbavu, 
Gorski Kotar i Hrvatsko Primorje. 
Tu su već u ono doba živjeli Hrvati, 
a spomenuta povijesna činjenica 
svjedoči da je život Hrvata bio tada 
toliko sređen, da je papa mogao 
preko svojeg delegata poduzeti ta¬ 
kav posao. Jasno je da je papino po¬ 
slanstvo došlo u hrvatske krajeve 
dozvolom hrvatskih vladara i da je 
obavilo svoj posao pod njegovom 
zaštitom. Prema tome radi se ovdje 
o službenoj vezi Hrvata sa Svetom 
Stolicom. 

U isto vrijeme, Hrvati, koji su 
bili pogani, započeli su se krstiti. Pr¬ 
vi apostol im je bio biskup Ivan, ko¬ 
jega je g. 640. u Split poslao papa 
Severin. Za splitskog biskupa Ivana 
'Povijest Solina od Tome Arhiđako- 
na' kaže da je počeo uređivati cr¬ 
kvu, a u kleru promicati naobrazbu 
marljivo propovijedajući i vršiti 
svoje pastirske dužnosti. Obilazeći 
krajeve Dalmacije i Slavonije ob¬ 
navljao je rečeni Ivan crkve i pos¬ 
većivao biskupe, organizirao župe i 
pomalo uvodio neuki svijet u kato¬ 
lički način života. Prema tome su 
Hrvati prvi od Slavena primili sveto 
krštenje. 

Djelo krštenja hrvatskog naro¬ 
da tako je uspješno djelovalo, da je 


Vjernici sa zastavama katoličkih 
društava na blagoslovu temeljnog 
kamena crkve Krista Kralja u Tr¬ 
nju , u Zagrebu , 25. listopada 1936. 
(Postulaturi je ovu sliku povjerila 
gđa Gabrijela Đamić.) 


već poslije četrdeset godina (g. 680) 
papa Agaton u spisima VI. Općeg 
crkvenog koncila govorio o hrvat¬ 
skoj državi kao o kršćanskoj slaven¬ 
skoj državi u kojoj djeluju njegovi 
suradnici biskupi. 

Nekoliko godina ranije (g. 
659.) papa sklapa s Hrvatima kao kr¬ 
šćanskim narodom ugovor , o kojem je 
bizantinski car Porfirogenet zapisao 
ovo: 'Hrvati poslije svoga krštenja 
sastaviše vlastoručni ugovor i tvr¬ 
dom se i nepokolebivom vjerom 
zakleše svetom Petru da neće nika¬ 
da provaljivati u tuđe zemlje i ondje 
ratovati, već će radije u miru živjeti 
sa svima koji će to htjeti. Od pape 
su dobili obećanje s molitvom, da 
će se za Hrvate boriti i biti im u po¬ 
moći. Bog, kad god drugi narodi 
provale i zarate se za hrvatsko zem¬ 
ljište, a Petar Kristov učenik obda- 
rit će ih pobjedom.' 

Ovaj ugovor neke je vrste kon¬ 
kordat , i to uopće prvi međunarodni 
ugovor. A povijest svjedoči da su se 
Hrvati zaista sačuvali pored tolikih 
osvajačkih ratova i u najtežim 


kušnjama kroz cijelu svoju histori¬ 
ju, a stajalo ih to i neizmjernih žrta¬ 
va.« 

Dočitavši Sakačevo pismo nad¬ 
biskup se obratio dr. Deželiću: »No, 
nije li vam olaknulo na dušu? Kao 
da je kroz prekjučerašnje crne obla- 
čine sinuo tračak sunca. Pomoći će 
nam Bog i Petar, učenik Kristov!« 

Dr. Deželić je rekao: »Velebno 
nam valja proslaviti 1300. godišnji¬ 
cu kao rođendan kada Hrvati spoz¬ 
naše Krista!« A nadbiskup dr. Ste- 
pinac: »Proslava nam ne smije biti 
puka vanjska svečanost, već mora 
biti svjestan čin kulta koji će čitav 
narod prinijeti Bogu. To neka bude 
vjerska obnova hrvatskog naroda u 
Kristu!« 

U razgovorima na Planini najvi¬ 
še smo i najpodrobnije govorili o 
našoj katoličkoj akciji (što ovamo 
ne prenosim, govorit ću o tome kas¬ 
nije). 

Mladi nadbiskup dr. Alojzije 
Stepinac energično je odlučio, da 
Katolička akcija kod nas mora biti 
jedinstvena i njegova. Ili će biti tak¬ 
va ili će početi iznova. Tu je odluku 
diktirao položaj u Katoličkoj akciji 
Nadbiskupije zagrebačke i narav 
stvari; čeznulo je i vapilo za njom 
gotovo sve svećenstvo, a plod je du¬ 
gog razmišljanja, mnogih molitava i 
u 

misa.« 

Treći susret dr. 

Veli mi ra Deželića 

MLAĐEG S BLAŽENIM 
NADBISKUPOM DR. 
Aloizuem KARDINALOM 
Stepincem 1940 . godine 

Trećeg značajnog susreta s bla¬ 
ženim kardinalom dr. Alojzijem 
Stepincem, tada već nadbiskupom 
zagrebačkim, dr. Velimir Deželić 
mlađi sjeća se ovako: 

»U Mokricama u drevnom 
dvorcu u parku s gorostasnim ple¬ 
menitim crnogoricama proveo sam 
18. srpnja 1940. divno poslije pod¬ 
ne i večer sa zagrebačkim nadbisku¬ 
pom dr. Alojzijem Stepincem i nje¬ 
govim najbližim suradnicima. Čini¬ 
lo mi se (makar su otada prošle 
četiri godine) da neposredno nado- 
vezujemo razgovore na ljetovanju u 
Sv. Križu, Planini pod Golicom. 

Nadbiskup me pozvao, jer sam 
bio tajnik 'Hrvatskog socijalnog 
tjedna', da raspravimo kako da se 
poslije smrti predsjednika dr. Jurja 
Sčetinca nastavi rad te dobro uve¬ 
dene ustanove. Vodstvo je povjerio 
meni, i utanačen je dan i program 
'IV. Socijalnog tjedna'. Također je 
zaželio da surađujem sa 'Središnjim 
odborom za proslavu jubilarne go¬ 
dine 1300. godišnjice pokrštenja 
Hrvata'. Zadaća bi mi bila da pored 
crkvenih svečanosti bude i vancr- 
kvenih, kakve sam smislio i organi¬ 
zirao za Prvog euharistijskog kon¬ 
gresa u Zagrebu, pa za jubilej Majke 
Božje od Kamenitih vrata. 

'Vi ste, doktore Deželiću, prvi 
smislili da nam valja velebno pros¬ 
laviti 1300 godišnjicu, kao rođen¬ 
dan kad su Hrvati upoznali Krista. 
Povod je dalo pismo patera Sakača. 
A bilo je to za onih naših plodonos¬ 
nih rasprava na Planini pod Goli¬ 
com.' 

I nadbiskup se stao sjećati i pri¬ 
čati: kako je blagoslovio našu bajti- 
cu i kako smo se tada dnevno sasta¬ 
jali na duge razgovore i plodonosne 
rasprave. 


Svi su pažljivo slušali nadbisku¬ 
povo razdragano pripovijedanje. 
Pavao Jesih naročito, i htio bi još vi¬ 
še čuti, pa ga je nadbiskup uputio 
da je dnevnik o tim raspravama vo¬ 
dio dr. Hren koji je bio prisutan - a 
običajni 'dnevni red', kad bi se pov¬ 
lačio na večernju molitvu u 9 sati, 
već je dobrano prekoračen. 

Priprava za proslavu 1300. go¬ 
dišnjice pokrštenja Hrvata započela 
je kad je u mjesecu studenom 1939. 
hrvatski metropolit dr. Alojzije Ste- 
pinac, u ime cijelog hrvatskog epis¬ 
kopata, poveo hrvatsko hodočašće 
u Rim i umolio da se za 1300. go- 


Župna crkva Presvetog Trojstva u 
Krašiću, kako je izgledala za Blaže - 
nikova sužanjstva (1951. - 1960.) 


dišnjicu veza hrvatskog naroda sa 
Svetom Stolicom notificira kao hr¬ 
vatski vjerski jubilej. Na blagdan 
sv. Petra i Pavla 29. VI. 1940. po¬ 
sebnom je papinom poveljom druga 
polovina godine 1940. i prva polo¬ 
vina 1941. proglašena 'Hrvatskom 
Svetom Godinom'.« 12 

Dr. Velimir Deželić mlađi u 
daljnjem tekstu opisuje IV. Socijalni 

tjedan, koji je pod njegovim pred' 
sjedanjem održan od 3. do 10. rujna 
1940, kao veliki uspjeh. Franje- 
vačka dvorana na Kaptolu, koja 
može primiti 800 posjetitelja, i cr¬ 
kvice u kojima su održane alokuci- 
je, bile su tokom osam dana dup¬ 
kom pune. Uspjeh je bio to veći jer 
su se u suradnji našle najviše du¬ 
hovne i političke ličnosti. Prvu je 
alokuciju u crkvi govorio nadbiskup 
dr. Alojzije Stepinac, pismeni poz¬ 
drav je uputio hrvatski ban dr. Ivan 
Subašić, a zasjedanjima su prisus¬ 
tvovali papinski nuncij dr. Ettore 
Felici i šest biskupa. Prvo predavan¬ 
je održao je odjelni predstojnik za 
socijalnu politiku Banovine Hrvat¬ 
ske dr. Josip Rasuhin. 

Za proslavu 1300. obljetnice ju¬ 
bileja Hrvata dr. Velimir Deželić 
mlađi je u suradnji sa skladateljem 
dr. Božidarom Sirolom pripremio 
svečanu igru »Hrvati upoznaju Kri¬ 
sta«. Ona je prikazana 18. III. 1941. 
na posebnoj audiciji užem krugu uz¬ 
vanika, na čelu s pročelnikom Od¬ 
bora za proslavu kanonikom dr. Pa- 
vlom Lončarom. Tisak je objavio 
pohvalne kritike i prikaze, ali dr. 
Deželić zapisuje: »Jubilej pokrštenja 
Hrvata nije proslavljen - događaji 
su nas pretekli.« 

Prof. dr. Đuro Deželić/ unuk dr. Velimi- 
ra Deželića st. 


4 Ibid. 3, dio IVc (19234936), str. 205 i 
223; dio IVd (1937-1953), str. 65. 

5 »Obitelj«, god. XIII, br. 7-8 od 25. vel¬ 
jače 1941. 

6 Dr. Velimir Deželić, sin: »Kakvi smo bili? 
Zapisi mojoj unučadi« (tipkopis), Zagreb, 

1960., dio IVc (1923-1936), str. 205. 

7 Luka Perinić, »Obitelj«, godište 1934-, 
str. 947. 

8 Dr. Velimir Deželić, sin: »Kakvi smo bili? 
Zapisi mojoj unučadi« (tipkopis), Zagreb, 

1960., dio IVc (1923-1936), str. 223. 

9 Dr. Pavao Jesih: »Crvena ruža na oltaru« 
- životopis nadbiskupa dra Alojzija Stepin- 
ca«, Canada, 1950., str. 78-140). 

10 Ovako smo razgovarali trideset godina 
prije Drugoga svjetskog vatikanskog konci¬ 
la. 

11 Op. pisca ovog priloga: Valek je starac ko¬ 
ga se nadbiskup Stepinac sjećao iz djetinj¬ 
stva, koji je pretskazivao buduće događaje u 
svijetu, a o kojem je također bilo riječi pri¬ 
godom posjeta bajtici Deželićevih. 

12 Mislio sam na svoju knjigu, koju sam na¬ 
pisao s dr. Stj. Bakšićem: »Obnova društve¬ 
nog poretka«, Zagreb, 1934. 

13 I ovo je izrečeno i napisano četiri godine 
prije nego što je počeo Drugi svjetski rat, 
što ga je poveo Hitler. 

14 Odluka donesena 6. IV. 1936. 

15 Dr. Velimir Deželić, sin: »Kakvi smo bili? 
Zapisi mojoj unučadi« (tipkopis), Zagreb, 

1960., dio IVd (1937-1953), str. 65. 

16 Riječ je o 27. prosincu 1952. 


Kršćanska ie 

DUŽNOST ŽIVOT DATI 
ZA VJERNIČKO 

uvjerenje! 

Prigodom posjeta Republici 
Hrvatskoj i Katoličkoj crkvi u 
Hrvata, mons. Jean-Louis Tau- 
ran, tajnik Svete Stolice za odnose 
s državama, predvodio je 3. listo¬ 
pada 2001., na treću obljetnicu 
proglašenja blaženim kardinala 
Alojzija Stepinca, svečano euha- 
ristijsko slavlje u Zagrebačkoj ka¬ 
tedrali i održao prigodnu propovi¬ 
jed. Zbog njezine aktualnosti pre¬ 
nosimo je u cijelosti. 

Dopustite mi da vam na počet¬ 
ku povjerim nešto osobno, i da vam 
progovorim kako sam na osobit 
način povezan s blaženim kardina¬ 
lom Alojzijem Stepincem. Kao mla- 


Mons. Jean-Louis Tauran , tajnik 
Svete Stolice za odnose s državama, 
u pratnji mons. Giulia Einaudija i 
nadbiskupa Josipa Bozanića poho¬ 
dio je Krasić 2. listopada 2001. O 
danima Blaženikova sužanjstva u 
Župnoj kući rodne župe svjedočio im 
je vlč. Josip Balog , današnji župnik 
krašićki. 


1 Dr. Juraj Kolarić: Velimir Deželić st. i 
Prvi hrvatski katolički sastanak 1900. g., u: 
»Dr. Velimir Deželić st. - Zbornik radova 
sa znanstvenog skupa održanog 27. i 28. 
XI. 1992. u Mariji Bistrici i Zagrebu«, 
Družba »Braća hrvatskoga zmaja« i Nacio¬ 
nalna i sveučilišna biblioteka, Zagreb, 

1993., str. 5. 

2 Dr. Lav Znidarčić: Deželić (Hrvat- 
sko-slovenski katolički sastanak 1913. g.), 
u: »Dr. Velimir Deželić st. - Zbornik rado¬ 
va sa znanstvenog skupa održanog 27. i 28. 
XI. 1992. u Mariji Bistrici i Zagrebu«, 
Družba »Braća hrvatskoga zmaja« i Nacio¬ 
nalna i sveučilišna biblioteka, Zagreb, 

1993., str. 27. 

3 Dr. Velimir Deželić, sin: »Kakvi smo 
bili? Zapisi mojoj unučadi« (tipkopis), Za¬ 
greb, 1960., dio IVa (1909-1914), str. 146. 

di gimnazijalac u svome sam rodno- 
me gradu Bordeauxu, pomoću ka- 
toličkoga dnevnika La Croix pratio 
različita razdoblja nepravedna pro- 
cesa, započeta 30. rujna 1946., ko- 
jemu je bio podvrgnut vaš spome- 
nuti Nadbiskup. Bilo je to za mene, 
tada još učenika, jasno otkriće da je 
moguće, štoviše da je dužnost, žr- 
tvovati vlastiti život u ime vjere i 
vjernosti Petrovoj stolici. Zahvalju- 
jući zatim vašemu nadbiskupu 
mons. Josipu Bozaniću, posjedujem 
mali kip blaženoga Stepinca, koji je 
na vidljivome mjestu na ulazu u 
moj vatikanski stan. Ulazeći ili izla¬ 
zeći iz kuće, uvijek pozdravim toga 
velikog svjedoka vjere, koji se nije 
nikada predavao pred silama tame. 
Te dvije osobne crtice koristim da 
bih vam izrazio svoju radost što se 
nalazim među vama i što predvo- 
dim ovo svečano euharistijsko slav- 
lje, prigodom treće obljetnice prog- 
lašenja blaženim vašega kardinala 
nadbiskupa. 

1. Netom smo čuli Isusove rije¬ 
či: »Ako mi tko hoće služiti, neka 
ide za mnom.« (Iv 12,26) Ta evan- 
đeoska rečenica bila je životni prog- 
ram blaženoga Stepinca. On je bio 
služitelj svojemu Bogu, služitelj Cr- 
kvi i svojoj braći i sestrama, pa i 
onima koji nisu dijelili njegovu vje- 
ru ili su ga progonili. Svi se sjećamo 
nauka kardinala Stepinca, njegove 
odlučne i jasne riječi u obrani prava 
Crkve. Tijekom čitavoga svog živo- 
ta, a osobito u trenucima zatoče- 
ništva, govorio je riječju i djelima: 
»Gospodin mi je baština i čaša.« (Ps 
15,5) 

2. Kardinal Stepinac bio je ta- 
kođer velik Hrvat, koji je znao po¬ 


dići glas protiv zlostavljanja kojih 
su žrtve bili njegovi sunarodnjaci. U 
svojemu govoru pred sudom 3. lis¬ 
topada 1946. reče: »Sto sam govo- 
rio o pravu hrvatskoga naroda za 
slobodu i nezavisnost, sve je u skla- 
du s moralnim načelima; nitko mi 
to ne može zabraniti... Poštivao sam 
volju svoga naroda i poštivat ću je. 
Ako trebam pasti, past ću zbog toga 
što sam učinio svoju dužnost.« Sto- 
ga zajedno s nadbiskupom Stepin- 
cem nije osuđen tek jedan čovjek, 
već pravo, dostojanstvo i sloboda 
čovjeka, štoviše pravo i dostojan- 
stvo hrvatskog naroda. 

3. Crkva je - kako jučer tako i 
danas - prisutna u društvu da bi 
podsjetila, osobito u teškim trenu- 
cima, na transcendentalnu dimen- 
ziju čovjeka, koji ne može biti sve¬ 
den na ono što proizvodi; da bi pod' 
sjetila na ljudsko dostojanstvo, na 
dostojanstvo ljudskoga života, na 
dužnost solidarnosti. Jer Crkva je 
uvjerena da ljudima najbolje može 
pomoći Isus Krist, njegova Radosna 
vijest i njegova Crkva. U biti, kardi- 
nal Stepinac svoj je život dao da bi 
Hrvatska i njezina djeca imala bolju 
budućnost. 

Biti kršćanin uvijek će značiti 
imati hrabrosti »biti drukčiji«, u ime 
Onoga koji je put, istina i život. Živi¬ 
mo u svijetu u kojemu naši suvreme- 
nici imaju mnoštvo »učitelja«, ras- 
polažu značajnim informacijama i 
vijestima; ali ono što traže jesu 
»svjedoci«. Uvjeren sam da u ovome 
tisućljeću, pred tolikim nasiljem, ne- 
sigurnošću, materijalizmom, pred 
tolikim lažnim receptima za sreću, 
mi kršćani imamo dužnost gojiti hra¬ 


brost za različitost, kako bismo svje- 
dočili: 

- da u političkome djelovanju i 
u javnim raspravama istinski način 
služenja narodu nije diskreditirati 
protivnika; 

' da se u poslovima ne trebaju 
uvažavati samo financijski ili teh- 
nički kriteriji, već čovjek (dušom i 
tijelom); 

- da se nasilje koje ranjava, ubi¬ 
ja i razara ne može držati sredstvom 
za nametanje vlastitih prava; 

- da osveta nije dobra formula 
za postizanje obeštećenja pretrpljen 
nih nepravda; 

- da nepostojanost ljudske lju¬ 
bavi, ostavljene na milost i nemilost 
strastima i instinktu, nije ljudski 
način ljubavi; 

- da ne možemo biti sretni bez 
drugih, a još manje protiv drugih, 
budući da smo djeca istoga Oca i 
braća i sestre Isusa Krista. 

Neka nas blaženi Stepinac svo- 
jim junačkim svjedočanstvom po¬ 
takne da ne budemo mlaki, mlitavi, 
već oduševljeni i hrabri kršćani. 
Neka nam njegov junački i vjer¬ 
nički primjer pomogne razumjeti do 
same srži što znači Gospodinova ri¬ 
ječ: »Tko ljubi svoj život, izgubit će 
ga. A tko mrzi svoj život na ovome 
svijetu, sačuvat će ga za život 
vječni.« (Iv 12,25) 

Prijevod; dr. Ivan Šaško 

Izgovorena je homilija šira , i s 
dodacima ko ji nisu sadržani u ovom 
pisanom tekstu. 



iz spomen mm 

22. 10. 2001. - Blaženi Alojzije Stepinac! Izmoli nam snage i ustrajnosti na putu 
kojim smo krenuli i daj da u svom životu nasljedujemo onoga koji je »put, istina i život«. - 
Marija Butigan • 4- 12. 2001. - Hvala dragom Bogu da je ipak sve izašlo na vidjelo i 
nepravda ispravljena , makar kasno. To je dobro za buduće naraštaje , da znaju istinu o po¬ 
vijesti tog vremena i ovog velikog čovjeka. Neka mu je vječna hvala i slava u nebesima u 
zajednici svih svetih. - Marica Mamuša 



17 















BLAŽENI ALOJZIJE STEPINAC-9 (2002) 1-2 






HODOČAŠĆA 
U KRAŠ1Ć 

Župa Presvetog Trojstva u Krašiću na poseban je 
način obilježena imenom blaženog Alojzija Stepinca. 
U toj je župi blaženik ugledao svjetlo ovoga svijeta i 
zatvorio tjelesne oči da bi mu pravedna duša prešla u 
vječno gledanje nebeskih ljepota, koje Bog priprema i 
daruje onima koji ga ljube. Mnogo nas toga veže s 
njim u župnoj crkvi i u starom župnom dvoru - mjes¬ 
tu Alojzijeva zatočeništva i svetoga preminuča. Iako 
sam ovdje deset godina, kao upravitelj župe, uvijek 
me iznova potrese spoznaja: ovdje je živio i koračao 
svetac. Jesam li kao župnik zajedno sa svojim župlja- 
nima toga dovoljno svjestan? Živimo li dostojno nje¬ 
gova primjera i štujemo li dostojno njegovu žrtvu? Uz 
sve ljudske slabosti nastojimo to činiti, uzdajuči se u 
Božje milosrđe, koje je veče od naše slabosti i vjeruju¬ 
ći u Božju ljubav, koja je jača od naše grješnosti. Čas¬ 
no ime blaženog Alojzija Stepinca - svjedoka Kristo¬ 
va i čovjeka Crkve - nastojimo, koliko možemo, oču¬ 
vati od trajnih pokušaja da ga se upotrebljava u 
ovozemaljskim planovima, koji nemaju veze s vjerom 
i Crkvom. Takvih pokušaja ima, i kad im se župnik su¬ 
protstavi, onda nije shvaćen od nekih, pa čak i obilje¬ 
žen kao onaj »komu nije stalo do napretka Krašića«. 
No, hvala Bogu, kome su poznate nakane i misli srca! 
Blaženikova žrtva ne može biti pokriće snovima o ma¬ 
terijalnom dobitku i probitku nikome, pa ni župi 
Krašić. 

Uz redovite datume krašićkih proštenja, nakon 
Stepinčeva uzdignuća na čast oltara, na poseban 
način obilježavamo dan njegova »rođenja za vječno¬ 
st« - 10. veljače, kada usprkos zimskim prilikama i 
neprilikama našu crkvu uvijek ispuni mnoštvo Božje¬ 
ga puka iz bliže okolice i raznih drugih krajeva domo¬ 
vine. Osjećam dužnost spomenuti ovdje hodočasnike 


iz župe Visoko. Oni sa svojim župnikom vlč. Ivanom 
dolaze već četiri godine. Spominjemo se i Blaženiko¬ 
va rođendana 8. svibnja, te dana njegove batifikacije 
3. listopada. Tog je dana euharistijsko slavlje predvo¬ 
dio mons. Juraj Batelja - rektor Nadbiskupskoga dje¬ 
čačkog sjemeništa i promicatelj Stepinčeve kauze. 
Zahvaljujem monsinjoru Batelji na propovijedi, u ko¬ 
joj je naglašeno da je blaženi Alojzije u prvom redu 
bio čovjek vjere i odanosti Katoličkoj crkvi. Sve Ste- 
pinčevo djelovanje izlazilo je iz vjere. Njegova je ne¬ 
pokolebljiva ustrajnost sve do svjedočkog muče- 
ništva, plod vjere. U jednoj pjesmi pjevamo: »O, vje¬ 
ro, što ko zvijezda prolaziš kroz mrak...« Blaženi je 
Alojzije upravo vjeru držao najvećim bogatstvom, 
dok je ljude bez dara vjere iskreno žalio kao najveće 
siromahe. Na nama je vapiti svetopisamsku molitvu: 
»Gospodine, vjerujem! Pomozi mojoj nevjeri!« 

Kako već spomenuh u jednom od prošlih »Glas¬ 
nika Alojzija Stepinca«, osjetan je pad broja školske 
djece, koja sa svojim učiteljima pohode Krašić. U raz¬ 
loge ne želim ulaziti. Gospodin Isus reče: »Komu je 
dano da shvati, neka shvati!« Događa se i to da poje¬ 
dini učitelji dovedu djecu u Krašić »jer nekamo mora¬ 
ju na ekskurziju«, a onda učitelji sjede u krašićkim ka¬ 
fićima, prepuštajući djecu župniku i časnama »da 
obave svoje, pa idemo dalje«. Tu je problem, jer kao 
župnik ne bih htio da djeca ovamo dolaze samo kao 
na usputni izlet, nego na hodočašće. Javljaju se i raz¬ 
ne putničke agencije propagirajući tzv. »vjerski turi¬ 
zam«. Svojim klijentima naplaćuju »razgledavanje 
krašićke crkve i Stepinčevih soba«, dobro zarađuju, 
očekuju da im župnik »kaže koju riječ«, kao da sam 
njihov službenik, a nerijetko, uz časne iznimke, ne ka¬ 
žu ni hvala. No, neka sve bude na slavu Božju! 

Dan nakon što u Krašiću proslavismo Stepinčevu 
beatifikaciju, obradovasmo se posjetu nadbiskupa 
Taurana iz tajništva Svete Stolice za odnose s drugim 
državama. U pratnji tako ugled¬ 
nog gosta bijahu: nuncij nadbi¬ 
skup Giulio Einaudi, zagrebački 
nadbiskup Josip Bozanić, te gla¬ 
snogovornik Hrvatske biskup¬ 
ske konferencije msgr. Vjekos- 
lav Huzjak. Krašić je pohodio i 
apostolski nuncij u Bosni i Her¬ 
cegovini msgr. Giuseppe Leanza 
u pratnji vrhovne glavarice 
Družbe sestara Služavki Maloga 


Franjevački podmladak 
s p. Bonaventurom Dudom u 
Krašiću, 3. studenoga 2001. 

Isusa - časne majke Sandre. U proteklih deset godina 
moga župničkog službovanja u Krašiću dođoše amo, 
uz priprosti vjerni puk Božji, i mnogi uglednici crkve¬ 
nog i društvenog života. Upravo kod tih »velikih« 
uvijek doživljavam veliko poštovanje pred svjedočan¬ 
stvom blaženoga Alojzija Stepinca i duboko ganuče 
pred veličinom njegove žrtve, koja nadahnjuje pozi¬ 
vom na nasljedovanje. Uzoriti kardinal Franjo Kuha- 
rić jednom prigodom reče: »Sveci našega naroda plod 
su otkupljenja Kristova.« Dao Bog da bi se to otkup¬ 
ljenje sve više očitovalo u svima nama - i »malima« i 
»velikima«, Svevišnjemu na radost, a svima na spase¬ 
nje! 

Početkom mjeseca studenoga u Krašić dođoše i 
franjevački kandidati provincije »Sv. Cirila i Meto¬ 
da« s Kaptola, a pridružilo im se i nekoliko bogoslova 
Hercegovačke provincije, te provincije Bosne Srebre¬ 
ne. Bijaše to radostan susret, kojega je euharistijskim 
slavljem i nadahnutom riječju obogatio pater Bona- 
ventura Duda. Toga su dana krašićke ulice preplavili 
franjevački habiti, i lijepo ih je bilo vidjeti. Mladi fra¬ 
njevački naraštaji žele služiti Gospodinu na Stepinče- 
vu primjeru. Pohodismo i kapelu svetog Ivana Kristi- 
telja, u koju je Blaženik rado navraćao u vrijeme svo¬ 
jih zatočeničkih dana. 

Eto, tako živi Stepinčev Krašić. Nastojimo biti na 
raspolaganju onima koji ovamo dolaze pohoditi pros¬ 
tore koje je blaženi Alojzije Stepinac obilježio i posve¬ 
tio svojim trpljenjem. Najveća i najvrednija plaća za 
sav trud jest oduševljenje hodočasnika i njihova želja 


da nastoje živjeti Stepinčevim duhom, koji u svemu 
bijaše odsjaj Duha Svetoga. 

U župi Krašić zaživjela je i molitvena zajednica 
štovatelja blaženoga Alojzija Stepinca, koja sada broji 
osamdesetak članova. Nije nam cilj da ta molitvena 
zajednica bude neka »elita« u župi, koja će drugima 
soliti pamet, već zdrava jezgra i poticaj svima u nasto¬ 
janju da u današnjem svijetu nesigurnosti i lutanja 
pobijedi križ Kristov. Drugom riječju, želimo da u svi¬ 
ma nama, po zagovoru blaženoga Alojzija, bude očiti¬ 
je Kraljevstvo Božje. 

Uz nastojanja na duhovnom planu, koje je najhit¬ 
nije, mnogo je posla i na obnovi crkvenih objekata. 
Do sada su obnovljene kapele u župi, a sada je na re¬ 
du župna crkva. Ove je godine temeljito obnovljen 
zvonik. Slijedi sanacija krovišta i unutrašnjosti crkve. 
Unatoč teškim materijalnim prilikama, župljani rado, 
prema svojim mogućnostima, doprinose svoj dar za te 
potrebe, sa željom da budućim naraštajima ostave 
očuvane crkvene objekte kao svjedočanstvo vjere i 
odanosti Kristovoj Crkvi. 

Uzdamo se u pomoć Božju i zagovor našeg župlja- 
nina blaženog Alojzija Stepinca, iskreno zahvalni za 
svaki dar. Uvijek se potvrđuje činjenica da je Crkva 
živjela od obećanja bogatih i od nesebičnih darova si¬ 
romašnih. »U Tebe se, Gospodine, pouzdajem, i znam 
da se neću postidjeti!« 

Josip Balog, upravitelj župe 


OBAVIJEST ČITATELJIMA GLASNIKA 


Donosimo popis knjiga koje je o blaženom Alojziju Ste- 
pincu objavila Postulatura za njegovo proglašenje bla¬ 
ženim i svetim, a svaki ih čitatelj Glasnika može naru¬ 
čiti na adresu Postulature: Kaptol 31, 10000 Zagreb: 

BATELJA J., Najljepše Mariji Misli blagopokoj¬ 
nog kardlnala-nadblskupa Alojzija Stepinca o štovan¬ 
ju Majke Božje, Zagreb, 1990. 

4- BATELJA J., Živjeti Iz ujere. Duhovni lik I pastir¬ 
ska skrb kardinala Alojzija Stepinca, izd. NDS, Zag¬ 
reb, 1990. 

4* Sluga Božji Alojzije Stepinac, (kratki, ilustrirani, 
životopis), Zagreb, 1995. 

^ ALOJZIJE KARDINAL STEPINAC, nadbiskup zag¬ 
rebački, Propo-vl-jedl, govori, poruke 1941-1946, 


(uvod napisali dr. J. BATELJA i dr. C. TOMIĆ), Zag¬ 
reb, 1996. 

❖ ALOJZIJE-VIKTOR STEPINAC, Pisma Iz sužanj- 
stva (1951-1960), (predgovor: mons. J. BOZANIĆ, 
nadbiskup zagrebački; uvod, bilješke i predmetno ka¬ 
zalo napisao dr. J. BATELJA), Zagreb, 1998. 

^ BARBOUR H. - BATELJA J., Svjetlo na putu ži¬ 
vota. Duhovni životopis blaženog Alojzija kardinala 
Stepinca, nadbiskupa zagrebačkoga, mučenika 
(uvodno slovo: kard. Franjo KUHARIĆ, nadbiskup 
zagrebački u miru), Zagreb, 1998. 

^ Alojzije STEPINAC, nadbiskup zagrebački, Propo¬ 
vijedi govori , poruke (1934. - 1940.) (Priredio i 
predgovor napisao: dr. Juraj BATELJA; proslov: dr. 
Ante MATELJAN, Zagreb, 2000. 

NADBISKUP DR. 

ALOIZ1JE 

STEPINAC U 
IVANIĆ GRADU 

C^odine 1939. zabrinuli se 
ivanićgradsko Poglavarstvo, žup¬ 
nik, predsjednik Vatrogasnog 
društva i učitelji Pučke škole. 
Naime, upravo je bilo prošlo pet 
godina od posljednje sv. Potvrde 
u Ivanić Qradu, i po uhodanu re¬ 
du, 1939. godina bila je određe¬ 
na za novu svečanost Krizme. 

Stari, dotrajao župni dvor bio je 
srušen, a novi ni do krova nije sti¬ 


gao. »Ovo nema smisla«, zaključili 
su gradski oci, navikli da po tradiciji 
za svaku crkvenu ili svjetovnu sve¬ 
čanost u Ivaniću, sve mora biti u 
najvećem redu. Za tako značajan 
događaj cio bi stari Ivanić Grad bio 
na nogama. Prozori drevnih i novih 
kuća, kuda je prolazila povorka, bili 
su okićeni cvijećem i najljepšim 
ručnim radovima. Znalo se je tko će 
i na kojemu mjestu pozdraviti viso¬ 
ke goste, što će i gdje će svirati vat¬ 
rogasna limena glazba, s kakvim će 
repertoarom nastupiti crkveni ili 
mjesni pjevački zbor, gdje će biti 
postavljene hituce (sjenice) i tko će 
ih urediti, i najzad s kakvim će se 
programom pojaviti đaci. Dogovo¬ 
rom između Župe, Poglavarstva i 



Nadbiskupije u Zagrebu, dijeljenje 
sv. Potvrde u Ivanić Gradu bilo je 
odgođeno za godinu dana. 

Kad se nešto mora dovršiti u za¬ 
danu roku, vrijeme počinje juriti, a 
novac za dovršenje župne kuće pris- 
tizao je sve rjeđe. I najedanput je 
pred prag Gradskog poglavarstva i 
još nenamještene župne kuće zaku¬ 
cao mjesec listopad 1940. godine. 
Sto je, tu je. Program svečanosti za 
Sakrament sv. Potvrde bio je na vri¬ 
jeme uvježban i u detalje isplaniran, 
ali je u ovoj situaciji trebalo promi¬ 
jeniti raspored prijama i smještaja 
nadbiskupa dr. Alojzija Stepinca. 

Šestog listopada 1940. bio je 
sunčan, ugodan jesenski dan. Pred 
kućom poštovanog građanina Stje¬ 
pana Šobaka, u dekoru cvijeća, sta¬ 
jale su određene djevojčice odjeve¬ 
ne kao za Tijelovo, u pratnji časne 
sestre, zatim gradonačelnik Stjepan 
Horvat sa članovima Poglavarstva, 
župnik Ivan Šimunović, predsjed¬ 
nik Vatrogasnog društva Ivan Bar- 
barić i vatrogasna limena glazba. 
Točno u 15 sati poslijepodne, poja¬ 
vio se crni ford pred željezničkom 
prugom na ulazu u Ivanić Grad. Ka¬ 
pelnik, gospodin Milan Klun, dao je 
znak, i glazba je najavila radost do¬ 
čeka i susreta sa cijenjenim Nadbis¬ 
kupom. U ime grada i svih župljana, 
Nadbiskupa je pozdravio gradona¬ 
čelnik Stjepan Horvat i poželio mu 


Vitraj s likom BI. A. Stepinca, u 
Župnoj crkvi sv. Petra u Ivanić 
Gradu, postavljen uz 41. obljetnicu 
njegove smrti, dar je obitelji Zlatka 
Klasnića; vitraj je izrađen u maj¬ 
storskoj radionici Marijana Ilića, a 
prema predlošku akademskog slika¬ 
ra Stanislava Barbarovića. U gor¬ 
njem lijevom dijelu vitraja nalazi se 
Zagrebačka katedrala iz starijih 
vremena, desno je crkva sv. Petra u 
Ivaniću. U veliku srcu plamsa Isu¬ 
sov lik na križu. Desno niže, vide se 
zidine Lepoglave. Središnji, Blaženi- 
kov lik, nalazi se između cvijeća i 
mladih vjernika. 

ugodan boravak u našemu obr¬ 
tničkom i trgovačkom mjestu. U 
ime najmlađih iz Dječjeg zabavišta 
kiticu cviječa mu je predala Biserka 
Santič (sada Kezele). Nekoliko odra- 
slijih djevojčica pučkoškolki, zagle¬ 
dale su se u mladoliku, vitku pojavu 
nadbiskupa Stepinca. Srce im se 
popelo u grlo, a trebalo je recitirati. 
I danas se sječaju gospođe Nevenka 
Laušin, rođena Antolkovič, i Višnja 
Grubač, rođena Tkalčec, kako su se 
s vršnjakinjom Drinom Bariliče- 
vom, naklonile, poljubile biskupov 
prsten na pruženoj ruci, pa onda 
velikim začuđenim očima, silno oz¬ 
biljne, krasnoslovile zadane stiho¬ 
ve. Pogledale su časnu Kazimiru. 
Bila je zadovoljna. Nadbiskup im se 
nasmiješio, potapšao ih po licu i 
svakoj poklonio svetu sličicu, origi¬ 
nalnu uspomenu iz Jeruzalema. Na 
dosta široku plohu ucrtana križa, 
prilijepljene su posve tanke pločice 
tamnosmeđeg drvca, a u crtež gran¬ 
čice zalijepljena je latica nekog cvi¬ 
jeta. Na sličici iznad križa piše: 

»Drvce sa Maslinskoga Brda 

postavljeno na sv. Grob« 

Gospođa Nevenka Laušin i da¬ 
nas čuva najdraži poklon, koji je u 
njezinoj kuči obiteljska svetinja. 

Uz pratnju vatrogasne limene 
glazbe čitava se povorka s mjesta 
dočeka uputila u gradsku kuču u 
staroj jezgri Ivanič Grada. To je pro¬ 
strana zidana katnica koju je gradu 
oporučno ostavio nekadašnji grado¬ 
načelnik Đuro Kundek. Godine 1940. 
bila je još u prilično uščuvanu sta¬ 
nju. U gradskoj su kuči bile smješte¬ 
ne časne sestre. Tu je dr. Alojzija 
Stepinca dočekao ivaničgradski cr¬ 
kveni pjevački zbor, koji je pred 
zgradom otpjevao »Večernji zvon« 
pod dirigentskom palicom orguljaša 
Stjepana Salaja. Nadbiskup je bio 
dirnut. Ali, tu nije bio kraj svečanu 
dočeku. U velikoj sobi časne su ses¬ 
tre pripremile zakusku za visokog 
gosta, župnika i uzvanike. Najedan¬ 
put su u sobu dolepršali anđeli kao 
pratnja Majci Božjoj. Bila je to upri¬ 
zorena jedna biblijska priča iz Mari¬ 


jina života. Tako je Nadbiskupa 
pozdravila đačka dramska grupa sa 
svojom učiteljicom Stefanijom 
Omerzo. 

I dok je iznenađen i razdragan 
Nadbiskup razgovarao sa svojim 
domaćinima, u kući trgovca Stjepa¬ 
na Kundeka i njegove supruge Bare 
vladalo je veliko uzbuđenje. 

»Je li sve gotovo? Jeste li dobro 
obrisale beštek? Još jedanput pogle¬ 
dajte da li su čaše blistavo čiste! 
Slafcimer je pospremljen. Jesmo kaj 
zaboravili?«, pitala je i sve nadzirala 
gospođa Bara. »Ovak visokog gosta 
nis' još nigdar imala.« 

Tako, dok su uske uličice i drev¬ 
ni čardaci staroga Ivanića utonuli u 
jesenji suton, građani su još uvijek 
stajali ispred svojih kuća da pozdra¬ 
ve Nadbiskupa, kad se s domaćom 
pratnjom uputi iz gradske kuće pre¬ 
ma Kundekima. 

»Ide!« dojurilo je neko dijete 
Kundekovima. 

»Pomozi, Bože!« prekrižila se 
Barica. 

Sluga je Božji u Kundekovu ku¬ 
ću unio mir i Božji blagoslov. Svo¬ 
jom pojavom, jednostavnošću i 
srdačnim razgovorom, odjedanput 
im je postao oduvijek poznat, netko 
njihov. Dugo, dugo se u Ivaniću 
pričalo kako je trgovac Kundek sa 
svojom Barom ugostio ni manje ni 
više, nego osobno nadbiskupa ko- 
adjutora dr. Alojzija Stepinca. Svi 
su stanovnici Ivanić Grada bili odu¬ 
ševljeni i ponosni, osim kapelnika 
Milana Kluna. Kad se kapelnik vra¬ 
tio kući, na stolu ga je dočekao po¬ 
ziv da se sutradan, 7. listopada, ima 
javiti na vojnu vježbu. »Kud me je 
baš sada strefilo!«, jadikovao je gos¬ 
podin Klun i odmah poslao poruku 
kapelniku Prohaski u Ludinu da ga 
dođe sutra zamijeniti u ivanićkoj li¬ 
menoj glazbi. 

Sedmoga je listopada Ivanić bio 
pozlaćen suncem. Najljepša kulisa za 
javnu sakralnu priredbu. Svečana 
je povorka iz staroga Ivanića krenu¬ 
la put crkve sv. Petra predvođena 
uparađenom vatrogasnom glazbom, 


ali s novim kapelnikom na čelu. Pa¬ 
rk je bio krcat krizmanicima, njiho¬ 
vim kumovima i građanstvom. Svi 
su bili odjeveni u najljepšu i godi¬ 
šnjem dobu najprikladniju odjeću. 

Svetu Misu slavio je osobno Nad¬ 
biskup uz asistenciju domaćeg žup¬ 
nika. Poslije podjele Sakramenta sv. 
Potvrde, Nadbiskup je, u pratnji 
gradskog Odbora za doček, razgle¬ 
dao novu nedovršenu župnu kuću, 
Magistrat, park, Školu i Sokolanu. 
Objedovao je kod već »svojih« 
Kundeka. U 16 sati poslijepodne 
vozač je otvorio vrata na crnom for- 
du. Vatrogasna je glazba zasvirala, a 
župnik i gradsko Poglavarstvo mah- 
nuli su na pozdrav, isprativši dragog 
gosta. 

U župnoj Spomenici, odakle sa¬ 
mi crpila većinu podataka za ovaj 
članak, zapisano je da je Nadbiskup 
primijetio kako se je Ivanić proširio 
i poljepšao u proteklih šest godina. 
Šest mjeseci iza toga Ivanić Grad je 
počeo doživljavati sudbinu II. svjet¬ 
skog rata, kao i cijela Hrvatska. Mno¬ 
go je ljudi u ratu stradalo, mnogo je 
ljudi odonda poumiralo. Među ma¬ 
lobrojnima još živim Ivanićgrađani- 
ma iz vremena 1920. i 1930. godine 
živi u Ivanić Gradu obitelj Zlatka 
Klasnića, koja je svojim precima 
čvrsto ukorijenjena u rodni grad. 

»Htjeli smo neku korisnu i traj¬ 
nu vrijednost za uspomenu ostaviti 
svomu Ivaniću i njegovim mlađima 
i novim žiteljima«, kaže gospodin 
Zlatko Klasnić. »Supruga Stanka i 
ja odlučili smo da bismo uz već dva 
vitraja na našoj župnoj crkvi sv. Pe¬ 
tra dali izraditi još jedan.« Kako je 
2001. godina bila započela molitva¬ 
ma, misama i organiziranim štovan¬ 
jima Stepinčevih dna u spomen na 
41. obljetnicu Blaženikove smrti, 
odlučeno je da i u našoj ivanićgrad- 
skoj crkvi sv. Petra ostane trajan 
spomen na Nadbiskupa, sada već i 
blaženika dr. Alojzija Stepinca. 

Tako smo, zahvaljujući donaciji 
obitelji Zlatka Klasnića, dobili u vi¬ 
traju crkve otisnut podsjetnik na 
moralan lik Sluge Božjega i usprav- 

nog čovjeka iz bliže hrvatske povije' 
sti. 

»On je znak vremena, kršćaiv 
ska moralna vertikala i uzor nepO' 
kolebljivosti«, kaže naš župnik i de^ 
kan, gospodin Josip Corić. »Ako mi 
vi ne date pravo, dat će mi pravo 
povijest«, vizionarski je rekao nad' 
biskup Stepinac pred svojim tužiteb 
jima i suditeljima. I povijest je pre^ 
sudila. 

Vitraj je izrađen u majstorskoj 
radionici Marijana Ilića, a prema 


predlošku akademskog slikara Sta^ 
nislava Barbarovića. U gornjem li' 
jevom dijelu vitraja nalazi se 
Zagrebačka katedrala iz starijeg 
vremena, desno je crkva sv. Petra u 
Ivaniću. U veliku srcu plamsa Isu¬ 
sov lik na križu. Desno niže, vide se 
zidine Lepoglave. Centralna figura 
Blaženika nalazi se između cvijeća i 
mladih vjernika. Pri dnu vitraja piše: 

Blaženi Alojzije moli za nas 

Dar obitelji Zla tka Klasnića 
i Stanke rođ. Rubetić 


Vitraj je bio blagoslovljen na 
Dan domovinske zahvalnosti 2001. 
godine. Za tu izuzetnu svečanost, 
crkveni pjevački zbor je otpjevao 
skladbu »Sluzi Božjemu Alojziju 
kardinalu Stepincu«, stihove Josipa 
Baloga koje je harmonizirao Dražen 
Car. Zbor je uvježbao i pratio na on 
guljama gospodin Berislav Kezele. 

Nevenka Kauzlarić 


«• 


KARDINAL STEPINAC - PROMICATELJ LJUDSKIH 

PRAVA 


Propovijed vlč. Ivana Mik- 
lenića na Misi za dobrotovore 
kauze kard. Stepinca, u Zagre¬ 
bačkoj katedrali, 10. prosinca 
2001 . 

Danas, 10. prosinca, širom svije¬ 
ta slavi se Dan ljudskih prava - na 
spomen 10. prosinca 1948., kad je 
na zasjedanju Opće skupštine Ujedin¬ 
jenih naroda prihvaćena Opća dekla¬ 
racija o ljudskim pravima, kojom su se 
države potpisnice obvezale da će štiti¬ 
ti dostojanstvo, prava i slobode sva¬ 
koga čovjeka, kako ne bi bio u poniže¬ 
nu položaju zbog diskriminacije, siro¬ 
maštva, nezaposlenosti i slično. 

Blaženi Alojzije Stepinac sve je te 
stavove zastupao i promicao u najte¬ 


žim okolnostima i prije Opće deklara¬ 
cije, te ga možemo držati pretečom 
Deklaracije i zaštitnikom ljudskih pra¬ 
va. 

Katolička Crkva u Hrvatskoj za 
vrijeme pastirskoga djelovanja blaže¬ 
noga Alojzija Stepinca sučeljavala se 
najprije, u prvoj Jugoslaviji, s velikosr¬ 
pskom hegemonističkom, potom, za 
vrijeme njemačko-talijanske okupacije 
i Nezavisne Države Hrvatske, s fašis¬ 
tičkom i nacističkom, te u drugoj Ju¬ 
goslaviji s komunističkom diktaturom. 

Hrvatski katolički vjernici u prvoj 
Jugoslaviji bili su izloženi višestrukim 
pritiscima: na prijelaz na pravoslavlje 
- oko 200.000 bilo ih je prevedeno u 
pravoslavnu Crkvu; na odricanje od 
svog nacionalnog i kulturnog identite¬ 


ta - progonom i ubojstvima hrvatskih 
političara i običnih rodoljuba; te na 
mirenje da budu građani drugoga re¬ 
da - sprečavanjem konkordata koji je 
1935. u Vatikanu već bio potpisan. 
Zagrebački nadbiskup Antun Bauer 
zajedno s nadbiskupom koadjutorom 
Stepincem, da bi zaustavili nasilje, sa¬ 
stavili su opširan memorandum, u ko¬ 
jem su dokumentirali nekažnjena poli¬ 
cijska mučenja i ubojstva nevinih ljudi, 
koji je bio predan regentu Pavlu. Pro- 
povjedajući na ustoličenju biskupa 
Burića u Senju 30. srpnja 1935., nad¬ 
biskup Stepinac javno je osudio teror 
koji su žandari provodili nad vjernici¬ 
ma Hrvatima. Izložen optužbama da 
je u nastupima »previše hrvatski us¬ 
mjeren«, nadbiskup Stepinac 9. kolo¬ 
voza 1935. u pismu nunciju Pellegri- 
nettiju je napisao: »Uvijek sam osje¬ 
ćao pretešku bol zbog pretjeranog 
nacionalizma gdje god on u svijetu 
vlada, zbog kojega nije više čovjek 
čovjeku brat, nego postaje vuk. Zato 
bi sljedeći koncil svete Crkve među pr- 


Vjemici sudjeluju u svečanosti pri¬ 
godom blagoslova temeljnog kame¬ 
na crkve Krista Kralja u Zagrebu , 
25. listopada 1936. (Postulaturi je 
ovu sliku povjerila gđa Gabrijela 
Đamić.) 

MOLITVENA ZAJEDNICA 

Što znači biti član molitvene zaiedniče 
»Blaženi Aloizme Stepinač«? 

Molitvena zajednica »Blaženi Alojzije Slepinac« ima svoja vlasti- 
ta programska načela i ustroj. Njezina svrha je isključivo duhovne 
naravi i teži k osobnom posvješćivanju življenja krsne milosti i 
životu prema načelima katoličke vjere, te uključivanju u plodnosan 
rad u župnoj zajednici. 


1. Biti molitelj. Prije svega, po uzoru 
na bi. Alojzija Stepinca, a zbog učvršćiva¬ 
nja u vjeri, svaki član ove molitvene zajed¬ 
nice nastoji biti čovjek molitve, za sebe, 
za braću, za Katoličku crkvu. Tako nas je 
Alojzije zadužio u svojoj oporuci napisa¬ 
noj u sužanjstvu 28. svibnja 1957. 

Stoga svaki član Zajednice radosno i 
često oživljuje duh molitve na mjestu gdje 
živi i radi. On svoje životno opredjeljenje 
za Boga i Crkvu svjedoči u obitelji, na 
radnom mjestu, u susjedstvu, u tramvaju, 
u crkvi. No, to on ne čini samo riječima. 
Njegov cjelokupni život je svjedočanstvo. 
Svojim ponašanjem i kršćanskim djelovan¬ 
jem oživljuje uzor ranokršćanske zajedni¬ 
ce, u kojoj su Kristovi učenici bili »jedno 
srce i jedna duša«, a poganski im se svijet 
divio i obraćao se na kršćanstvo privučen 
njihovom ljubavlju i međusobnim razumi¬ 
jevanjem. 

On radosno i često uzima u ruke Bib¬ 
liju te čita i razmatra Riječ Božju, osobno, 
u obiteljskom zajedništvu, i s ostalim čla¬ 
novima zajednice. On se ukorjenjuje sve 
čvršće u župnu zajednicu, koja mora pos¬ 
tati izvor i počelo svakog njegova djelovanja. 

2. Preobraženi Euharistijom. Člano¬ 
vi Zajednice, kad god mogu, sudjeluju u 
Euharistijskom slavlju. Iz njega izlaze pre¬ 
obraženi u dar Isusove ljubavi, kojom su 
nahranjeni i kojom žele preobraziti one s 
kojima dijele radost i tegobe života. Oni 
dopuštaju da Blaženikov poziv: »Izrabiti, 
izrabiti (kad je Isus naš tako dobar, da se 
upravo želi dati izrabljivati) to božansko 
bogatstvo, te divne plodove svete Mise, 
žrtve Isusove na križu.«, trajno odjekuje u 
njihovoj savjesti. Tako radeći steći će Aloj- 
zijevo iskustvo: »Kad se s Isusom trpi, sve 
biva lako!« 

3. Štovatelji Presvete Bogorodice. 
»Život bi u obitelji bio težak«, zabilježio je 
u oporuci, »kad ne bi bilo majke. Crkva je 
jedna velika Božja Obitelj. Bog se je pob¬ 
rinuo za Majku te Obitelji, a to je Blažena 
Djevica Marija, Majka Božja i Majka na¬ 


ša. Častiti je sudjelovanjem u svetom Bo¬ 
goslužju, pripremajući se osobitim molitva¬ 
ma i djelima ljubavi i žrtve za njene svet¬ 
kovine, hodočastiti u njezina svetišta, 
nadjenuti djeci njezino ime, nositi uza se 
njezinu sličicu ili medaljicu. Tako će se pre¬ 
ma njegovoj uputi i na nama ostvariti riječ 
Svetoga pisma: Tko časti mater svoju, sa¬ 
bire blago. 1 (Sir 3, 4)« 

4. Istinski ljubiti Crkvu. Ponajprije 
prema Blaženikovoj želji biti vjerni Kato¬ 
ličkoj crkvi, na što nas je zadužio u svojoj 
oporuci riječima: »Ostanite dakle, dragi 
moji dijecezani, pod svaku cijenu, pa ako 
treba i uz cijenu života, vjerni Crkvi Kris¬ 


tovoj, koja ima na čelu Petra, Papu za po¬ 
glavara.«, a onda i moliti za vrhovnog 
poglavara Svetoga Oca Papu, za biskupe, 
a osobito za svećenike kao najbliže poslu¬ 
žitelje i prenositelje poruke Evanđelja na¬ 
šega Spasitelja. 

5. Poštovati svakog čovjeka. Niko¬ 
ga ne osuđivati, već biti spreman svako¬ 
me pomoći. Prije svoje smrti Blaženik nas 
je svjetovao da se poštujemo i »bratski 
ljubimo međusobno« te da ljubimo i svoje 
neprijatelje, jer Otac nebeski »pušta da 
sunce Njegovo izlazi nad dobre i zle i daje 
da daždi na pravedne i grješnike« (Mt 



Moćnik blaženog Alojzija Stepinca izlo¬ 
žen za molitvu sjemeništarcima, 27. stu¬ 
denoga 2001., u kapelici Navještenja u 
Dječačkom sjemeništu u Zagrebu, prije 
nego je odnesen u Rim 
i darovan Svetome Ocu 


Tamburaški zbor mladih župe Lasinja, 
predvođen s. Mirjanom Turković, izveo 
je na 1. okupljanju Molitvene zajednice 
nekoliko pjesama u čast bi. A. Stepinca 
te splet hrvatskih narodnih plesova 


5,45). »Neka vas«, nastavlja Blaženik, 
»od te ljubavi prema neprijatelju ne odvra¬ 
te opačine njegove. Drujgo je čovjek, dru¬ 
go je opačina njegova. Čovjek je, veli sve¬ 
ti Augustin, djelo Božje, opačina je djelo 
ljudsko. Ljubi ono, što je Bog načinio, a 
ne ono, što je čovjek načinio.« 

6. Suosjećati sa siromasima. Član 
Zajednice ima osjetljivo srce za bližnjega, 
osobito siromaha i prognanika. On za 
njih moli i na svaki se način trudi pomoći 
im. Zajednica ne želi zamijeniti »Karitas« 
u župi, niti mu konkurirati. Ona želi kon¬ 
kretno pomagati, osobno, iz unutarnje 
potrebe, proizišle iz osjetljivosti srca po 
uzoru na milosrdnog Spasitelja. Onako 
kako je to činio naš blaženi Alojzije; dava¬ 
ti i kada sam nemaš ništa. 

7. Trajno duhovno napredovati. Za 
što plodonosniji rad u Crkvi i mogućnost 
istinskog apostolskog djelovanja čitati ka¬ 
tolički tisak i literaturu radi trajne i što 
dublje duhovne formacije. 

8. Biti radosni svjedoci nade. Čla¬ 
novi Zajednice moraju biti svjesni svoje 
odgovornosti u širenju Radosne vijesti i to 
najprije svojim životom. Žive i svjedoče 
razložnost svoje radosti i nade, prema na¬ 
putku sv. Petra: »Budite uvijek spremni na 
odgovor svakome tko vas zatraži razlog 
nade koja je u vama.« (I Pt 3,1 5) 

9. Pronositelji evanđeoskog rodo¬ 
ljublja. Molitvena zajednica ima posebnu 
nakanu moliti za Domovinu Hrvatsku. Po 
uzoru na našega zaštitnika blaženoga 
Alojzija pomoći će uzgoju kreposnog obi¬ 
teljskog života i poroda i istrebljenju bo- 
gumrske psovke. Promicat će kršćansku 
baštinu kao temelj narodnog preporoda. 
Svaki pokušaj, izgraditi kulturu, civilizaci¬ 
ju, sreću jednog naroda bez Boga, znači 
zapečatiti njegovu vremenitu i vječnu pro¬ 
past. 

10. Molitelji za proglašenje svetim. 
Članovi Zajednice provode Blaženikovu 


Vjernici u bratimskoj i narodnoj nošnji 
sudjeluju u Misi sa Svetim Ocem Ivanom 
Pavlom II., u Splitu, na Znjanu, 4. listo¬ 
pada 1998. 


zamolbu iz njegove oporuke: »Sjetite se 
kadkada u molitvama i mene, svoga pasti¬ 
ra u teškim vremenima.« Mole za njegovu 
proslavu po kanonizaciji, proglašenju sve¬ 
tim. Zato svakog 10. u mjesecu, na spo¬ 
men njegove smrti, nastoje sudjelovati u 
misnom slavlju i moliti za što skorije nje¬ 
govo proglašenje svetim, ili pak na orga¬ 
niziranom sastanku na kojem će se osvr¬ 
nuti na neku od njegovih kreposti. 

I I. Od najranijeg djetinjstva odgaja¬ 
ju i poučavaju djecu u duhu života i dje¬ 
lovanja blaženoga Alojzija Stepinca. Na 
taj će se način Molitvena zajednica pom¬ 
lađivati i obnavljati. 

Ukratko! Članovi molitvene zajednice 
»Blaženi Alojzije Stepinac« provode svoju 
djelotvornost: 

1. redovitom molitvom, čitanjem i raz¬ 
matranjem Svetog pisma, čitanjem životo¬ 
pisa svetaca i blaženika. 

2 . obveznim sudjelovanjem u nedjelj¬ 
noj misi, a po mogućnosti i u radne dane. 
Njegovati pobožnost prema Presvetom 
Oltarskom Sakramentu. 

3. svakodnevnom molitvom (prema 
mogućnostima) časoslova ili krunice. 

4. darivanjem siromaha i potrebnih. 

5. čitanjem i proučavanjem životopi¬ 
sa i dokumenata o životu i djelovanju bla¬ 
ženoga Alojzija Stepinca, kako bi ga mog¬ 
li što bolje upoznati, a onda i nasljedovati 
u ljubavi prema Bogu i bližnjemu. 


Tko može postati i što čini 
član molitvene zajednice 
»Blaženi Alojzije Stepinac?« 

Svaki se kršćanin može uključiti u Za¬ 
jednicu »BLAŽENI ALOJZIJE STEPINAC«, 
koja promiče molitveni život, duhovne vri¬ 
jednosti, i širi Kristovu ljubav u sva pod¬ 
ručja javnoga života, kako je to činio i bi. 
Alojzije. 

Prijavnica se može naručiti na sljede¬ 
ćoj adresi: 

Zajednica štovatelja 
BLAŽENI ALOJZIJE STEPINAC 
10000 Zagreb, Kaptol, 3 I 
tel. (01) 481-1781; 468-0426; 
fax.: (01) 468-0122 

Svaki štovatelj Blaženog Alojzija Ste¬ 
pinca uključen u ovu molitvenu zajednicu 
nK*':; 

- za čast i proslavu Isusa Krista i Kato¬ 
ličke crkve 

- za čvrstoću osobne vjere i vjernosti Isu¬ 
su Kristu i Crkvi 

- za svoje osobne nakane i potrebe 

- za domovinu Hrvatsku i svakog čovjeka 

- za očitovanje i potvrdu svetosti bi. 
Alojzija Stepinca u postupku njegove 
Kauze za proglašenje svetim 


Sveti Otac Ivan Pavao II., dolazeći na 
trg pred Katedralom 2. listopada 
1998., pozdravlja žitelje i vjernike Zag¬ 
reba i Hrvatske uoči proglašenja blaže¬ 
nim kard. Stepinca 

Uz molitvu svaki štovatelj BI. Alojzija 
Stepinca uključen u ovu molitvenu Zajed¬ 
nicu svojim radom nastoji: 

- savjesno obavljati svoje svakidašnje ob¬ 
veze 

- svjedočiti kršćanske istine u privatnom 
i javnom životu 

- surađivati s Postulaturom u promicanju 
Blaženikova glasa svetosti 

- sudjelovati svakog 10. u mjesecu u 
slavlju sv. Mise ili molitvenom sastanku 

- darom i žrtvom pridonositi za uspješan 
dovršetak postupka za proglašenje 
svetim BI. Alojzija Stepinca 

S vjerom u Općinstvo svetih, za pot¬ 
rebe svoje i braće ljudi, osobito za ozdrav¬ 
ljenje bolesnih i obraćenje nevjernika, moli 
zagovor bi. Alojzija Stepinca, biskupa i 
mučenika s nakanom što skorijeg njegova 
proglašenja svetim. 

Molitvena zajednica u 
Cvetkoviću 

Molitvena zajednica bi. Alojzija Ste¬ 
pinca u Cvetkoviću, župa Sv. Nikole, Jas- 
trebarsko, broji oko 100 članova, starosti 
od 3-80 godina. Zajednica je formirana 
još u ožujku 2001., neposredno nakon 
poziva mons. Batelje u Krašiću 10. velja¬ 
če 2001. Ova molitvena zajednica zapra¬ 
vo je nastavak štovanja bi. Alojzija Stepin¬ 
ca, koga mještani Cvetkovića štuju i traže 
njegov zagovor već dugo godina. Zajedni¬ 
ca se okuplja svakog 10. u mjesecu u ka¬ 
peli sv. Mirka u Cvetkoviću. Moli se za 
razne nakane: za sve članove našeg mjes¬ 


ta kao i sve članove Molitvene zajednice, 
a posebno za sve bolesne članove, za sve 
pokojne, za svećenička i redovnička zvan¬ 
ja, za sve biskupe na čelu sa svetim Ocem 
Papom, za našu dragu domovinu Hrvat¬ 
sku, za njezinu duhovnu i materijalnu ob¬ 
novu, za obraćenje grješnika, za mir u do¬ 
movini i u cijelom svijetu... 

Susret uvijek počinje molitvom u čast 
BI. Alojzija Stepinca, zatim molitvom Kar¬ 
dinala Stepinca Gospi za Hrvatsku (pos- 
vetna molitva na Mariji Bistrici, I 940). 
Također molimo Tri otajstva Gospine kru¬ 
nice iz knjižice oca A. Pradela Krunica 
kao razmatranje i usmena molitua , koju je 
s francuskog preveo naš Blaženik. Naše 
molitvene susrete upotpunjujemo i pjes¬ 
mom. 

Članovi naše molitvene zajednice 
imaju i molitvene susrete utorkom, kako 
bi se naša vjera još više probudila. U sve¬ 
mu tome imamo podršku naših svećenika, 
župnika Stjepana Rožankovića i kapelana 
Konrada Žižeka. 

Kapela sv. Mirka sagrađena je još 
davne 1831., a na mjestu gdje se prije 
nalazila drvena kapelica, koja je do I 82 I. 
g. pripadala župi Petrovina, a zatim pripo¬ 
jena župi sv. Nikole, Jastrebarsko. Za ka¬ 
pelu se brinula plemićka općina Cvetko- 
vić. Premda imamo samo kapelu, sveta 
misa se slavi svake nedjelje i blagdana. 
Koji put nam je i premalena, jer velik broj 
vjernika Cvetkovića pohađa svetu misu 
(od male dječice do starih baka i djedova). 
Kroz generacije Cvetković je uvijek imao 
svećenika iz svoje sredine (dr. Stjepan 
Bakšić, poznati teolog, vlč. Stjepan Segu- 
dović, vlč. Ljubomir Galetić, skladatelj li- 



Slavitelji proglašenja blaženim kard. Ste¬ 
pinca, u Mariji Bistrici, 3. listopada 
1998. 


turgijskih pjesama, te najmlađi Željko 
Bakšić, koji je svoju mladu misu proslavio 
I 3. srpnja 2001. 

Nadamo se da ćemo po zagovoru BI. 
Alojzija Stepinca produbiti našu vjeru i iz- 
moliti nova svećenička i redovnička zvanja. 

❖ 


TRODNEVNICA 


Za STEPINČEVO 2002. Postulatura 
priprema prigodnu Trodnevnicu, na koju 
poziva sve čitatelje Glasnika i štovatelje 
bi. Alojzija. Evo redoslijeda Trodnevnice: 

Četvrtak, 7. veljače 2002. - Klanja¬ 
nje presvetom Oltarskom sakramentu. 
Pjevanje animiraju ženske redovničke za¬ 
jednice. U pobožnostima i euharistijskom 
slavlju sudjeluju redovnice, poglavari i bo¬ 
goslovi Bogoslovnog i Dječačkog sjeme¬ 
ništa te pripravnici ženskih i muških re¬ 
dovničkih zajednica. 

Petak, 8. veljače 2002. - Uvodne 
pobožnosti pripremit će članovi »Molitve¬ 
ne zajednice BI. Alojzije Stepinac«, a litur¬ 


gijsko pjevanje animirati Župni zbor župe 
sv. Simuna i Jude Tadeja i KUD »Prigorec« 
iz Markuševca. 

Subota, 9. veljače 2001. - Po¬ 
božnosti i pjevanje u misnom slavlju pred¬ 
vode pastoralni djelatnici, župni zbor i 
zbor mladih iz župe sv. Josipa na Trešnjev- 
ci, koju je bi. Alojzije utemeljio 1938. go¬ 
dine. 

Nedjelja, 10. veljače 2001. - Svete 
mise u katedrali po nedjeljnom raposredu. 
Svečana spomen-misa o 42. obljetnici pre- 
minuća bi. Alojzija Stepinca u 19 sati. 
Predvodi je mons. Josip Bozanić, nadbis¬ 
kup zagrebački. 


Toga su dana i u Krašiću svete mise 
po nedjeljnom rasporedu: u 8 i svečana u 
I I sati. 

Ove svečenosti i pobožnosti imaju za 
cilj da na temelju Blaženikova nauka i ži¬ 
vota, potaknu sudionike slavlja i sve one 
do kojih njihove riječi dopru, na odvažniju 
primjenu kršćanskih načela u obiteljskom 
životu, u savjesnijem odgoju djece i ozbilj¬ 
nijoj pripremi mladeži za život, te u osob¬ 
nom zalaganju, da kao članovi Crkve, u 
ovim milenijskim promjenama što kršćan- 
skije živimo. 

MOLITVA 

VIERN1KA 

Stepinčevo, 2002. 

Bogu, koji nas i danas poziva da 
svoj kršćanski život promatramo u 
svjetlu evanđeoskih zahtjeva i da ga, po 
uzoru na blaženoga Alojzija, mjerimo 
ljubavlju prema bližnjima, upravimo svo¬ 
ju molitvu za Crkvu i za cijeli svijet, za¬ 
zivajući: 

Novo nam srce daruj, Gospodine! 

ili: Utješi nas svojom milošću! 

Ili: Po nama svijetu objauljuj Ijubau! 

I. Za Crkvu (osobito za našu . 

/nad/biskupiju): da iz dara vjere, po prim¬ 
jeru blaženoga Alojzija, bude hrabra u 
svakome vremenu ispovijedati Kristovo 
božanstvo, ne težeći za zemaljskom čašću 
i veličinom, molimo te: 

1. Za pastire i službenike u župnim i 
drugim zajednicama: da svojim načinom 
življenja budu glasnici nove evanđeoske 
pravednosti, svjedočeći snagu zapovijedi 
ljubavi koja prosvjetljuje božanskom isti¬ 
nom, molimo te: 

3. Za odgovorne u društvenoj zajed¬ 
nici: da ih mudrost križa i zrno koje umi¬ 
rući donosi plod poučava i nadahnjuje u 
zauzetosti i borbi protiv obespravljenosti, 
potlačenosti i tuge u našemu narodu, mo¬ 
limo te: 


4. Za sue koji svoj život stavljaju na 
službu drugima: da im udijeliš svjetlo na 
njihovu putu koje ne može pomračiti ni¬ 
kakva nevolja i kušnja, kako bi vidjeli ra¬ 
dosni smisao i plodove svoga sebedarja, 
molimo te: 

5. Za nas okupljene na ovu euharisti¬ 
ju: ne dopusti da nam srce bude zaraženo 
zlom i mržnjom, već nas uvijek pročišćuj 
praštanjem i obnavljaj približavanjem svi¬ 
ma kojima je potrebna naša pomoć i dar 
nade, molimo te: 

6. Za pokojne koji su u Kristu premi¬ 
nuli: da svi koji su nastojali živjeti u tvojoj 
milosti, koji su trpjeli za Evanđelje i bili 
pritisnuti nevoljama, u tebi nađu utjehu i 
spasenje, slavu svjedočanstva savjesti i 
zajedništvo novoga života, molimo te: 


Mons. A. Stepinac podjeljuje sakrame- 
nat potvrde u parku kod župne crkve u 
Ivanić Gradu 15. kolovoza 1940. Tada 
su se krizmale Nada i Ljubica Marako- 
vić, koja je ovu uspomenu rado predala 
Uredništvu. 


Bože, vrelo svake utjehe, 
ti si izišao ususret umornomu 
čovječanstvu 

izabirući slabe i bespomoćne, 
kako bi bili kvasac novoga svijeta. 
Pomozi Crkvi da se neprestance 
obnavlja u poslušnosti Evanđelju 
te da bude znakom spasenja za sve ljude. 
Po Kristu Gospodinu našemu. 

Amen. 


DOPISI 

ČITATELJA 

Cijenjeni Dr. Batelja! 

Čitajući najnoviji broj lista BAS, nai¬ 
đoh na mnoge sadržaje, koji su me zadivili 
i učvrstili u meni još veću nadu, da će i 
krajnja istina o blaženom kardinalu A. 
Stepincu konačno i biti utemeljena, pošto 
i danas još mnogi poluglasno izgovaraju, 
za hrvatski narod, to časno kardinalovo 
ime. 

Veliki sam štovatelj blaženoga kardi¬ 
nala. U nadi da ću i ja doživjeti kanoniza¬ 
ciju, koju i zdušno zagovaram, u molitva¬ 
ma dragom Bogu da se to čim prije i os¬ 
tvari, da doživimo častiti i slaviti suvreme¬ 
noga hrvatskog sveca. 

Kad smo se sreli 30. studenoga 
2000. g. u prepunoj svečanoj dvorani 
Nadbiskupskog sjemeništa u Splitu na 


predstavljanju Vaše knjige Stepinčeve pro¬ 
povijedi, gdje sam bio pozvan kao svjedok 
mučenika po medaljonu, koji posjedujem, 
pošto o njegovoj povijesti do danas ništa 
ne znamo, jedino kao unikatni medaljon 
nepoznatoga autora. 

1979. g. prigodom pripreme grada 
za Mediteranske igre, a da li od straha ko¬ 
munističke torture, ili iz neznanja vrijed¬ 
nosti i dragocjenosti ovoga djela, isti je 
bačen na gradsko smetlište »Karepovac« 
u Splitu, gdje ga pronalazi jedan moj prija- 
telj-vozač, koji mi ga na moju zamolbu i 
poklanja. Od tada krasi prostorije moga 
stana u Splitu. 

Početkom Domovinskoga rata, točni¬ 
je 15. II. 199 I. g., kada je sa strane Ju- 
goarmije bombardiran Split, znatno je 
oštećena i crkvica Uznesenja Blažene Dje¬ 
vice Marije na Spinutu. 

Kod svečanosti otvaranja obnovljene 
crkve, grupa donatora i dobročinitelja, 


gosp. Ante Bilandžić, gosp. Kujundžić, 
Lenko Kokeza, Pave Bonačić Proti i 
drugi, s mons. Marinom Barišićem 
poklanjamo odljevak u bronci ovoga 
unikata štovanom kardinalu Franji Ku- 
hariću, koji je nazočio svečanosti. 

Od tada, ovaj presvijetli lik krasi 
prostorije naše stojne kuće u Milni na 
Braču. 

Neka nas po zagovoru kardinala 
Alojzija dragi Bog blagoslovi, podari 
mir i darivanje, uz kardinalovo životno 
geslo: In Te Domine speravi!!! 

Neka ovaj unikatni medaljon, koji 
je pol stoljeća skrivan u tami nekoga 
podruma, ipak ugleda svjetlo dana, 
zrači kao simbol istine i svjedočanstvo 
odanosti vjere u Hrvata. 

Sa štovanjem, Pavao Bonačić Proti 
21405 Milna, otok Brač 

Procesija u Trnju prije blagoslova 
temeljnog kamena crkve Krista 
Kralja u Zagrebu, 25 . listopada 
1936. (Postulaturi je ovu sliku pov¬ 
jerila gđa Gabrijela Đamić.) 


vim današnjim zabludama trebao osu¬ 
diti pretjerani nacionalizam kao najve¬ 
ću kugu ljudskoga roda.« 

U propovijedi sveučilišnoj mladeži 
2 7. ožujka 1938. osudio je nauk rasi¬ 
stičke ideologije: 

»Moderni rasizam zamjera na 
primjer Crkvi, što neće pasti na kolje¬ 
na pred njegovim kumirom i pokloniti 
mu se. Ali zar je narodnost najviše do¬ 
bro čovječje? Nije, jer bi inače moralo 
biti u stanju, da ispuni sve težnje čov¬ 
jekove i učiniti ga blaženim na zemlji. 
A da to ne može, jasno je... 

Ako dakle ljubav prema narodnos¬ 
ti pređe granice zdravog razuma, on¬ 


Raspelo u župnoj kući u Krašiću 
nalazilo se u radnoj sobi bi Alojzija 


da nije ljubav nego je strast, a strast 
niti je od koristi niti je od trajnog op¬ 
stanka. Zato Crkva i u nacionalnom 
pogledu postavlja načelo - što nećeš 
da tebi drugi čini, ne čini ni ti drugo¬ 
me! Ljubav prema svojoj narodnosti 
ne smije čovjeka učiniti divljom životi¬ 
njom, koja sve ruši i izazivlje osvetu, 
nego ga oplemenjivati tako, da svome 
narodu pribavi poštovanje i ljubav od 
strane drugih naroda.« 

Vjeran takvome stavu, potkraj 
1938. zaiskao je pomoć Prvostolnog 
kaptola zagrebačkog 
za progonjene Zidove 
koji su, kako je pisao, 
»uslijed zakona 'za ču¬ 
vanje rase' morali iz 
Njemačke i Austrije«, 
te je 31. prosinca 
1938. osnovao Akciju 
za pripomoć izbjegli¬ 
cama Zidovima i sta¬ 
vio ju pod svoju zašti¬ 
tu, a početkom sljede¬ 


će godine od imućnijih vjernika zais¬ 
kao je i pomoć za izbjegle Zidove jer, 
pisao je, »naša je kršćanska dužnost 
da im pomognemo«. 

U vrtlogu II. svjetskog rata, trina¬ 
esti dan po osnutku hrvatske države, 
oslonjene na sile Osovine, uputio je 
prosvjedno pismo ministru Unutarnjih 
poslova zbog donošenja rasističkih 
zakona. Više je puta otvoreno govorio 
protiv rasizma, kao na blagdan Krista 
Kralja 25. listopada 1942. kad je re¬ 
kao: 

»Svaki narod i svaka rasa, kako 
se danas odrazuje na zemlji, imade 
pravo na život dostojan čovjeka i na 
postupak dostojan čovjeka. Svi oni 
bez razlike, bili pripadnici ciganske ra¬ 
se ili koje druge, bili crnci ili uglađeni 
Europljani, bili omraženi Zidovi ili oho¬ 
li Arijci, imadu jednako pravo govoriti 
'Oče naš, koji jesi na nebesima'. Ako je 
pak Bog svima podijelio to pravo, koja 
ga ljudska vlast može nijekati?« 



pr IZ SPOrtffl ZbIBKf ^ 

12. 12. 2001. - Polaznici IV. naraštaja Ratne škole ^ 
»Ban Josip Jelačić« u predbožićno vrijeme imali su oso¬ 
bitu čast slušati o životnom putu kardinala Alojzija Ste- 
pinca koji im je ispričala s. Gracija. Mi istinski branitel ji 
znat ćemo vrednovati teško i mukotrpno doživljenu slo¬ 
bodu svog naroda, na isti način kao što je blaženi kardi¬ 
nal Stepinac bdio i molio za hrvatski narod. S osobitim 
\ duhovnim doživljajem, od srca, polaznici IV. naraštaja. ^ 

v - 

U doba kad ljudski život nije puno 
vrijedio i kad su ljudska prava bila ga¬ 
žena na najrazličitije načine, pismenim 
interventima ondašnjoj vlasti te jav¬ 
nim istupima, osobito nadbiskupa Ste¬ 
pinca, Crkva je stala u obranu dosto¬ 
janstva ljudske osobe i prava obitelji. 
Nadbiskup Stepinac taj je stav iznio 
na Papin dan 14. ožujka 1943., kad 
je u Zagrebačkoj katedrali rekao: 
»Svaki čovjek, bez obzira kojoj rasi ili 
naciji pripadao - ima pravo na tjelesni 
život, ima pravo na duševni život, ima 
pravo na brak, ima pravo na religiozni 
odgoj, ima pravo na upotrebu materi¬ 
jalnih dobara ukoliko se to ne kosi s 
pravednim zakonima koji štite interese 
čitave zajednice, ima toliko drugih 
prava. I svaka povreda tih prava ljud¬ 
ske osobe ne može ne uroditi lošim 
posljedicama.« 

»Molim vas da poduzmete najhit¬ 
nije mjere na cijelom teritoriju Nezavi¬ 


sne Države Hrvatske, da se ne ubije 
nijedan Srbin ako mu se ne dokaže 
krivnja radi koje je zaslužio smrt« - 
napisao je zagrebački nadbiskup I 4. 
svibnja 1941. u prosvjednom pismu 
poglavaru države. Upozoravao je na 
teške posljedice rasnih zakona, na ne- 
snošljivo stanje Srba i Zidova u logori¬ 
ma, te puno puta pismeno interveni¬ 
rao za pojedince koji su bili izloženi 
progonu režima. U propovijedi u kate¬ 
drali 29. lipnja I 942. osudio je držav¬ 
nu cenzuru koja je branila objavljivan¬ 
je njegovih govora o pravu ljudske 
osobe te krila njegovo zauzimanje za 
nevino progonjene pravoslavce. 

Kad su vlasti progonile pravoslav¬ 
ce i druge nekatolike, stavljajući ih 
pred izbor: smrt ili vjerski prijelaz, Cr¬ 
kva je, ne mogavši spriječiti to nasilje 
nad savješču, po tajnoj uputi nadbis¬ 
kupa Stepinca, sve formalno prihvača- 
la u svoje krilo, svjesna da je, kako je 


u toj povjerljivoj uputi pisao Nadbis¬ 
kup, »uloga i zadača krščana u prvom 
redu spasiti ljude. Kad prođe ovo vrije¬ 
me ludila i divljaštva, ostat če u našoj 
Crkvi oni, koji budu konvertirali zbog 
uvjerenja dok će se ostali, kada opas¬ 
nost prođe, vratiti u svoju.« 

Crkva u Hrvatskoj suprotstavljala 
se različitim oblicima političkog i voj¬ 
nog nasilja, razvijajući i solidarnost i 
organizirajući karitativnu pomoć ug¬ 
roženima bez obzira na vjersku, na¬ 
cionalnu ili političku opredijeljenost, 
zbrinjavajući, koliko je mogla, Zidove, 
Srbe, Slovence, Poljake i ugrožene Hr¬ 
vate. 

Kad je završio II. svjetski rat, od¬ 
mah po preuzimanju vlasti, Titovi par¬ 
tizani, nadahnuti boljševizmom i mar¬ 
ksizmom, počeli su krvavi obračun s 
političkim i ideološkim protivnicima, 
kao i sustavni progon Katoličke Cr¬ 
kve. Već I 7. svibnja 1945. bio je uhi- 


MOLITVA U ČAST BLAŽENOG 
ALOJZIJA STEPINCA. BISKUPA I 
MUČENIKA 

Gospodine, Bože naš, 

Ti si blaženom Alojziju Stepincu dao milost 

čvrsto vjerovati u Isusa Krista 

i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 

da bismo ljubili Krista kako ga je on ljubio 

i služili Crkvi kako joj je on služio 

sve do darivanja vlastitog života za nju. 

Njegova živa vjera u Isusa Krista i postojana 
ljubav prema Crkvi 

neka nas učvrste u borbama života na putu 
vječnoga spasenja. 

/Po njegovom zagovoru udijeli mi milost... / 

Po Kristu Gospodinu našemu. Amen. 

Oče naš. Zdravo Marijo, Sveta Marijo, 

Sla va Ocu... 



Vjernici koji na zagovor sluge Bo¬ 
žjega budu uslišani, zadobiju tjeles¬ 
no ili duhovno ozdravljenje ili koju 
osobitu milost, neka opis uslišan ja i 
kompletnu liječničku dokumentaciju 
dostave na adresu: 

Dr . Juraj Bate!ja, postulator 
Voćarska 106, pp. 110 

ćen nadbiskup Stepinac, te je bio 
pušten iz zatvora dan nakon susreta 
Tita sa zagrebačkim pomoćnim bisku¬ 
pima i kanonicima u Zagrebu, 2. lip¬ 
nja, kad je Tito predložio da Crkva u 
Hrvatskoj bude više »narodna« tj. da 
bude neovisna o Svetoj Stolici, čime je 
dirnuto u srž katoličkoga jedinstva. 
Taj prijedlog Crkva nije mogla prihva¬ 
titi, pa je progon Crkve još žešće nas¬ 
tavljen: osuđen je na smrt mons. Janko 
Simrak, biskup grko-katolički (umro je 
od posljedica mučenja pretrpljenog u 
zatvoru i od posljedica vjerojatnog 
trovanja), ubijen je mons. Josip Care¬ 
vić, biskup dubrovački, bili su zatvo¬ 
reni mons. Josip Srebrnić, krčki bis¬ 
kup, i mons. Kvirin Bonefačić, biskup 
splitski; ubijeno je više stotina sveće¬ 
nika, više redovnica, zatvoreno je više 
od 200 svećenika, redovnika i redov¬ 
nica. Na montiranim procesima bili su 
osuđeni i mons. Čelik, biskup banjo- 
lučki, i mons. Čule, biskup mostar- 
sko-duvanjski, na višegodišnje kazne 
zatvora s prisilnim radom. Deseci tisu¬ 
ća katolika bili su poubijani bez ikakva 
sudskog postupka. Provođen je plan 
ateizacije po sovjetskom uzoru. Pred¬ 
stavnik Svete Stolice protjeran je iz 
Zagreba, bila su oskvrnjivana kato¬ 
lička groblja, a režim je bez ikakve 
naknade oduzeo crkvena dobra. U 
okolnostima otvorenoga progona nad¬ 
biskup Stepinac raspustio je 13. sr¬ 
pnja 1945. sva katolička udruženja, 
jer je policija zatražila popis njihovih 
članova. 

Katolički episkopat, okupljen na 
zasjedanju BK, zaiskao je 19. rujna 
1945. od Tita da se u Zagrebu pomi¬ 
luje 200 nevinih ljudi osuđenih na 
smrt, a tri dana kasnije izdao je zajed¬ 
ničko pastirsko pismo, otvoreno isti¬ 
čući »da je stanje u Demokratskoj Fe¬ 
derativnoj Jugoslaviji jednako otvore¬ 
nom progonu Crkve«. U pastirskom 


pismu biskupi su upozorili da se prilike 
u novoj državi ne mogu srediti dok se 
ne ostvari sloboda ljudske osobe i 
poštivanje njezinih neotuđivih prava. 

No režim se nije ni na što obazi¬ 
rao, nego je pojačavao protucrkvenu 
klevetničku medijsku kampanju, koja 
je različitoga intenziteta potrajala sve 
do silaska komunizma s vlasti. Čim je 
u Beograd stigao papinski izaslanik 
Hurley, Tito je zatražio da se Stepinca 
ukloni iz Zagreba, a I 8. rujna 1946. 
Nadbiskup je bio uhićen i izveden na 
montirano suđenje koje je završilo 
Nadbiskupovom osudom na 16 godi¬ 
na zatvora i prisilnog rada, te daljnjih 
5 godina lišenja svih građanskih pra¬ 
va. Opći progon i takvo postupanje 
režima prema najistaknutijem biskupu 
učvrstilo je Crkvu na tim prostorima, 
te je postala jedino svjetlo u mraku to¬ 
talitarizma, jedina organizirana snaga 
kojoj nije režim mogao zapovijedati i 
koja je imala hrabrosti zauzimati se za 
dostojanstvo svake ljudske osobe i 
njegovati nadu u kidanje okova dikta¬ 
ture. 


Nadbiskup Stepinac u pohodu župi 
Rajić. Pozdravila ga je još živa 

Marija Vrtarić. 


Upravo svjedočenje i mučeništvo 
kardinala Stepinca, kojfe je Crkva us¬ 
prkos prijetnji hrabro isticala, bili su 
vrelo snage za zauzeto sudjelovanje 
Crkve u procesu demokratizacije za 
dobro svih građana. 

Molimo zato u ovoj svetoj euhari¬ 
stiji, da bismo po uzoru na našeg bla- 
ženika i mučenika i po njegovu zago¬ 
voru, mi, hrvatski katolici, u ovo naše 
vrijeme, bili promicatelji i zaštitnici do¬ 
stojanstva i ljudskih prva svake ljud¬ 
ske osobe, bez obzira na njezinu na¬ 
cionalnu, vjersku ili političku pripad¬ 
nost. 

❖ 

4 * 


Hvala Vam što čitate i drugima omogućujete primati glasnik »Blaženi Alojzije Stepinac«. Ako navrijeme 
podmirite svoje obveze prema Glasniku, on će moći redovito izlaziti i biti vjesnik njegovih vrlina, kojima ga je 
Bog proslavio za dobro svoje Crkve i hrvatskog naroda . Glasnik može svaki čitatelj i svjedok obogatiti svojim 
dopisom i uspomenama na kardinala Stepinca, ili fotografijom iz njegova života. Ako ste bili dionik koje sve¬ 
čanosti priređene u njegov spomen, izvijestite o tome putem Glasnika sve prijatelje i štovatelje kard. Stepinca. 

Nadbiskup Aloizije Stepinac u Prelogu 


l^atolički dnevnik Hrvat- 
ska Straža zabilježio nam je 
1935. zbivanja uz pohod nad¬ 
biskupa Stepinca župi Prelog. 

U svečanosti Nadbiskupova 
dočeka bila je uključena čitava 
župa, banderij od 50 konjanika 
i 100 biciklista, priređena je 
bakljada, kultumo-umjetnički 
program s domoljubnim i kra- 
jevnim narodnim pjesmama. 

Te su činjenice jasno pokazale 
da je Međimurje hrvatsko i ka¬ 
toličko. 

Prenosimo to izvješće u cijelo¬ 
sti da bismo predočili današnjoj 
javnosti Nadbiskupovu ljubav 
prema povjerenom mu narodu te 
ljubav, koju je vjernički narod is¬ 
kazivao svome Natpastiru. 

Prelog, 14. rujna. Preuzvišeni go- 
sp. nadbiskup-koadjutor dr. A. Stepi- 
nac došao je dne 9. rujna u Prelog 
zbog dijeljenja sv. Potvrde. Pred njega 
je izašao sve do crkve u Sv. Križu kiće- 
ni banderij od 50 konjanika i 100 bi¬ 
ciklista, dok ga je sav ostali narod do¬ 
čekao pred školom. Tu ga je pozdravio 
najprije župnik I. Kuhar, zatim opć. 
načelnik Josip Kos i školska djevojčica 
Stefica Hatlak u međimurskoj narod¬ 
noj nošnji. Na to je visoki gost s proce¬ 
sijom krenuo u crkvu praćen pjevan¬ 
jem nabožnih pjesama, svirkom vatro¬ 
gasne glazbe i pucanjem iz mužara. 
Narod je bio u najsvečanijem raspolo¬ 
ženju. To se vidjelo i po odijelu: dje¬ 
vojčice u bjelini, djevojke i snaše u 
međimurskoj narodnoj nošnji, momci 
i muževi u crnini. Preložani su naroči¬ 
to ponosni, što su mogli poslati po pre- 
uzvišenog natpastira u Malu Suboticu 
prekrasno iskićenu četveroprežnu ko¬ 
čiju sa 4 bijelca, jer se ta čast već dav¬ 
no nije iskazala ovdje nikome! 

Poslije uobičajenih crkvenih ob¬ 
reda, preuzv. gosp. nadbiskup održao 
je kratku propovijed, a zatim se odve¬ 
zao u školu u pratnji dekana J. Kristo- 
vića i sreskog načelnika L. Katića. 
Učiteljstvo se zdušno pobrinulo, da 
sva škola bude okićena cvijećem i 


ručnim radovima. Djeca su s burnim 
oduševljenjem dočekala i ispratila vi¬ 
sokog gosta. Našoj školi svaka čast! 

Iza škole je preuzvišeni gosp. nad¬ 
biskup u pratnji svog tajnika dra Neži- 
ča i dekana J. Kristovića posjetio sres¬ 
kog načelnika L. Katića i općinskog li¬ 
ječnika dra I. Kečkeša, kao svoje 
školske drugove i stare znance, te se 
svagdje zadržao po pola sata u ugod¬ 
nom razgovoru. 

Na večer u 8 sati priređena je u 
čast visokog gosta bakljada. Sav je na¬ 
rod pohrlio pred župni dvor, da poz¬ 
dravi mladog hrvatskog nadbiskupa. 
Tu je najprije vatrogasna glazba odsvi¬ 
rala par domoljubnih komada, crkveni 
mješoviti zbor otpjevao je »Pozdrav nad¬ 
biskupu« od Kolba, a zatim je u ime sa¬ 
kupljenog naroda zanosno pozdravio 
odličnog gosta Stjepan Belić, predsjed¬ 
nik vatrogasnog društva, ističući, kako 
se Međimurci ponose svojom kat. vje¬ 
rom, svojim radnim svećenstvom, a 
napose svojim mladim nadbiskupom. 


Preuzv. gosp. nadbiskup zahvalio se na 
pozdravu te je naglasio svoje zadovolj¬ 
stvo s Međimurjem, gdje hrvatstvo i ka¬ 
tolicizam imaju tako duboko korijenje, 
da ga nikakva sila ne može uništiti. 

Drugi dan u pol sedam služio je 
Preuzvišeni tihu sv. misu u dupkom 
punoj crkvi, a zatim je u 8 sati počeo 
dijeliti sv. Potvrdu, koju je primilo 
1.140 potvrđenika. Od 12-13 sati bilo 
je na župnom dvoru primanje, te su se 
preuzv. natpastiru poklonili odbornici 
Rimokatoličke crkvene općine, pred¬ 
stavnici uprave, suda, škole, štedioni¬ 
ce, obrtnog zbora, trgovačkog udruže¬ 
nja itd. U pratnji preuzv. gosp. nadbis¬ 
kupa došao je i g. A. Metzger, te je 
pred crkvom održao dva predavanja o 
aktualnim pitanjima katoličkog života 
pred mnogobrojnim slušateljstvom. 

Poslije podne u 4 sata preuzv. go¬ 
sp. nadbiskup odvezao se na daljni rad 
u Goričan, ispraćen špalirom vatroga¬ 
saca i oduševljenog naroda. 


DAROVI ZA POKRIĆE TROŠKOVA 
U POSTUPKU PROGLAŠENJA SVETIM 
BL. ALOJZIJA STEPINCA 

Nakon objavljivanja zadnjeg broja Qlasnika, svoj dar za pok¬ 
riće troškova u postupku za proglašenje svetim kard. Alojzija Ste¬ 
pinca uručili su ovi darovatelji: Obitelj RADELIĆ (Anna i Josip) 
-Sleepy Hollow (SAD),- Franjo kard. KOHARIĆ- Zagreb,- Pa- 
vica KOTARAC - Zagreb,- Ozana CRNOQORAC - Biograd,- 
vlč. Stjepan ČUKMAN - Nica,- Zdravka POSTROŽIN - Zag¬ 
reb,- Ankica OSREČAK - Zagreb (Sveta Klara),- Šandor i Tereza 
IVASIĆ - Krašić,- Župni ured ČARA,- Ankica ŠKRTIĆ - H. 
Bačka (Švedska),- dr. Matija BERLJAK - Zagreb,- Radmila 
DELOŠ,- Marija RADL/ČEVIĆ,- Frano BONQI,- vlč. Darko 
PUŽIN - Zagreb,- Anica SVF4AN - Austrija,- FJrvatska kato¬ 
lička misija Karlsruhe (vlč. Ivan PLjEŠA),- BREBRIĆ Francek - 
Krašić,-Jvka ŠIPAR- Bjelovar,- Ružica KOMADINA,- Veroni¬ 
ka ROŽIĆ - Sv, Jana, Prodindol. 

A 

Svoj dar za pokriće troškova u postupku za proglašenje svetim kardinala Alojzija 
Stepinca možete poslati preko Zagrebačke banke na ime.- Postulatura kard. Stepinca 
devizni račun: 012101-01-242 1741339 
kunski račun: 012101 -12-232044431 3 
Zahvaljujemo svim dobročiniteljima i suradnicima, čijom molitvom i darom 
napreduje postupak za proglašenje svetim bi. Alojzija Stepinca. 

Svjedočanstvo 

Marije KRUŠEL] 


U Cirkovljanu, filijalnom mjestu župe Pre- 
log, živi gospođa Marija Krušelj. Rođena je 17. 
ožujka 1923. u Cirkovljanu. Zbog svoga vjer¬ 
ničkog osvjedočenja i zastupanja istine o kardi¬ 
nalu Stepincu, bila je sudionik zbivanja koja će 
biti zanimljiva i našim čitateljima i svjedok po¬ 
vijesnog razdoblja kad su katolički vjernici una¬ 
toč progonstva hrabro živjeli svoju katoličku 
vjeru. 


Zamoljena predočiti čitateljima Glasnika svoj životni put 
posvjedočila je: 

»Moj životni put od 79 godina predug je, da bih ga mogla 
u cijelosti opisati. Rođena sam od roditelja s osmero djece, 
sedma po redu. Roditelji su mi bili obični seljaci-poljopriv- 
rednici. U samostanu sam završila školu za odgajateljicu. 
Ratni vihor poremetio je moj životni put. Moj tadašnji žup- 
nik Alojzije Vojvoda pozvao me u svibnju 1948. godine s pi- 
tanjem bih li htjela preuzeti službu kantorice. Htjeti i moći 
nije sve jedno. Nakon razmišljanja pristala sam, računajući 
svakako na Božju pomoć. I to još i danas pomalo ide no, sada 
samo u mom rodnom mjestu Cirkovljan. U našem domu do- 
godilo se nešto izvanredno. Sestra mi je oboljela od neizlječiv 
ve bolesti i naglo umrla ostavivši šestero male djece. To se 
zbilo 1954. g. 21. IX., a dva dana kasnije umrla mije i mama. 
Šokirana smrću svoje kćeri ode i ona 23. IX. za njom. Ostalo 
je, kako već spomenuh, šestero djece, i što je drugo preosta- 
lo, nego da prestanem biti tetka, već njihova pomajka. Bog i 
mene podari s troje djece. Živjeli smo sretno, svakako obilje 
je manjkalo materijalno. Ali Božji blagoslov nas je pratio. 
Pred nepunih 14 godina ostala sam udovica nenadano. Zas- 
pao je, a da se nije više probudio. Djecu smo namirili zajed- 
no. Danas imamo 27 unuka i 13 praunuka. Za život mojeg 
najmlađeg sina do smrti sam zahvalna našem dragom blaže- 
niku Alojziju Stepincu. Bio je blagdan Tijelova 1981. Dok je 
trajala procesija s Presvetim u našoj župi, moj je sin ležao na 
operacijskom stolu u kliničkom centru u Ljubljani. Na pro¬ 
cesiji nisam skidala pogled sa Presvetog i puna pouzdanja za- 
v^pih: 'Gospodine, nisam dostojna, samo reci riječ i ozdravit 
će moj sin. A ti, dragi moj zaštitniče Alojzije, podupri moju 
molbu.' I dobri Bog posluša svog miljenika i sin moj živi. Hva¬ 
la Božanskom Spasitelju i našem Kardinalu Stepincu.« 

Na upit o njezinu prvom susretu s Bi. Alojzijem Stepin- 
cem, odgovorila je: 

»Za Alojzija Stepinca znam iz djetinjstva čim je imeno¬ 
van koadjutorom. Prvi put sam se srela s njim kad je došao u 
našu župu dijeliti sv. Potvrdu. Mislim da je to bilo 1936. g. 
Tada kao još nedorasla ne sjećam se što nam je govorio. Nje¬ 
gova pojava bila nam je najveća propovijed. Sa strahopočita- 
njem sam ga pogledala dok mi je mazao čelo sv. uljem. Sva 
sam protrnula - svetac me se dotiče.« 

Svjedočeći istinu o nadbiskupu Stepincu doživjela je pu¬ 
no neugodnosti. Nije gubila prisebnost i hrabrost. Opisala je 
to ovim riječima: 



Marija Krušelj pozdravlja Postulatora prigodom pohoda 
Dječačkog sjemeništa župi Prelog, 11. studenoga 2001. 


»Prigoda za braniti našeg blaženika Alojzija od lažnih op¬ 
tužbi bilo je na pretek. Tek jedno da spomenem. Najviše se 
sjećam zgode kad je došao u našu kuću 'drug' službenik radi 
popisa pučanstva. Mislim da je to bilo 1967. ili 1968. g. Od¬ 
mah čim je ušao u sobu (kuhinju) zapeo mu jpogled na Ste- 
pinčevu sliku. Sav uzrujan s ukorom poviče: 'Što još to držite 
u kući, zar ne znate da je to ratni zločinac?' Ja sam mirno od¬ 
govorila: To je za nas najveći čovjek!' Još se više uzrujao na 
te moje riječi i upita me da li sam čitala 'knjigu zločina'. Ja 
sam mu samo rekla, papir sve prima. Bez ijedne riječi drug je 
prešao na svoj posao zbog kojeg je i došao. Ovaj naš intervju 
nije ostao bez posljedica. Udba me više puta pozivala na ra¬ 
čun toga, no pod drugim izlikama. Prijetila mi se^prisilnim ra¬ 
dom, zatvorom i još kojekakvim prijetnjama. Čak sam bila 
tjerana od policajca kao razbojnik u Čakovec na miliciju. Ta 
kazna bila mi je najteža. Danas sam sretna da sam mogla 
nešto pretrpjeti za svog dragog Stepinca.« 

Prisjećajući se proglašenja blaženim kardinala Stepinca i 
veleslavlja u Mariji Bistrici, 3. listopada 1998., reče: 

»Beatifikacija našeg kardinala Stepinca bila je za mene i 
moju obitelj vrhunac sreće i ponosa. Pobijedio je!!! S njim 
smo pobijedili i mi. Knjiga zločina je izblijedila, a naš krivo 
optuženi Alojzije Stepinac sa aureolom svijetli na oltaru.« 

Sažimljući riječi kojima je nastojala opisati duhovnu i 
moralnu veličinu kardinala Stepinca, Marija Krušelj nam 
pruža ovo svjedočanstvo: 

»Veličinu Stepinca gledam u njegovoj nepokolebivoj 
vjeri u Gospodina. Čvrsto se držeći svojih životnih načela, 
makar je i predviđao da će ga stajati života, kako je više puta 
to i naglašavao.« 

Zamoljena progovoriti mladima i svim hrvatskim vjerni' 
cima o poruci koju nam je ostavio i kojom nas obvezuje bi. 
Alojzije, gđa Krušelj reče: 

»Mladima poručuje svojim životom da se isplati vjerova- 
ti, da se isplati pošteno živjeti, marljivo raditi, čak i trpjeti za 


istinu. Jer istina će ih osloboditi, i bit će sretni. Nama vjerni¬ 
cima u Hrvatskoj poručuje da se držimo poput njega. Da nas 
svijet prepozna po našim djelima, da smo katolici - Hrvati. 
Praštanje da pobijedi mržnju, da bezuvjetno ljubimo bližnje¬ 
ga, bio nam to prijatelj ili neprijatelj. Da ne očekujemo sreću 
i pravedni mir od moćnika za zelenim stolovima niti od topo¬ 
va na bojnim poljima. Da si posvijestimo da se sreća i prave¬ 
dan mir postižu na koljenima, s krunicom u rukama. 


POVIJESNI PUTOKAZ l 
SIMBOL 

Bl. Aloiziie kard. Stepinac 

( 1898 .- 1960 .) 

Ljudski je život satkan od bezbroj pojedinosti. Is¬ 
pred nas protječu različiti događaji i zbivanja, problemi 
i odluke, snaga vjere i molitve, odlučnosti i rada... ali i 
tereti vremena; zulumi i ratovi, zlodjela i razbojstva, 
kletve i osude. Usprkos svemu, u svim se situacijama 
uzdizala tiha, ali snažna osobnost Alojzija Stepinca; se¬ 
oskog dječaka, malenog školarca, dalekovidna nadbis¬ 
kupa i sveta kardinala - kremen karaktera i učitelja 
vjere i morala. Kardinal nije nikada trpio laži i neprav¬ 
de, totalitarizam i nasilje, ma s koje strane oni dolazili. 
Bog mu je bio vrhovna norma, a ne nikakvi interesi. 
Nije ga vodila politika, nego univerzalna kršćanska na¬ 
čela. Ljubio je svoju domovinu i narod, zastupao neza¬ 
visnost i slobodu. Sto je demokratski tražio za svoj na¬ 
rod, jednako je sve to priznavao drugima. Bio je savjest 
svoga vremena i nije prezao ni pred kim, ni pred čin. 
Neustrašivo je ustao u obranu svakog čovjeka i svakog 
naroda, osuđujući rasizam i totalitarizam. Njegov lik, 
djelo, put, osvjetljava čitavo jedno vrijeme, ratne uzro¬ 
ke i stradanja, nasilja i diktature, totalitarni režim (ko¬ 


munizam), koji ga ruši da bi vrlo vješto, potanko i sus¬ 
tavno zatirao Crkvu u hrvatskom narodu. 

No, Stepinac ostaje svoj, čovjek Božji i službenik 
oltara, svetačka osobnost i angažirani crkveni dosto¬ 
janstvenik. Njegov neporočni lik dominira nad svim iz¬ 
vorima; pravičan i nepokolebljiv, poput starozavjetnog 
proroka, svijetli kao svjetionik rodu u gustoj magli, da 
bi svetačkom smrću najuvjerljivije u nas i u svijetu za¬ 
pečatio istinu o sebi i svome vremenu. 

U suvremeno vrijeme uklopljeno je mnoštvo novih 
i složenih ideja i interesa. Svaki od njih ima svoju neku 
središnjicu koja može vrlo iznenaditi, izazivajući strah, 
zazor, pa čak i odbojnost. Razumljiva je i nestabilnost 
slaganja mišljenja, jer im je izvorište u čuvstvima i osje¬ 
ćajima, u iskustvima privatnoga područja življenja, u 
prostoru gdje se točnost iskazivanja teško postiže i tra¬ 
je. Hrvatski naord prošao je kroz krugove pakla nesta¬ 
janja i bježanja, osluškivanja šumova mrtvačkih hodo¬ 
va, koji ujedinjuju i čuvaju kosti prošlih generacija u 
zajedničkom pepelu. Na nebu nema niti jednog trenut¬ 
ka statičnih oblika i oblačne mase. Nema ih ni na zem¬ 
lji, i ta je prisutno raspadanje i stalno nestajanje. Sve 
što se zbiva s univerzalnim i individualnim stvara čov¬ 
jek, to je djelo njegovih ruku. 

Čovjek je dionik univerzalnog, a ostvaruje se u po¬ 
sebnom, pruža umjetnosti nepresušno 
bogatstvo, koje samo slijepac može zao¬ 
bilaziti. Ravnoteža i sinteza su istovre¬ 
meno... metode i oblik življenja. Prate¬ 
ći stalnu sintezu starog i novog te poku¬ 
šavajući uhvatiti ravnotežu između 
individualnoga i univerzalnoga, Mjesni 
odbor Proce zatražio je izdavanje gra¬ 
đevne dozvole za gradnju kapelice - 
poklonca. Prema zahtjevu investitora, 



Dr. A. Stepinac , nadbiskup zagrebački 
govori abiturijenticama gimnazije ss. 
Milosrdnica prije njihove mature i nje¬ 
gove 1 0. obljetnice biskupske posvete, u 
Nadbiskupskom dvoru u Zagrebu, 1 9. 
lipnja 1944. 

projektirana je kapelica - poklonac, posvećena BI. 
Alojziju Stepincu. Kapelica - poklonac po prirodi 
stvari ima male dimenzije, no ishodište arhitektom 
skog rješenja je u šatoru, kao prvotnom prostoru iz 
kojega je krenuo nauk o kršćanskoj vjeri! 

Na raskršću ulica kao povijesni simbol i puto- 
kaz, s polusklopljenim rukama, upućujući molitvu 
Bogu. Nakon zamolbe dobivena je građevinska doz- 
vola, a vjera u Hrvata pobjeđuje još jednom mračno 
doba »gospodarskog« sloma Crkve na tržištu spa- 
senjskih zgrušnjavanja, kada udaraju gromovi i pa- 
da kiša, osamljeni ostrunjeni oblaci koji će negdje 
drugdje ostvarivati zgrušnjavanje i nakvasiti raslin- 
je na zemlji. Usprkos ovoj hegemoniji univerzalno- 
ga, kapelica poklonac bi. Alojzija Stepinca doživjela 
je i svoje prve radove. Osviješteni puk, koji se nije 
dao lako zavesti, podmetnuo je leđa i pružio ruke 
prema nebeskome bespuću sa svojim kardinalom. 
Položen kamen temeljac, održano bogoslužje, pos¬ 
većeno hrvatsko tlo. Još jednom se ujedinjavaju 
prošle, sadašnje i buduće generacije. Zazor, odboj¬ 
nost, nesvjesni strahovi prisutnih nepristaša nesta¬ 
ju. Kardinalov lik obasjava putove na malom raskr¬ 
šću. Duh nadrasta materiju. 

I ako je širenje svijesti uvijek plaćeno grčevima 
tjeskobe kao starog, zaostalog stava, institucijama 
koje te grčeve pokušavaju oslabiti, kapelica živi, no 
mora se i to reći: prirodan poredak jest, ali beskon¬ 
fliktan nije. 

Blanka Poljak 



Svaki dopis na Postulaturu blaženog 
Alojzija Stepinca, kojim se priopćuje 
primljeno uslišanje ili uspomena, neka 
bude potpisan te obilježen nadnevkom 
i mjestom pisanja. Anonimna pisma se 
ne arhiviraju. Vjernici koji žele ostati 
anonimni, neka to napomenu u dopisu. 


mi 




i 


i 

i 


i 

l 


I 


i 


1 

1 


i rS 7 1 - [?- i i 
lU rmU rm rmJ mm 


BLAŽENOM KARDINALU 
STEPINCU 

Svjetlo. Svjetlo 
nesta tame. želje, želje 
želje budne nade nisu uzaludne. 

Tama. tama crna tmina 
i u duši u srcima, 
iznad cjele zemlje ove 
Hrvatska se ona zove. 

Trajala je godinama 
crna tmina, crna tama 
ali Svjetlo jedne luči 
tamu. tminu razbijalo, 
pravu nadu duši dalo. 

Nadala se duša čista 
sve skrušeno moleć Krista 
nek se ova luč ne gasi 
to će Svjetlo da nas spasi, 
od aktera ove tmine 
i od crne pomrčine. 

Evo trena, evo dana. 
ISTINA I PRAVDA stiže 
luč je plamen zapalila 
zemlju cijelu osvijetlila. 

Sveti Otac k nama stiže 
i taj plamen On u žiže. 
u Svjetlosti u tom daru 
nek nam svijetli 
na Oltaru. 

Kardinalu Svjetlost Ti si 
nikad tama bio nisi. 
za svoj narod, za Hrvatsku 
molit si se Bogu znao. 
pred tamom poklekao nisi. 
zato naša Svjetlost Ti si. 

Pavica Kusturić - Lacići, A. Kačića Miošića 
31542 Magadenovac 
župa sv. CJrgura^ pape ; Sljivoševci 
(Spjevano povodom hodočašća župljana župe Sljivoševci u Zagre¬ 
bačku katedralu, 24. listopada 1998.) 


29 












































































































































































































































































































































































































BLAŽENI ALOJZUE STEPINAC-9 (2002) 1-2 


Umrla 

s. M. Stan i slava 
(Katica) Bosak 

Časna sestra Marija Stanislava 
Bosak umrla 1. rujna 2000. Na 
krštenju je dobila ime Katica, 
rođena je 10. listopada 1926. u 
selu C/ranice, župa Našice, od 
oca Mirka i majke Terezi je r. 
Malogorski, u brojnoj obitelji. 
Imala je dva brata i tri sestre, a 
iz prvog očeva braka sedmero i 
prvog majčina braka još dvoje 
polubraće. Ukupno 14 djece. 

Za vrijeme Drugoga svjetskog 
rata, kad joj je bilo 15 godina, od' 
vedena je sa sestrom u logor i 
tamo provela dvije i pol godine na 
prisilnom radu, najprije u Banatu, 
a zatim u Austriji. Izdržala je glad, 
nepravdu, studen, nasilje i svu bi' 
jedu logorskog života. Ali tu je do' 
bila i prvo sjeme duhovnog zvanja. 

Vrativši se kući u poratnim 
godinama šivanjem pridonosi za 
uzdržavanje svoje brojne obitelji. 
Radila je i za siromašne, često pu- 
ta ne tražeći nikakve nagrade za 
svoj trud. 

Kao zrela djevojka stupila je u 
samostan sestara Kćeri Božje Lju' 
bavi u Splitu 5. siječnja 1955. 
Imala je skoro 30 godina, a usto je 
bila i vrsna švelja. Iste godine, 12. 
rujna 1955., stupila je u Splitu u 
novicijat. Dvije godine kasnije po' 
ložila je prve zavjete 12. rujna 
1957., također u Splitu, i istoga 
dana premještena je u Zagreb u 
Katedralu, i tu ostaje do svoje 
smrti 1. rujna 2000. - pune 43 gO' 
dine. 

Doživotne zavjete položila je u 
Brezovici 12. rujna 1957. godine. 
Čitav redovnički život proživjela 
je kao sakristanka u katedrali u 
Zagrebu. Umrla je blaženo nakon 
kratke i teške bolesti u Zagrebu, u 
svojoj sobi, iz koje je i u bolesti 


gledala Katedralu. Kao sakristam 
ka bila je veoma savjesna, prema 
svećenicima i vjernicima uslužna, 
ljubezna, do kraja strpljiva. MnO' 
go je molila i rado je sudjelovala u 
pobožnostima, a s posebnom ra- 
došću je prisustvovala svetoj misi, 
te u posljednjim godinama i više 
puta na dan, kada je kao starica bi' 
la pošteđena nekih obveza. 

Kao sakristanka brižno i s ljU' 
bavlju kitila je oltare, a u isto vri' 
jeme bila je marljiva švelja, te je 
svojom rukom sašila preko 100 
misnica boromejki, velik broj albi, 
roketa, oltarnika. Bezbroj puta je 
zabola iglu u platno krpajući cr' 
kveno rublje. Njezina briga bile su 
i hostije, te je neumorno priprav' 
ljala, pekla i rezala hostije i pripre' 
mala ih za oltar. 

Imala je sreću bdjeti uz odar 
blaženoga kardinala Alojzija Ste' 
pinca, mučenika, i on joj je izmolio 
strpljivost u teškoj bolesti, koja je 
trajala 40 dana. Govorila je: »Pre' 
više se brinete za mene. Hvala svi' 
ma!« I svakog dana kada joj je sve- 
ćenik donio svetu Pričest govorila 
je: »Hvala Vam!« Teško joj je bilo 
kada su nastupili trenuci bolesti i 
nije mogla moliti, pa je zato, kada 
je došlo do poboljšanja, govorila: 
»Molite dok možete, dok ste zdra' 
vi!« 


Umrla je na prvi petak nave' 
čer, umrla blaženo, bez suza i jau' 
ka. Na njoj se obistinila ona riječ 
naroda: »Kako čovjek živi, tako i 
umire!« 

Njezino rođenje je bilo radost , 
njezin život je bio žrtva , 
njezina smrt je ohrabrenje. 

Kada joj je svećenik rekao da 
je sve u Božjim rukama, pa i njezi' 
no zdravlje i život, odgovorila je: 
»Ja sam spremna, jednom i to mo' 
ra doći«. 

U knjizi pjesama S. M. Stanis' 
lave Bosak, objavljene pod našlo- 
vom »Tajna Božje ljubavi«, u Zag' 
rebu, 2000., u kojoj je sestra Sta- 
nislava predočila svoju vjeru i 
smjelost redovničkog života, na 
str. 127. nalazimo pjesmu uz 21. 
godišnjicu smrti kardinala Stepim 
ca i stihove: 

»Vršio je svoju službu svetu 
sve na radost i nebu i svijetu 
zato grob mu nikad nije prazan 
pun je cvijeća i nemimoilazan.« 


S. Stanislava Bosak i s. Margareta 
Jare na grobu kard. Stepinca , 
na Božić 1970. 

Umro je mons. Antonio 
Casieri 

Dana 12. srpnja 2001. umro je u Rimu mons. 
Antonio Casieri, nekoć kancelar u Kongregaciji 
za kauze svetaca. Mons. Casieri rođen je u Caso- 
riji (Napoli) 8. rujna 1926. Za svećenika je zare¬ 
đen 8. travnja 1950. Postigao je doktorat iz cr¬ 
kvenoga prava na rimskom sveučilištu Angelicu- 
mu 12. lipnja 1971. Do travnja 1962. bio je 
kapelan u župi s. Maria Consolatrice u Rimu, 
kada je stupio u službu središnjih ustanova Svete 
Stolice. Nakon više službi u vatikanskim dikaste- 
rijima imenovan je 30. ožujka 1968. službeni¬ 
kom u središnjem uredu Kongregacije za bo¬ 
goštovlje, u odjelu koji je kasnije prerastao u 
Kongregaciju za kauze svetaca. 

Dekretom kardinala Pietra Palazzinija, pro¬ 
čelnika Kongregacije za kauze svetaca, imeno¬ 
van je 4. prosinca 1980. bilježnikom u sudskom 
postupku za beatifikaciju kardinala Stepinca 
(delegirani sudac bio je dr. Pietro Santini), ali. 
listopada 1984. imenovan je sucem delegatom u 
istoj kauzi beatifikacije. Tu je službu obnašao sve 
do zadnje sjednice suda, održane u Zagrebu, 17. 
veljače 1993. (posljednji svjedok bijaše kard. 
Franjo Kuharić, nadbiskup zagrebački) i bisku¬ 
pijskog dijela procesa, čija je svečana i završna 
sjednica održana u crkvi Papinskog hrvatskog 
zavoda sv. Jeronima u Rimu 16. lipnja 1993. 

U svojstvu delegiranoga suca predsjedao je 
sjednicama u Rimu, u Zagrebu za vrijeme komu¬ 
nističkog režima, te za vrijeme velikosrpske agre¬ 
sije na Hrvatsku. Tijekom sjednica koje su odr¬ 
žane u Sloveniji, u Mariborskoj biskupiji, gdje je 
saslušavao svećenike koje je za vrijeme II. svj. ra¬ 
ta u Zagrebačkoj nadbiskupiji zbrinuo nadbiskup 
Stepinac, pohodio je grob i pospješio postupak 
za proglašenje blaženim sluge Božjega Martina 
Slomšeka, kojega je Ivan Pavao II. proglasio bla¬ 
ženim u Mariboru, 19. rujna 1999. 

Mons. Casieri sudjelovao je i kod prepozna¬ 
vanja zemnih ostataka kardinala Alojzija Ste¬ 
pinca, u Zagrebu od 22. do 24. lipnja 1994-, i iz¬ 
vršio konzervaciju Kardinalovih zemnih ostata¬ 
ka. 

Zadnje dane života proveo je u obiteljskom 
domu i bolnici, shrvan i prokušan teškom bo- 



Mons. Antonio Casieri priprema dokumente za prepozna - 
vanje zemnih ostataka bi. Alojzija; djelovao je po nalogu i 
u ime kard. Franje Kuharića, nadbiskupa zagrebačkog, od 
22. do 24- lipnja 1 994. 


lešću, ali pun kršćanske vedrine i pobožan bi. Aloj- 
ziju Stepincu. Postulatura mu od srca zahvaljuje za 
trud i ljubav prema istini koju je iskazivao i u tre¬ 
nucima trpljenja, koje mu je nakon povratka iz Za¬ 
greba, sa sjednica sudišta, na splitskom aerodromu 
prouzročila jugoslavenska komunistička vlast. 


Blažen i kov vitraj 
u SUĆURJU 

W subotu 1. rujna 2001., u desnoj lađi župne 
crkve u Sućurju na Hvaru, akademski slikar iz Za¬ 
greba Vlatko Blažanović ugradio je vitraje bi. 
Alojzija Stepinca i pape Ivana Pavla II. Na vitraji¬ 
ma prevladavaju žuta, papinska boja, i crvena, ko¬ 
ja govori o pravom uzroku i teškom mučeništvu 
Alojzija Stepinca, o njegovoj sinovskoj vjernosti 
Papi i hrabroj odlučnosti da Crkvu u Hrvata ne 
odijeli od opće Katoličke crkve. Vitraji su izrađeni 
u majstorskoj radionici za umjetnički obrt akadem¬ 
skog kipara Jure Zaje iz Zaprešića, a dar su svome 
rodnom Sućurju gospođe Krasne Vojković i njezi¬ 
ne obitelji iz Amerike u Jubilarnoj godini. (IKA) 

Svečanosti u 
Ogulinu 

Proslava blagdana 

ZAŠTITNIKA ŽUPE 

Uzvišenia Sv. Križa i 
Dana grada Ogulina 

Ovo je već osma godina što ovaj 
blagdan proslavljamo ne samo kao 
blagdan župe već i kao blagdan grada, 
odnosno Dan grada Ogulina. Svake 
godine program nam traje od 8. do 
14. rujna, tj. blagdana Male Gospe do 
samog blagdana Križeva, 14. rujna. U 
programu se izredao veći broj sveće- 
nika i propovjednika. Tako je prvu 
večer propovijedao sam župnik - do- 
maćin Tomislav Sporčić, te redom 
jednu večer vlč. Richard Pavlić, žup- 
nik u Zagorju; jednu vlč. Ante Luke- 
tić, župnik u Generalskom Stolu; jed- 
nu večer fra o. Petar Runje, gvardijan 
ogulinski; te uoči samog blagdana i 
na prvoj misi na samo Križevo, mons. 
dr. Juraj Batelja^ ravnatelj Dječačkog 
sjemeništa na Salati u Zagrebu. Na 
sam blagdan svečanost je predvodio i 
propovijedao mons. dr. Mile Bogović, 
biskup gospićko-senjski. Svake godi¬ 
ne u programu nastojimo na poseban 
način obuhvatiti više kategorija žup- 
ljana. Tako redovito ne izostavljamo 
malenu djecu, stare i nemoćne, vje- 
roučenike, roditelje, prosvjetne dje¬ 
latnike. Ono što bismo ove godine 
posebno mogli istaknuti jest da smo 
imali nastup vrlo kvalitetnih pje¬ 
vačkih zborova. 

Osim predviđenih večeri za dje¬ 
cu, stare i nemoćne, roditelje, župne 
suradnike, jedna večer bila je posve¬ 
ćena članovima ogulinskih društava 
Sv. Roka i Sv. Antuna, a u središtu 
pozornosti bili su članovi Dobrovolj¬ 
nog vatrogasnog društva. Tijekom 
svečanosti blagoslovljena je i nova 
zastava u čast sv. Florijana, njihova 
zaštitnika. Oni su na misi svirali i ne¬ 
koliko skladbi, koje su bile određena 
novost za crkveni prostor. 

Osobito bogata večer bila je u sri¬ 
jedu, 12. rujna, kad su nam iz Zagre¬ 
ba stigli članovi Mješovitog zbora - 
prijatelji glagoljice »Bašćina«, koji su 
pjevali staroslavensku misu i ostale 
staroslavenske napjeve pod vod¬ 


stvom prof. fra Izaka Špralje, i prof. 
Josipa Magdića, a staroslavensku mi¬ 
su je predvodio fra o. Petar Runje. 
Nakon ove mise bila je promocija 
knjige fra Petra Runje pod naslovom 
»Tragom stare ličke povijesti«. U sve¬ 
čanosti promocije sudjelovao je i bis¬ 
kup dr. Mile Bogović, Stjepan Sučić, 
potpredsjednik Matice hrvatske, 
prof. Stjepan Damjanović, tajnik Ma¬ 
tice hrvatske, a program je vodila 
predsjednica Matice hrvatske ogulin¬ 
skog ogranka prof. Višnja Lipošćak. 
A sve je bilo popraćeno izvedbom 
glagoljskih skladbi od zbora »Bašći- 
na«. 

Uz proslavu Križeva u 
Ogulinu 2001 . u 

PREDVEČERjE BLAGDANA 

POSVEĆENO BL. AlO)Z1)U 
kard. Stepi Ncu 

Uoči blagdana, 13. rujna, čitavo 
poslijepodne i večer bili su posvećeni 
bi. Alojziju Stepincu, a program je 
vodio mons. dr. Juraj Batelja, jedan 
od najboljih poznavatelja Blaženika. 
On je vodio i promidžbu (kauzu) za 
njegovo proglašenje blaženim. S tim 
u vezi za ovaj dan priredili smo i bla¬ 
goslov kamena temeljca za izgradnju 
kapelice njemu u čast, i to u naselju 
Proce. Izgradnju kapelice vodi Mjes¬ 
na zajednica Proce na čelu s g. prof. 
Milanom Poljakom. Na svečanost 
blagoslova kamena temeljca okupio 
se velik broj vjernika, posebno iz sa- 


Gradnja kapelice BL Alojzija Ste - 
pinca u naselju Proce (Ogulin), u 
rujnu 2001. 


mog naselja Proce. Svečanost je bila 
popraćena nastupom mladih tambu¬ 
raša, zatim drugih koji su se obukli u 
narodne nošnje. Domaćice su se pot¬ 
rudile da za sve bude i čašćenje kola¬ 
čima. Mons. Batelja je uz kratko čita¬ 
nje i psalam izrekao nekoliko misli o 
bi. Alojziju Stepincu, te preporučio 
da se ovdje oko ove kapelice vjernici 
češće nađu u molitvi i bogoslužju 
predvođeni samim župnikom. Nakon 
ove svečanosti u Procama pošli smo u 
crkvu, gdje smo sudjelovali u sv. Mi¬ 
si, koju je također predvodio mons. 
Batelja. U propovijedi je nastojao slu¬ 
šateljima približiti bi. Alojzija Steip- 
nca koji je svoj mučenički život nas¬ 
tojao suobličiti Kristovoj patnji i kri¬ 
žu. Nakon Mise opet je bila riječ o bi. 
Alojziju, ali uz razgledavanje slikovne 
izložbe u velikoj župnoj dvorani. Mo¬ 
ns. Batelja je iscrpno i neumorivo go¬ 
vorio, tumačio, razgovarao sa svima 
koji su imali strpljenja i volje što više 
čuti o Blaženiku. Sutradan prvu misu 
za vjeroučenike I-IV. razreda također 
je predvodio mons. Batelja, koji je i 
tako malim slušačima, pa i onima iz 
prvog razreda, tako lijepo, zorno i na 
razumljiv način govorio o nošenju 
Kristova križa po uzoru Blaženog 
Alojzija. 

ICJvpMJKA j 


Nova župa bl. 
Alojzija Stepinca 
u Ogulinu 

Msgr. Mile Bogović, biskup gos¬ 
pićko-senjski, uočio je potrebu os- 
nivanja nove župe na području gra- 
da Ogulina. Več nekoliko mjeseci 
trajalo je pripremanje za teren nove 
župe, koju je biskup želio povjeriti 
upravi Provincije Franjevaca Tre- 
čoredaca, koji su u Ogulinu prisutni 
gotovo 70 godina. Na zadnjem pro¬ 
vincijskom Kapitulu, prihvaćeno je 
da se usliši molba biskupa Bogovića, 
tj. da se ne povučemo iz Ogulina, iz 
»ličke biskupije«. Slijedilo je raz¬ 
doblje pripreme prije uspostave i ot¬ 
varanja župe. 

U vrijeme promjena ovog ljeta 
pala je odluka o. provincijala da pr¬ 
vi župnik buduće župe na području 
Ogulina bude fra Marijan Jelušić. 
Svaki novi iskorak je bolan, ali u 
dogledno vrijeme u suradnji s do¬ 
maćim župnikom mons. Tomisla¬ 
vom Sporčićem valja dogovoriti 
granice župe, te predložak proslije¬ 
diti biskupu, koji će poslije donijeti 
odluku o osnivanju nove župe. U 


Misa na otvorenju nove župe bl A. 
Stepinca u Ogulinu , 21 . listopada 
2001 . 


samostanu sam stanovao i polako 
pripremao teren, možda i puževim 
koracima. U konstruktivnim razgo¬ 
vorima došli smo do zaključka, ka¬ 
ko bi bilo dobro da zaštitnik nove 
župe bude naš novi blaženik Alojzi- 
je Stepinac. Svoj doprinos izboru 
dao je o. Ivo Marcelić, jer je simbol 
stradanja našeg naroda i Crkve, ali 
svijetli primjer vjernicima. 

Nova župa bl. Alojzija Stepinca 
obuhvaća južne dijelove grada 
Ogulina, ova naselja: dio sv. Jakova 
(iza groblja), Kalci, Bošt, Brezik, 
Dugave, dio sv. Roka (cesta prema 
Oštarijama), Otok Oštarijski do 
granica sa župom Oštarije, Dlaka- 
vac, Gavani, Kučinići, Salopek selo, 
Sabljaci, Dujmići, par kuća u Rup¬ 
čićima, do raskrsnice ceste Zagorje 
- Oštarije (oko 650 obitelji). Župa 
se proteže oko dva kilometra u du¬ 
žinu, a oko 3,5 km je udaljena od 
centra grada. 

Dr. Mile Bogović, milošću 
Božjom i odlukom Apostolske stoli¬ 
ce Gospićko-senjski biskup donosi 
o osnivanju župe u Ogulinu slijede¬ 
ći dekret br. 232/20001. od 11. lis¬ 
topada: »Župa sv. Križa u Ogulinu 
u novije vrijeme postala je brojčano 
velika pa se pokazala potreba da se 
ona u cilj u boljeg pastoralnog djelo¬ 
vanja, podijeli na dva dijela. Zato 
sam, saslušavši prethodno sve koje 
je po zakoniku kanonskog prava po¬ 
trebno saslušati... odlučio od te žu¬ 


pe odvojiti jedan dio i od njega os¬ 
novati novu župu pod zaštitom Bl. 
Alojzija Stepinca. Dekret stupa na 
snagu 21. listopada 2001. Bilo na 
slavu Božju i dobro duša!« U Gospi¬ 
ću, 11. listopada 2001. Biskup dr. 
Mile Bogović. 

Također dekretom od 11. listo¬ 
pada 2001.; br. 234/2001., dr. Mile 
Bogović, biskup gospićko-senjski, 
imenovao je fra Marijana Jelušića 
prvim župnikom na prijedlog Pro- 
vincijalata TOR od 27. kolovoza 
2001; »na početku nove župničke 
službe i bl. Alojzija Stepinca, bis¬ 
kup dr. Mile Bogović«. Oba dekre¬ 
ta stupila su na snagu 21. listopa¬ 
da 2001. 

Budući daje biskup Bogović bio 
u pastoralnom pohodu Hrvatima u 


U srcu će vijek živjeti 
Svetog Oca pohod sveti 

Kako sretno završava drugo 
tisućljeće, 

jer u svetu jesen ranu 
rodi se proljeće. 

Od radosti prevelike 
procvjeto je cio kraj 
a u vjerne duše naše 
spustio se mio raj 

Ocu Svetom radovo 
se splitski morski žal, 
uz obalu raži gro se tihi plavi val. 

Sveti Otac k nama stigo 
ALOJZIJA k Nebu digo. 

Na oltar mu ime stavlja 
usred svetog misnog slavlja. 

Bistrica se zlato zlati 
smiješak šalje Božja Mati 
Sretan narod kliće. moli: 

»Blaženiće, puk te voli!« 

U srcu će vijek živjeti Svetog 
Oca pohod sveti 

Oće Sveti tebi hvala. 

Majci, Kristu ćast i slava! 

Nedjeljka Andrić (3. 10. 1998.) 

Australiji, uvođenje u službu i proglašenje ustanovljen¬ 
ja župe obavio je njegov zamjenik, generalni vikar mo- 
ns. Tomislav Rogić. Sama svečanost uvođenja i usta¬ 
novljenja župe bila je tjedan dana kasnije, tj. 28. listo¬ 
pada 2001. U nedjelju 21. listopada bio sam prisutan 
na tri mise u župi, i jednu (10.30) predvodio, na njima 
me predstavio dosadašnji župnik mons. Tomislav 
Sporčić, a na kraju misa obratio sam se s par riječi svo¬ 
jim budućim župljanima. 

U subotnjoj vjerskoj emisiji 27. listopada 2001. 
progovorio sam na radiju Ogulin o osnivanju nove žu¬ 
pe, o kojoj je već bilo dosta riječi u novinama. Slavlje 
ustanovljenja nove župe dogodilo se 28. listopada 
2001. u 16 sati u prostoriji doma mjesnog odbora Sab¬ 
ljaci. Misno slavlje predvodio je fra Petar Grubišić, pro¬ 
vincijal TOR, a obrede uvođenja i ustanovljenja župe 
mons. Tomislav Rogić, generalni vikar Biskupije. 

Na početku misnog slavlja sve prisutne pozdravio 
je dosadašnji župnik mons. Tomislav Sporčić, na misi je 
propovijedao gen. vikar, koncelebriralo je 11 svećeni¬ 
ka, a prisutno je bilo s bogoslovima i dvojicom novaka 
iz Krka 17 subraće - fratara. Dvorana je bila dupkom 
ispunjena, te nije mogla ni sve primiti. Bio sam sretan 
što se oko mene okupilo toliko subraće kao potpora, jer 
ovo je i novi izazov našoj Provinciji. Na misi je pjevao 
župski zbor. Nakon misnog slavlja prisutnima su naši 
bogoslovi i novaci podijelili sličicu bi. Alojzija Stepin- 
ca. Na kraju mise obratio sam se prisutnim vjernicima, 
svojim novim župljanima i suradnicima, očekujući od 
njih podršku i suradnju. Pozdrav je uputio i predsjed¬ 
nik Mjesnog odbora gosp. Milan Sabljak, koji je poseb¬ 
no izrazio radost sviju i spremnost na suradnju svih 
župljana u započetom djelu. Na misi su bili prisutni 
gradonačelnik i njegov zamjenik. Bratska večera je bila 
u dvorani matične župe sv. Križa u Ogulinu. Prisutni 
su bili predstavnici vlasti: zamjenik gradonačelnika, te 
predsjednik Mjesnog odbora, koji nam je blagonaklono 
pomogao da dobijemo taj prostor na 
korištenje, dok se jednog dana ne 
sagradi samostan, crkva i župski pas¬ 
toralni centar. Novi župljani bili su 
posebno oduševljeni ovim događajem. 

Ljepota okolice primamljivo pri¬ 
vlači svojom ljepotom. Nova župa 
nalazi se u južnom dijelu predgrađa 
grada Ogulina, a u blizini drevnog 
grada Modruša, gdje je neko vrijeme 
bilo i sjedište Krbavske biskupije na¬ 
kon pada Krbave. U blizini je i im¬ 
pozantni Klek, te Bjelolasica, rekre- 
ativni skijaški centar. Blizu granice 
župe prolazi i budući novi autoput. 

Župna zajednica okuplja se sva¬ 
kog četvrtka i nedjelje na euharisti¬ 
ju, dvorana je ispunjena, a zadivljuje 


interes djece, mladih i odraslih, kao i pomaganje oko 
održavanja i grijanja prostora. U župi postoji i Kruni- 
čarska organizacija, koja djeluje više od 75 godina. 

25. studenoga 2001. bilo je i prvo krštenje u no¬ 
vom prostoru. Ovih dana započeli su i vjeronaučni sus¬ 
reti za prvopričesnike i krizmanike, te ministrante, mi- 
nistrantice i liturgijske čitače. S došašćem i početkom 
nove liturgijske godine započeli smo i sa zornicama, 
koje su u vrlo lijepom broju posjećene (oko 70 osoba). 
U novoj župi polagano zaživljuje i mali zbor, sastavljen 
od odraslih i mladih. Nakana nam je što ljepše se prip¬ 
raviti za Božić. 

Blagoslov obitelji i kuća bit će prilika iz bližega 
upoznati cijelu župu i situaciju obitelji. U ovoj novoj 
crkvenoj i liturgijskog godini posebno želimo svoju 
pažnju posvetiti našim obiteljima. I ovojesenski susret 
na Trsatu poticaj je da se više pažnje posveti obitelji i 
njezinoj ulozi u ovim zamršenim trenucima, jer od nje 
ovisi i budućnost novih naraštaja Crkve. 

Ovih dana intenzivno razmišljamo o lokaciji, tere¬ 
nu koji bi bio najpogodniji za gradnju samostana, crkve 
i župskog centra. Nadamo se da će vjernici razumjeti 
smisao i potrebu gradnje, te se uključiti prema svojim 
mogućnostima. Nećemo si nametnuti ritam razvoja i 
pripreme za gradnju. 

A svaki napor i korak preporučujemo zagovoru na¬ 
šeg nebeskog zaštitnika b. Alojzija Stepinca, da započe¬ 
to djelo bude na slavu Božju, na duhovnu korist našoj 
biskupiji i svim župljanima, i na diku našem cijelom na¬ 
rodu! 

fra Marijan Jelušić, župnik 


Brojni vjernici sudjelovali su u Misi prigodom uspostave 
nove župe bi A. Stepinca u Ogulinu , 21. listopada 
2001 . 

NOVI OLTAR 

Varaždinski biskup Marko Culej posvetio je 5. 
studenoga 2001. novi glavni oltar u župnoj crkvi Sv. 
Leonarda u Goričanu. Svečanost je započela blagos- 
lovom nove špilje Gospe Lurdske s kipom Majke 
Božje, smještene u podnožju crkvenog zvonika. U na- 
zočnosti velikog broja župljana predvođenih članovi¬ 
ma Cehovskog društva »Sv. Leonard« iz Goričana, 
biskup Culej je naglasio kako če špilja s likom Majke 
Crkve poticati vjernike na dublju pobožnost prema 
Majci Božjoj te na jaču povezanost s Kristom. 

Nakon svečanog ophoda sa svijećama biskup je u 
župnoj crkvi predvodio misno slavlje zajedno s mons. 
Leonardom Logožarom i mons. Leonardom Marka- 
čem, župnicima u Strigovi i Močilama, inače rodom 
iz župe Goričan, kancelarom biskupije mons. Antu- 


u Goričanu 

nom Perčićem, domaćim župnikom vlč. Antunom Ho- 
blajem, vlč. Stjepanom Najmanom, duhovnikom Nad¬ 
biskupskog dječačkog sjemeništa u Zagrebu i ostalim 
svećenicima. Na početku mise varaždinski biskup blago¬ 
slovio je novi mramorni oltar te u njegovo podnožje 
pohranio moći blaženoga Alojzija Stepinca. U pri¬ 
godnoj propovijedi govorio je o značenju oltara kao 
središta Crkve, naglasivši kako je u njemu sadržan či¬ 
tav život Isusa Krista, Sina Božjeg - od rođenja u Bet¬ 
lehemu do uskrsnuća u Jeruzalemu. »Oltar predstav¬ 
lja živućeg Krista među nama. Žrtvenik je naš obitelj¬ 
ski stol, oko kojeg se svi zajedno okupljamo i s kojeg 
nas Krist duhovno okrepljuje radošću, ljubavlju i mirom, 
kako bismo jedni drugima mogli svjedočiti Božju dob¬ 
rotu i ljubav«, istaknuo je biskup Culej u propovijedi. 



Članovi molitvene zajednice A. Stepinac na prvom 
okupljanju , 21. lipnja 2001. 


Bl. AlO)Z1)E SUZAŠT1TN1K PASTORALNOG 
SREDIŠTA U HrNETIĆU 

Najstarija karlovačka župa sv. Martina u naselju 
Hrnetić proslavila je 11. studenoga župni blagdan sv. 
Martina blagoslovom temeljnog kamena za novi pas¬ 
toralni centar Hrvatskih mučenika. Temeljni kamen, 
koji je uzet iz Zagrebačke katedrale, blagoslovio je i 
predvodio misno slavlje zajedno s 12-ak svećenika za¬ 
grebački pomoćni biskup Vlado Košić. Prigodom bla¬ 
goslova temeljnog kamena postavljena je povelja ko¬ 
ju je, uz biskupa Košića, dekana Karlovačkog dekana¬ 
ta Ferdinada Vražića i župnika Marka Dujama, 
potpisao i karlovački gradonačelnik Božidar Joha. 

Župa Karlovac-Hrnetić, koja ima oko 4.000 žup¬ 
ljana, bila je podijeljena na dva dijela rijekom Kupom. 
Zalaganjem župnika Dujama, preko rijeke Kupe je iz- 


Župa Brela na 
Stepinčevu grobu 

Župa sv. Stjepana u Brelima hodočastila je od 9. 
do 11. studenoga 2001. na grob hrvatskog muče¬ 
nika bl. Alojzija Stepinca i u hrvatsko nacionalno 
marijansko svetište u Mariju Bistricu. 

Po dolasku u Zagreb, 10. studenoga, hodočas¬ 
nici, njih 53, pohodili su grob bl. Alojzija Stepinca u 
Zagrebačkoj katedrali. Za hodočasnike je jutarnju 
misu slavio u kapelici Nadbiskupskog dvora kardinal 
Franjo Kuharić. 

U nedjelju I I. studenoga hodočasnici su poho¬ 
dili svetište Majke Božje Bistričke, gdje su ponajprije 
obavili svoj zavjet. Zatim su se svi ispovjedili i slavili 
misu s upraviteljem i župnikom svetišta mons. Lov- 
rom Cindorijem. Nakon mise slijedio je križni put, 
gdje su breljanski hodočasnici, kojima su se pridruži¬ 
li i ostali hodočasnici, predvođeni svojim župnikom 
dr. don Ilijom Vuletičem razmišljali o Isusovoj muci, 
smrti i uskrsnuću. Hodočasnici su posjetili i samos¬ 
tan sestara karmelićanki, smješten u blizini svetišta. 
(IKA) 


građen most, te su tako dva dijela župe postala poveza¬ 
na. Prošle je godine zbog pastoralnih potreba župe Nad¬ 
biskupski duhovni stol u Zagrebu dao odobrenje za iz¬ 
gradnju pastoralnog centra Hrvatskih mučenika, u 
kojem će se posebno častiti sv. Marko Križevčanin i bl. 
Alojzije Stepinac, žrtva komunističkog režima. (IKA) 


35 

























BLAŽENI ALOJZUE STEPINAC-9 (2002) 1-2 


iKKONIKA- 

Stepinčevi dani u 
Karlsruheu 

Voditelj Hrvatske katoličke misije Karlsruhe i Et~ 
tlingen, svećenik Krčke biskupije Ivan Plješa, organizn 
rao je u tamošnjoj katoličkoj misiji 1. i 2. prosinca 
2001. Stepinčeve dane (Služba riječi, predavanja, aka~ 
demija i dr.). Tom prigodom proslavio je u crkvi Sv. 
Mihaela u Karlsruheu u nedjelju 2. prosinca 40. obijen 
niču misništva. Prigodnu propovijed održao je promn 
catelj postupka za proglašenje svetim bi. Alojzija Ste^ 
pinca dr. Juraj Batelja, koji je tih dana propovijedao i 
prigodom različitih slavlja u povodu proslave Stepinče- 
vih dana u toj katoličkoj misiji. U slavlju su sudjelovali 
i gradski dekan Dietrich Holderbach, te dugogodišnji 
misnik u njemačkoj pastvi Ivan Milanović. 

U mnoštvu vjernika bio je velik broj onih koji od 
prvih dana osnutka Misije surađuju s vlč. Plješom, pa 
su brojne čestitke bile praćene suzama i darovima. Me- 
đu pisanim čestitkama ističe se ona dr. Reisnera Kluga, 
pomoćnog biskupa u Freiburgu, koji je i referent za 
strance u biskupiji. Na misi je pjevao zbor pod ravnam 
jem prof. Mirka Kraljevića, a nastupio je i tamburaški 
orkestar učenica Opće ženske gimnazije sestara milosr- 
dnica u Zagrebu, pod vodstvom s. Mirjane Turković. 
(IKA) 

UMRO PAVAO KARD. 
BERTOL1 PRIJATELJ 1 
ŠTOVATELJ BL. ALOJZIJA 
STEP1NCA 

Dne 8. studenoga 2001. preminuo je u Rimu u 93. 
godini života Pavao kard. Bertoli. U diplomatskim poslovi¬ 
ma Svete Stolice vršio je dužnosti apostolskog nuncija u 
teškim danima rata i poraća. Godine 1969. Pavao VI. ime¬ 
novao ga je kardinalom i pročelnikom Kongregacije za 
proglašenje svetih. Od 1979. do 1985. bio je komornik 
(kamerlengo) Svete Rimske Crkve. 

Sveti Otac Ivan Pavao II. njegovoj nećakinji Rosanni 
Bertoli i svoj rodbini poslao je izraze sućuti, ističući kako je 
pokojni kardinal Bertoli bio »iskren i radin suradnik Svete 
Stolice, osobito kao pročelnik Kongregacije za proglašenje 
svetih i kao komornik Sv. Rimske Crkve«. 

Od godine 1933. do 1938. bio je tajnik nuncijature u 
Beogradu. U to vrijeme se sprijateljio s Alojzijem Stepicem, 
koji je bio ceremonijar nadbiskupa Bauera i zatim zagre¬ 
bački nadbiskup koadjutor. Dao je blistavo svjedočanstvo 
o Alojziju Stepincu o. Benigaru, franjevcu, godine 1970. 
U tom svjedočanstvu donosi nekoliko dražesnih slika iz 
tog razdoblja, koje su mu ostale duboko u sjećanju. 



Nadbiskup koadjutor Stepinac, s majkom i rodbinom u 
Župi Vrhovac 1935. godine 


Stepinac je don Paolu ispripovjedio jedan događaj iz 
vremena studija u Rimu. U Germanikumu bio je neki Anto- 
nio Verdacchi, postolar i brijač u zavodu. S njim je Stepi¬ 
nac rado razgovarao i šalio se. Jednom je ušao s njim u ži¬ 
vahnu raspravu. Stepinac se pričinio da niječe Božju op¬ 
stojnost, a Antonio se mučio da dokaže protivno. Stepinac 
ga je pak šaljivo nadmudrivao. Kad je Antonio iscrpio svu 
zalihu svoga znanja i dokaza, zauzme najedanput pobjed¬ 
nički izraz lica te poviče: »Da! Da! Vi znate više nego ja, 
jer studirate. Ali kad i ne bi bilo Boga, Majka Božja sigur¬ 
no postoji, i to ne možete zanijekati.« 

Don Paolo priča: 

»Jedne godine u proljeću pošao sam zajedno s njim u 
Dalmaciju da posjetimo mons. Bauera i nuncija mons. Pel- 
legrinettija, koji su bili na odmoru u jednoj kući ss. milosr- 


Apostolski nuncij u Bosni i Hercegovini mons. Giusep - 
pe Leanza u pratnji časne majke i susestara družbe 
Služavki Maloga Isusa pohodio je Krašić , 25. listopada 
2001 . 

KKgtNIKAi 


dnica. Sjećam se da je na povratku u vlaku nakon duljeg 
razgovora izvadio svoju veliku krunicu te mi reče: 

Don Pavle, prošlih dana darovale su mi sestre domini- 
kanke ovu krunicu od I 5 otajstava, jer su znale da dnevi- 
ce izmolim cijelu krumicu. 1 

Prekine razgovor, iznenada se duboko sabere i sav 
preobražen počne predmoliti krunicu.« 

Jednom je zgodom nadbiskup Bauer razgovarao s 
nuncijem Pellegrinettijem. Tom zgodom reče: 

»Svi pokušaji koje smo zadnjih godina učinili da nađe¬ 
mo podesna kandidata za koadjutora, pali su u vodu. Imao 
bih jednog da predložim, ali što ćete, ima samo 36 godi¬ 
na, a svećenik je tek tri godine.« 

»Tko bi bio to?« - upita ga nuncij. 

»To je moj ceremonijar Alojzije Stepinac, koji je ovdje 
sa mnom.« 

Taj razgovor priopćio je nuncij tajniku nuncijature 
mons. Pavlu Bertoliju, koji mu reče: 

»Mislim da neću pogriješiti, ako kažem da je to sam 
Duh Sveti nadahnuo mons. Bauera.« 

»Ma što velite?« - upita ga nuncij. 

»Kad bi Stepinac imao deset godine više, uvjeren sam 
da bi već bio koadjutor. Ako ga mons. Bauer predlaže, ia¬ 
ko nekako, rekao bih, kradom, zašto ne bismo pokušali 
poduzeti potrebne korake? Čovjek je molitve, revnosti, 
razborite energije, nije vezan uz nijednu kliku (političku 
stranku).« 

Duboko se usjeklo u dušu kard. Bertolija biskupsko re- 
đenje Alojzija Stepinaca. On pripovijeda: 

»Sjećam se njegova biskupskog posvećenja, kojemu 
sam imao sreću da prisustvujem. Tom sam zgodom upoz¬ 
nao njegovu majku, koja je u blizini svetišta klečala na po¬ 
sebnom mjestu. Motrio sam je sa svoga mjesta u koru iza 
oltara, odakle sam je mogao dobro vidjeti. Budući da mi je 
Stepinac pripovijedao mnoge stvari o svojoj majci, kako se 
mnogo molila i postila da bi jedan od sinova postao sveće¬ 
nikom, nisam skidao pogleda s te žene koja je cijelo vrije¬ 
me klečala nepomična s krunicom u ruci.« 

Kardinal Bertoli će to ponovno potvrditi godine 1999. 
9. studenoga, u L'Osseruatore romano povodom Stepinče- 
ve beatifikacije i proglašenja mučenikom. On kaže, »imao 
sam prigodu biti nazočan na Stepinčevu biskupskom ređe- 
nju i imao prigodu upoznati gospođu Barbaru, mamu ju- 
načnog hrvatskog Pastira«. Bertoli opisuje Stepinca kao 
čovjeka »punoga svetosti« i ostaje duboko dirnut načinom 
na koji je molila majka: »I snaga te molitve jamačno je po¬ 
mogla Stepincu da ljubi Crkvu kao malo tko drugi.« 

Krašićani su poklonili na dan biskupskog ređenja Aloj- 
ziju Stepincu uokvirenu fotografiju njegove majke s kruni¬ 
com u ruci, kako u dubokoj sabranosti moli za svoga sina. 
To mu je bio najljepši dar. Postavio je tu sliku povrh kreve¬ 
ta u svojoj spavaćoj sobi. 



Sasužnjeni nadbiskup i kardinal Stepinac, u Krašiću, u 
svibnju 1953. ovu je fotografiju poklonio s. Saleziji iz 
Družbe Služavki Maloga Isusa 


Još jednu dražesnu sliku donosi kard. Bertoli. On pri¬ 
ča, kako je majka Barbara dolazila svome sinu jednom mje¬ 
sečno u pohode i, kao sve majke, zanimala se za gardero¬ 
bu, pa sve stavi na svoje mjesto i malo se porazgovare. Ali 
mora to prekinuti. Čekaju ga posao i posjeti. Ona zbog to¬ 
ga trpi, a sin je tješi: »Čuj, mama! Sada imam mnogo pos¬ 
la, i nemam vremena biti s tobom. Oprosti mi. Ali ćemo 
zato cijelu vječnost razgovarati i biti skupa.« 

Kard. Bertoli svjedoči o svojem druženju s bi. Alojzi- 
jem Stepincem: 

»Prijateljstvo među nama bilo je neposredno i sponta¬ 
no. Stepinac, mlad svećenik, stariji tucet godina od mene, 
ali po svećeništvu samo par mjeseci. Bio je veoma nadna¬ 
ravan, posjedovao je mjeru i savršenu uravnoteženost u 
svemu. Veoma naobražen, pošten, objektivan u svojim su¬ 
dovima, u svojim prosuđivanjima zreo čovjek, čovjek koji 
je imao osjećaj ljubavi i pravde. 

Ljubav se ne može nikad suprotstaviti pravednosti ni 
pravednost ljubavi. U svojoj duši našao je načina da bude 
pravedan a da ne pomanjka u ljubavi, da bude dobrotvo¬ 
ran a da se ne ogriješi o pravednost i objektivnost... 

On se nametne meni još mladom i neiskusnom, ne kao 
neki viši, jer smo ostali trajno prijatelji, nego kao drug, i 
da sam ga slijedio bio bih mnogo postigao. 

U izlaganju stvari otkrivao je kristalnu jasnoću, 
snažno naglašenu ispravnost; imao je pogled dubok i ispi- 
tivalački, a u isto vrijeme vedar i blistav kao priprosta dje¬ 
teta. Poglede je imao jasne, objektivne. Znao je trpjeti, i u 


37 



















isto vrijeme razumjeti drugoga. Odnosi s njim postaju uvi¬ 
jek sve više prisniji i sve više srdačniji kao kod istinskih pri¬ 
jatelja. 

Bio je veoma strog prema sebi, a opet je imao puno ra¬ 
zumijevanje prema drugima; kad nije bila u pitanju praved¬ 
nost, prekrivao bi uvijek pogreške drugih plaštem ljubavi.« 

Kardinal Bertoli bio je srdačni prijatelj bi. Alojzija Ste- 
pinca, i nakon smrti njegov veliki štovatelj. Čuvši za smrt 
Stepinca, I I. veljače 1960., apostolskom administratoru 
Zagrebačke nadbiskupije pošalje ovu sažalnicu: 

»Današnje jutarnje novine donose bolnu vijest, da je 
umro naš predragi kardinal. Zbog gubitka ovog velikog 
nadbiskupa, koga sam imao sreču poznavati i s kojim me 
vezalo duboko divljenje i bratsko prijateljstvo, duboko sam 
ožalošćen. Sutra ću služiti misu za dušu pokojnog pastira, 
ali jer je on već na nebu, molim i molit ću, da nas iz neba 
pomaže i posreduje za nas, koji smo na zemlji, kao i za nje¬ 
govu dragu domovinu. Oh, da bi žrtva njegova života pri¬ 
donijela tome, da dođe mir i pravednost! Živo žaljenje i sr¬ 
dačno sjećanje u Gospodinu!« 

Godine 1982. kard. Bertoli predvodi misno slavlje pri¬ 
godom godišnjice smrti bi. Alojzija Stepinca u crkvi Sv. Je¬ 

ronima u Rimu. Ističe Stepinčevo pastirsko služenje Bogu, 
Crkvi i Božjem puku. 

Vjerujemo da se ljubav i revnost za Božju stvar, koja je 
povezivala ova dva srca na zemlji, bi. Alojzija Stepinca i 
kard. Bertoli ja, nastavlja i u vječnoj svjetlosti. 

Celestin TOMIĆ, Ofm konv. 

Uredništvo želi i na ovaj način izraziti zah¬ 
valnost kard. Bertoliju što je hrvatsko pitanje u 
Kraljevini Jugoslaviji, a i u komunističkom po¬ 
retku dobro razumio. Bilo je to doba kad Hr¬ 
vati nisu imali puno prijatelja u svijetu, a kardi¬ 
nal Bertoli je to bio i ostao. Spomenimo samo 
njegovu homiliju nakon smrti kard. Sepera, u 
crkvi sv. Ane u Vatikanu, kad je osobitom top¬ 
linom spominjao kard. Stepinca, hrvatski na¬ 
rod, i njegove zasluge u kršćanskoj povijesti 
Europe i svijeta. 


Papinski hrvatski zavod sv. 
Jeronima - stogodišnii 
SLAVLIENIK 

Papinski hrvatski zavod sv. Jeronima u Rimu ove 
godine obilježava 100. obljetnicu postojanja u da¬ 
našnjem obliku. Proslava je održana 15. i 16. studeno¬ 
ga 2001. godine na dvije razine: liturgijskoj i znanstve- 
no-kulturnoj. Priprave za znanstveni skup trajale su 
nekoliko godina. 

Tim povodom tiskan je Zbornik radova 26 povjes¬ 
ničara i znanstvenika o djelovanju i radu Papinskoga 
hrvatskog zavoda sv. Jeronima u tijeku 20. stoljeća. 
Zbornik je svečano predstavljen 15. studenoga u crkvi 
sv. Jeronima u Rimu. 

Ivan Pavao II. primio je 16. studenoga u posebnu 
audijenciju sve sudionike proslave, a u njoj su sudjelo¬ 
vali gotovo svi biskupi iz Hrvatske i Bosne i Hercegovi¬ 
ne, sadašnji poglavari Zavoda, te prijašnji i sadašnji pi- 
tomci istoga Zavoda. Toga je dana u 18 sati državni taj¬ 
nik, kardinal Angelo Sodano, predvodio u crkvi Sv. 
Jeronima zahvalnu misu. 

Papinski hrvatski zavod sv. Jeronima u Rimu usta¬ 
nova je vrlo važna za Katoličku crkvu u Hrvata. Od 
1901. godine do uključno ove akademske godine za¬ 
vod je bio i jest dom za 311 svećenika. Od njih su 26 
postali nadbiskupima i biskupima. Oko 180 ih je dok¬ 
toriralo iz raznih crkvenih znanosti. Većina su postali 



Nadbiskup A. Stepinac u Papinskom hrvatskom 
zavodu Svetog Jeronima u Rimu, 

23. siječnja 1935. 


profesori na teološkim fakultetima i institutima i vrsni 
kulturni djelatnici u Katoličkoj crkvi u hrvatskom na¬ 
rodu. Pitomci Zavoda bili su i kardinal Franjo Seper te 
Josip Uhač, koji je umro isti dan kada ga je Papa ime¬ 
novao kardinalom. 

Jedan prilog Zborniku obradio je i suodnos između 
Papinskoga hrvatskog zavoda sv. Jeronima u Rimu i bi. 
Alojzija Stepinca. Naime, njihova se povezanost zna¬ 
čajno utkala u povijest Crkve u Hrvata. Otpočela je 
još za vrijeme Alojzijeva naukovanja u Rimu, zaživjela 

Z asužnjeni i teško oboljeli kardinal 
Stepinac i Dr: W. Heilmeyer, koji je 
došao iz Njemačke u nakani pomo¬ 
ći bolesnom Kardinalu. No, bolest 
je bila smrtonosna i svi su napori 
ostali bezuspješni pokušaji. 


otkako je on 1934. imenovan zag- 
rebačkim nadbiskupom s pravom 
nasljedstva u Zagrebu, a ukrijepila 
nakon što ga je komunistički režim 


u Jugoslaviji na montiranom sud' 
skom postupku nepravedno osudio. 

Zatvorene granice nisu bile za- 
preka kršćanskoj ljubavi. Stepinca 
su podržavale molitve svećenika 
studenata u Zavodu, a on je njima 
bio uporište u istini i vjernosti Kris- 
tu i Crkvi. 

Osobito pak nakon Kardinalo- 
ve smrti 1960. Zavod je postao sre- 
dište otvorenog svjedočenja istine 
o zagrebačkom nadbiskupu Stepin- 
cu. Već od samog početka su stu¬ 
denti svećenici, i to ne samo Hrva¬ 
ti, željeli da liturgijska slavlja na ob¬ 
ljetnicu njegove smrti budu 
protkana tekstovima i pjesmom 
uskrsne radosti, ne u crnoj ili ljubi¬ 
častoj boji, niti da to bude čisti re- 
quiem. Bio je to odraz općeg uvje¬ 
renja Božjeg naroda o glasu svetosti 
pastira junačkih vrlina i muče¬ 
ničkog značaja. 

U proslavama tih godišnjica 
Kardinalove smrti, u zavodskoj je 
crkvi Sv. Jeronima euharistijskom 
slavlju predsjedalo ili u njima sud¬ 
jelovalo tridesetak kardinala, pede¬ 
setak nadbiskupa i biskupa, stotine 


Bl. Alojziie 
Stepinac i kard. 
Franio Šeper 

Prošlo je 20. godina od smrti 
kardinala Franje Sepera. Vršio je 
službu dodijeljenog nadbiskupa za¬ 
priječenoj stolici zagrebačkih nad¬ 
biskupa od 1954. do 1960. (jer je 
nadbiskup Stepinac bio u zatvoru), 
rezidencijalni nadbiskup zagre¬ 
bački od 1960. do 1968., a zatim 
Pročelnik Kongregacije za nauk 
vjere u Rimu od 1968. do smrti, 30. 
prosinca 1981. 

Prigodom te obljetnice priredi¬ 
le su Zagrebačka nadbiskupija i 
Kongregacija za nauk vjere u Rimu 
simpozij, kojega je prvi dio 7. i 8. 
studenoga 2001. održan u Zagrebu, 
a drugi u Rimu 29. i 30. studenoga. 


Na obadva dijela simpozija, uz do¬ 
maće stručnjake sudjelovali su i 
kard. Joseph Ratzinger, pročelnik 
Kongregacije za nauk vjere i nas¬ 
ljednik kard. Sepera, te mons. Tar- 
cisio Bertone, tajnik Kongregacije. 

Sveti Otac Ivan Pavao II. je sve 
sudionike simpozija (kard. Ratzin¬ 
ger, kard. Tomko, kard. Silvestrini, 
mons. Bertone, mons. Nowak i dr.) 
30. studenoga 2001. primio u po¬ 
sebnu audijenciju. Predvođeni mons. 
Josipom Bozanićem, nadbiskupom 
zagrebačkim, u audijenciji su bili 
mons. Josip Mrzljak i mons. Vlado 
Košić, pomoćni biskupi zagrebački, 
mons. Marin Srakić, biskup đako¬ 
vački i srijemski, svećenici profeso¬ 
ri, te tridesetak župnika Zagre¬ 
bačke nadbiskupije, koji su s 800 
hodočasnika za tu prigodu došli u 
Rim. Tim se hodočašćem željelo 


svećenika i studenata, časnih sesta¬ 
ra i članova Božjeg puka, ne samo 
iz hrvatskog naroda. 

Zbog komunističkog sustava u 
Jugoslaviji na ta je slavlja državna 
vlast nevoljko gledala, a Crkva se u 
njima prepoznavala i jačala. Tako 
su, unatoč poteškoćama, uslijed 
kojih barem u početku nisu bile ve¬ 
like koncelebracije niti se svake go¬ 
dine propovijedalo, sačuvana je¬ 
dinstvena i dragocjena svjedočan¬ 
stva o povezanosti Papinskoga 
hrvatskog zavoda Sv. Jeronima i 
kardinala Stepinca, koji je svojom 
žrtvom sačuvao jedinstvo Kato¬ 
ličke crkve u Jugoslaviji s Petrom i 
Rimom, kojima je do kraja bio i os¬ 
tao vjeran. 

Iz te povezanosti sa žrtvom kar¬ 
dinala Stepinca Zavod je u Rimu i 
svijetu postao veleposlanik nepo¬ 
kolebljive vjernosti Kristu i časti 
hrvatskog naroda iz kojeg je poni¬ 
kao, i Crkve iz koje dolazi kardinal 
Stepinac. U tom pogledu izvršio je 
što mu je Blaženik poželio, da bude 
»decus gentis croaticae«, »ures hr¬ 
vatskog naroda«. 



Blagopokojni hrvatski kardinal dr. 
Franjo Seper, nadbiskup zagrebački 
i prefekt sv. Kongregacije za nauk 
vjere u Rimu 

zahvaliti Svetome Ocu za beatifika^ 
čiju kard. Stepinca, izvršiti pohod 
apostolskim grobovima s dragom 
uspomenom na godinu Velikog jm 
bileja, te posvijestiti u Rimu uspo' 
menu na kard. Sepera. Hodočasnik 
cima Zagrebačke nadbiskupije prid' 
ružilo se 100 mladiča i djevojaka 
odjevenih u narodne nošnje, a pris' 
pjelih iz Sinja i njegove okolice. 

Jer na simpoziju nije bilo izrav' 
nog govora o odnosu između nadbn 
skupa Stepinca i Sepera, donosimo 
o tome nekoliko zapisa župnika J. 
Vranekoviča, krašičkog župnika, u 
čijoj je župnoj kuči nadbiskup Ste' 
pinac izdržavao kaznu. 

15. Vili. 1954. 

Cijelu noč kardinal nije spavao 
misleči na jedan problem, koji mi 
nije rekao, jer je vezan na tajnu. 

' Sutra mora netko u Zagreb, 
veli kardinal. Važna je stvar. Ide 
predstojnica. Nosi zapečaćena pis' 
ma za Salisa i Sepera. Oba će preda' 
ti Seperu. Od Sepera očekuje odgO' 
vor, što je i dobio. Kardinal mnogo 
naglašava oprez kod prenosa pisma, 
i da ni pod koju cijenu ne smiju ovi' 


Na Blaženikovom se grobu zbilo na 
stotine čudesnih uslišanja 


ma doći u ruke! Iz svega zaključm 
jem, da dr. Seper dolazi na upravu 
biskupije. Daj, Bože! (...) 

20. IX. 1954. 

U Zagrebu doznajem, da će sut' 
ra biti konsakriran za nadbiskm 
pa'koadjutora dr. Seper. Kardinal je 
držao tajnu do zadnjega. To je eto 
rezultat onog pisma od 19. III. o. 
g.!! — Danas u 10 sati dr. Seper je 
prezentirao bulu Kaptolu. Iza toga 
sam ga pohodio, a on mi je rekao: 
»Prva postaja križnog puta je 
prošla.« Mislio je na susret s KaptO' 
lom. Pođem kući, da uredim za sut' 
ra pitanje katehizacije, a onda ću 
krenuti opet u Zagreb na konsakra' 
čiju. Danas je Starčević bio kod 
kardinala, ali kardinal šuti o tome. 
Dr. Seper rekao je to samo sedmori' 
ci. Pitao je za savjet ispovjednika, 
neke svećenike, a rekao je od rodbn 
ne jedino sestri, tako da mu nabavi i 
pripremi potrebne stvari. Glas o 
imenovanju dr. Sepera obradovao 
je sve što dobro i pošteno misli. 
Kardinal veli: 

»Sada mogu mirno spavati. Sa' 
da ću lako umrijeti, samo kad vidim 
da je to veliko pitanje tako lijepo rn 
ješeno. Drago mi je da je na KaptO' 
lu već gotovo. Ni konsekracija sada 
nije toliko važna. Držao sam to u 
tajnosti i javio Seperu, neka to oba' 
vi tiho, da ne bi to ovi zlotvori zap' 


riječili. Njima se ništa ne može 
vjerovati. Ali Deo gratias!« - 

Koadjutor mi je rekao u šali: 
»Recite kardinalu da mi je dobru 
kašu skuhal. Kad je sebe jedanput 
dao prevariti, zašto je sada i mene?« 

Kardinal veli: »Sad će si ovi raz' 
bijati glave, a kako je do toga došlo. 
Uz sve njihove straže i špijunažu! I 
tu kao da im se dragi Bog narugao. 
Časne sestre krenu na put i ne slm 
te, što nose. Bogu hvala samo, kad 
je sve to tako lijepo svršilo. Nadam 
se, da će i sutrašnji dan lijepo proći. 
U moje ime zahvalite dr. Ujčiću za 
sve, što mi je učinio u toj stvari.« 

21. IX. 1954. 

Pošao sam u Zagreb na konsek' 
raciju dr. Sepera. Nigdje nije bio ob' 
javljen ovaj veliki čin. Od jučer 
prošla je ta vijest od usta do usta, i 
danas oko 9 sati skupilo se u kated' 
rali oko 3.000 svećenika, redovni' 
ka, redovnica i vjernika. Tiho i 
skromno odigrao se događaj, koji 
će, nadam se, za kratko vrijeme po' 
tresti biskupijom. CMD je već jaka 
rak'rana. Jaka! - ljudski promatra' 
no, ali pasti će uz Božju pomoć. - 
Neki se svećenici malo uzbunili sa' 
da misleći, da će možda kardinal 
nas ostaviti i poći u Rim. On će na 
to: 

»A, to ne! Nikada ni pomislio 
nisam na to! On je nadbiskup koad' 
jutor sedi datus } dok sam spriječen. 
U vršenju službe on ima svu vlast. 
Pa i u slučaju moje smrti, ne treba 
nikakove nove odluke Svete Stoli' 
ce, on i dalje ima svu jurisdikciju, 
dok Sv. Stolica eventualno ne od' 
redi drugačije. Nego moram misliti, 
što u slučaju, ako i njega zatvore ili 
bilo kako spriječe u službi? Treba 
imati odmah u vidu i osobu, koja će 
preuzeti dužnost. No, kad su sve za- 
preke premoštene i do sada je sve 
dobro prošlo, nadam se, da će se 
dobri Bog smilovati Nadbiskupiji i 
neće dopustiti, da naši svećenici i 
narod sagnu koljeno pred Balom. A 
koji jesu, imat će koadjutor brzo po' 
sla s njima i učiniti kako traže cn 

kveni propisi. Personal i disciplinu 
uzima zato sam u ruke. Uvjeren 
sam, da će biti sigurnije i čvršće ne- 
go do sada.« 

Sestre su mi kazale, da je kardi- 
nal u vrijeme dok je bila konsekra- 
čija, dobar dio vremena sproveo u 
crkvi. Sada mi je jasno, što je u zad- 
nje vrijeme adorirao dan za danom 
više nego obično (...). 

9. XII. 1954. 

Radio New York javlja, da je 
Koadjutor bio kod Bakarića: 

- Ovi će nesretnici rastrubiti taj 
slučaj i propagandno izrabiti. Mogu 
na čas i zavarati svijet, a i našim 


CMD-ašima dati neki stimulus, ali 
to može biti samo za kratko vrijeme. 
Nadam se, da se Seper držao, kako 
treba. Baš me zanima kako je tekao 
razgovor. Nije slučajno da je do raz¬ 
govora došlo baš sada, kad je Tito 
na putu. Znadu oni, gdje ih žulja, pa 
si tu kušaju pomoći. Izgleda, da će 
im ovaj puta malo koristiti. (...) 

14. XII. 1954. 

Tajnik (vlč. M. Pišonić, op. J.B.) 
priča, da je o. Vanino morao na is¬ 
tragu radi Fonda kardinala Stepin- 
ca u USA. Inkriminiraju mu, da je 
trgovao stranom valutom. Zastraši¬ 
vanje! Vele: »Zvati ćemo mi Ste- 
pinca u Jasku. Govorit će on ta¬ 


mo!« - rekoše tajniku na Udbi u 
Zagrebu. - 

- »Samo neka mi dođu i pošalju 
poziv, imam pripravljen odgovor, ali 
će im biti gorak!« - veli kardinal. 
»Prave ove i slične presije. To je od¬ 
govor na posjet naših svećenika Ei- 
senhoweru i radi odlučnog stava 
koadjutora pred Bakarićem. Koad¬ 
jutor je tražio ispravak one vijesti u 
»Vjesniku« o njegovom posjetu Ba- 
kariću. Bakarić je vis a vis Seperova 
stava prema CMD-u rekao, da je 
sada prisiljen, da zaštiti ličnu slobo¬ 
du svećenika u Udruženju. A od¬ 
mah iza posjeta reče svom po¬ 
moćniku: »Seper je kardinalova 
kreatura!« 


ZAPOČEO POSTUPAK ZA 
PROGLAŠENIE BLAŽENIM 
NADBISKUPA ANTONA VOVKA 


Nadbiskupski ordinarijat u Ljubljani je u smislu 
Apostolske konstitucije »Divinus perfectionis Magis- 
ter«, od 25. siječnja 1983., započeo postupak za progla¬ 
šenje blaženim ljubljanskoga nadbiskupa Antona Vov- 
ka. 

Papa Ivan Pavao II. je u okviru svojega pastoralnog 
posjeta Sloveniji 19. svibnja 1996. u Mariboru potak¬ 
nuo Crkvu, i opću i mjesnu u Sloveniji, na vrednova¬ 
nje svetosti i vrednovanje onih koji su je postigli u nad- 
prosječnom stupnju. »Ako dobro pogledamo«, reče 
Sveti Otac, »današnje društvo izražava duboku potre¬ 
bu za svecima, za osobama, koje nam zbog svoje uske 
veze s Bogom mogu na neki način pomoći da osjetimo 
njegovu prisutnost, i posredovati nam njegove odgovo¬ 
re« (CD 64, str 34). 

Uzimajući u obzir ovu izjavu Svetog Oca te želje 
mnogih Slovenaca u domovini i širom svijeta, članovi 
Svećeničkog vijeća Ljubljanske nadbiskupije su na 
sjednici održanoj 9. listopada 1996. suglasno predložili 
otpočinjanje postupka za beatifikaciju nadbiskupa 
Vovka. Poticaj za ovakvu odluku temelje na nesumnji¬ 
voj duhovnoj veličini i na ugledu mons. Vovka kao 
vjernog sluge Evanđelja, ugleda što ga je novi Sluga 
Božji imao među vjernicima i svećenicima povjerene 
mu mjesne Crkve. 

Vrijeme u kojem je nadbiskup Vovk preuzeo vod¬ 
stvo Nadbiskupije, nije bilo povoljno ni za Crkvu niti 


za njega osobno. 

Ovo se pokazalo 
čak u nekoliko 
neuspjelih poku¬ 
šaja neprijatelja 
Crkve da ga ubi¬ 
ju. Dana 20. si¬ 
ječnja 1952., ko¬ 
munistički su ga 
bojovnici u vla¬ 
ku, na glavnom 
kolodvoru u No¬ 
vom Mestu, polili 
benzinom i zapa¬ 
lili. Posljedice 
opekotina nosio je 
čitav život. Zbog 
tih i brojnih dru¬ 
gih događaja nad¬ 
biskup Vovk je bio 
medu vjernicima prepoznat kao svjedok vjere. Kao 
»confessor« bio je prihvaćen i u Rimu, za vrijeme 
pohoda »ad limina« godine 1960. 

Nadbiskup Vovk se unatoč teškim kušnjama od¬ 
likovao u krepostima ufanja i ljubavi. U vremenima 
poslije pobjede komunističke revolucije mudro je 
vodio Ljubljansku nadbiskupiju te se hrabro borio za 



Sluga Božji Anton Vovk , 
r. 19. svibnja 1900., 

-P 7. srpnja 1963. 

prava Crkve i ljudska prava. Vjerno se držao svog bis¬ 
kupskog načela, istovjetnog onom blaženog Alojzija 
Stepinca: »U Tebe se, Gospodine, uzdam!« Bio je muž 
molitve i velik Marijin štovatelj. Teške bolesti, poslje- 
diče već spomenutih progonstava, dragovoljno je pod' 
nio. Cesto se iz njegovih usta čuo usklik: »Kako i koli- 
ko Bog hoće.« 

Nadbiskup Vovk umro je na glasu svetosti 7. srpnja 
1963., nakon što je 19. svibnja iste godine napunio 63 
godine života. 

Kongregacija za kauze svetaca je 23. siječnja 1999. 
poručila mons. Francu Rodeu, nadbiskupu ljubljansko^ 
me, da sa strane Svete Stolice nema nikakve zapreke 
za početak toga postupka. 

Za postulatora Vovkove kauze mons. Rode je ime- 
novao katedralnog kanonika dr. Ivana Merlaka. 

Postulatura bi. Alojzija Stepinca moli sve svoje su- 
radnike i Blaženikove štovatelje koji su nadbiskupa 
Vovka poznavali, neka o svojim spozajama i izvijeste 
preč. postulatora, kako bi ta izvješća pridonijela pn> 
vedbi postupka. Svoja sjećanja ili fotografije Sluge 
Božjega Antona Vovka pošaljite na adresu: Dr. Ivan 
Merlak, postulator, p.p. 121/III, 1001 Ljubljana, ili na 
adresu Stepinčeve Postulature, koja će prispjele doku- 
mente proslijediti u Ljubljanu. 

Dr. Juraj Batelja, postulator 

NEKA SE NE 
ZABORAVI — 


Životopis Sluge Božiega Antona 
Vovka 

Nadbiskup Anton Vovk rodio se 19. svibnja 
1900. u Vrbi na Gorenjskem, u istoj kući u kojoj i 
sto godina prije slovenski pjesnik dr. France Prešern. 
Njegova baka Marija (Mina) bila je pjesnikova ses- 
tra. Anton je bio još isti dan kršten u župi rođenja 
Breznica. Godine 1919. maturirao je na Biskupijskoj 
klasičnoj gimnaziji u St. Vidu nad Ljubljanom (da- 
nas Ljubljana Sentvid) i na jesen ušao u ljubljansko 
sjemenište. 

Dana 29. lipnja 1923. bio je zaređen za svećeni- 
ka. Od 1923. do 1926. bio je kapelan u Metliki, pos- 
lije toga u Tržiču. Godine 1928. postao je tamo žup- 
nik. Godine 1940. bio je proglašen za katedralnog 
kanonika u Ljubljani, godine 1944. postao je rektor 
sjemeništa. 

U srpnju 1945., kao generalni vikar, preuzeo je 
vođenje Ljubljanske biskupije. Dana 1. prosinca 
1946. bio je posvećen za pomoćnog biskupa, a 1950. 
bio je imenovan za apostolskog administratora Ljub- 
ljanske biskupije. 

U studenom 1959. imenovan je za ljubljanskog 
biskupa. 

Dana 22. prosinca 1961. bila je Ljubljanska bis¬ 
kupija uzdignuta na nadbiskupiju, i biskup Vovk je 
istom odlukom Apostolske stolice imenovan za pr- 
vog ljubljanskog nadbiskupa. Mons. Anton Vovk 
umro je u Ljubljani, 7. srpnja 1963. 


Ovih se dana navršava 55 
godina od sudskog postupka 
»pravne likvidacije« zagrebačkog 
nadbiskupa dr. Alojzija Stepin¬ 
ca. Sudski postupak protiv njega 
pripremao se i dogodio u silovi¬ 
tom naletu Komunističke partije 
koja je, zadojena bezbožnom 
ideologijom i mržnjom, osobito 
na Katoličku Crkvu, odlučila us¬ 
postaviti društevni poredak bez 
Boga. 

Koliko je u tome bilo mržnje i 
gaženja temeljnih ljudskih prava, 
neka uz odlomak iz Crne knjige o 
grozovitostima komunističke vladavi¬ 
ne u Hrvatskoj posvjedoče i druga 
dva primjera: bezbožno ubojstvo 
žene trudnice, i optužba Nadbisku¬ 
pa zbog hrvatskog rodoljublja. 


1. Pismo Ivanke Novak r. 
Skrobec u Sodružici, nastanjena 
u Hrovači kod Ribnice 
(Slovenija). Učiteljica koja nije 
pristala na suradnju s komunisti¬ 
ma. Molila je da je poštede smrti 
dok ne rodi dijete. Silom su joj 
gurnuli kramp u ruke da kopa 
grob, ali zbog trudnoće nije mogla 
pa su je zadavili 3. lipnja 1942. 
Noć pred smrt, u osmom mjesecu 
trudnoće, napisala je vlastitom 
rukom pismo svom nerođenom 
djetetu. Plitko je zakopana. Kad 
su 4. kolovoza 1942. otkopali 
njezino tijelo u njedrima se pro¬ 
našlo malo istrunulo pismo slje¬ 
dećeg sadržaja: 

»Još nekoliko sati i svršetak je 
mojeg života. O Bože, o žalosna 
Majko, Majko moja, Ti znaš da 


umirem nedužna, kao što je nedu¬ 
žan umro Tvoj Sin... 

O moje čedo, moj nježni anđe¬ 
le, kako bih rado vidjela obrise tvo¬ 
jih obraza, divne bisere tvojega 
pogleda. Nikada neću vidjeti tvoj 
rascvjetani osmijeh, s kojim bi me 
usrećivalo, dijete moje - moj nježni 
cvijete! 

Nikada neću vidjeti tvojih bije¬ 
lih ručica, nikada ih nećeš pružiti 
da mi daruješ slatki zagrljaj. Nikada 
te neću moći prisloniti uz svoje sr¬ 
ce, iako si mu tako blizu, nikada, 
dijete moje! Tamo negdje u ovom 
klancu bit će naš dom i krasit će ga 
proljetno cvijeće. 

Moja ti usta neće moći pjevuši¬ 
ti uspavanku - kolijevka tvoja biti 
ću samo ja tako mrzla i otvrdnuta - 

lišće iznad nas će ti lahoriti i šumiti 
ljubavnu uspavanku. O, kako mir¬ 
no spavaš moje čedo, tako blizu 
mojega srca, što te tako ljubi - 
ipak, iako te ljubi, iz ralja smrti što 
te evo čeka, ne može te istrgnuti. 
Kako mirno sniš i ne slutiš, što ti se 
evo približava! Sa mnom ćeš umri¬ 
jeti - ja u mislima na tebe. I tu, na 
kraju teškog puta, zajedno ćemo 
prići k Bogu... 

Tad kad sam te prvi puta osjeti¬ 
la... oćutila pod srcem tvoj nemir, 
sanjala sam, kako ću te najprije od¬ 
nijeti u Božju blizinu, da te oblije 
sveta voda - doskora će te obliti 
moja krv - bit ćeš kršteno ljublje¬ 
nom krvlju majke svoje... 

Gledala sam te, kako se Isus 
pod prilikom kruha najprije tebi 
prigiba... Znam! Evo zamalo, moje 


će tijelo biti prinešeni kalež... Ti, 
čedo moje, hostija u njemu... 
Stvarno sam u ljubljene ruke uzela 
hostiju tvojega bića i položila u svo¬ 
je božansko Srce... tamo ću te, čedo 
moje, prvi put vidjeti, o moj nježni 
anđele; tamo ću vidjeti tvoj obraz; 
tamo ćeš ti prvi put vidjeti svoju 
majku i kliknuti: »O, mama!« 

Gledaj, čedo moje, jutro se pri¬ 
bližava. Oglašuju ga prve zrake iza 
planina... posljednje jutro našeg tr¬ 
pljenja. Jutro će i opet svanuti - ali 
bez trpljenja i suza... svanut će pred 
licem Božjim... samo mirno poči¬ 
vaj, nad tobom bdije tvoja mati... 
Gle, rumena zora sviće, da probudi 
dan... i u njemu ugasi posljednje 
zvijezde... U trenutku se prelijeva 
jutro... što će nas ponijeti na pos¬ 
ljednje putovanje... I neću biti sa¬ 


ma... sa mnom si ti, dijete moje... i 
Marija - kao što je hodila sa Sinom 
na Kalvariju, ide i s nama... U pos¬ 
ljednjim, zadnjim uzdisajima biti će 
s nama... i ponijeti nas u vječni, 
sretni dom. Nitko nam ne može 
oduzeti tu sreću... sva naša bol bit 
će pretočena k vječnom Bogu... u 
vječnom Božjem miru... Dijete mo¬ 
je, spavaj... Marija je s nama... Gle¬ 
daj... evo ih... prilaze nam... prila¬ 
ze...« 

/Iz knjige: Slovenija 194 Dl 948- 
1952. »Tuđi mi smo umrli za Domo¬ 
vino«; Zamolčani grobovi in njihove 
Žrtve: Zbornik (F. Perme, A. Zitnik i 
drugi) - Ljubljana, str. 58.; preveo: 
vlč. M. Babajić./ 


Postulatura za proglašenje svetim blaženog 
Alojzija Stepinca je pripremila za tisak knjigu iz¬ 
vornih dokumenta i svjedočanstava o pomoći koju 
je zagrebački nadbiskup, blaženi Alojzije Stepinac, 
za vrijeme 2. svjetskog rata, pružio ugroženom pu¬ 
čanstvu židovske narodnosti i vjeroispovijesti. 

Čitatelji već u ovom broju Qlasnika mogu s ra¬ 
došću i ponosom pročitati izvješće, koje je i poticaj 
na uvijek aktualno svjedočanstvo kršćanske ljuba¬ 
vi. 

1. Nadbiskup Stepinac spasio Zidove Mavra Rei- 
na i Olgu r. Hoenigsberg 

Gospođa Renata Steffenelli izrekla je u Vancouve- 
ru, 27. veljače 2001., svjedočanstvo kako je nadbiskup 
Stepinac spasio njezine roditelje, Zidove Mavra Reina i 
Olgu r. Hoenigsberg. 

»Mavro Rein r. 1865. i njegova žena Olga r. Hoe¬ 
nigsberg r. 1879., roditelji Renate Steffenelli, r. 25. stu¬ 
denoga 1902. u Sisku, bili su progonjeni zato što su 
smatrani Zidovima. Oni su bili pokršteni. Otac je bio 
kršten kao student. 

U najtežim trenucima, tadašnji nadbiskup zagre¬ 
bački mons. Alojzije Stepinac je primio gospodina i go¬ 
spođu Rein u Nadbiskupski dvor, na Kaptolu 31, da ih 
spasi od progona.« 


DOKUMENTI 



Nadbiskup Stepinac na jednom pastirskom pohodu . Mo¬ 
limo čitatelje neka nam jave pojedinosti, gdje je i kada 
nastala ova fotografija! 


No, nakon što su misleći da je nastupilo povoljno 
vrijeme za miran život, izišli iz Dvora, policija ih je uhi¬ 
tila, zatim odvela u nepoznatom pravcu i ubila. Njiho¬ 
va kćer do danas nije saznala gdje su roditelji ubijeni. 
To se sve dogodilo 1943. godine.« 

Svjedoci ovog svjedočanstva gđe Renate Steffenel¬ 
li su: Zdenka Fleisch, vlč. Josip Simunović i fra Bone 
Prcela. 

BLAŽENI ALOJZIJE O 
OBITELJI 

Bez poštivanja Boga padaju po 
jedinci i obitelji, ruši se država, ruši 
se pravedni poredak. Mi manifesti' 
ramo, da je zakon Božji temelj i 
vječne i zemaljske sreće. ( Propovijed 
u Virovitici , 14. srpnja 1934.) 

No jer su protivnici Božjeg svjet¬ 
la snažno organizirani, treba da i ka' 
tolički inteligenti u organiziranom 
boju kao »acies bene ordinata« (usp. 
Pj 6,3), kao članovi Katoličke Akti' 
je, unesu Kristovo ime u dušu obite' 
lji, omladine i cijeloga naroda, da 
Kristova nauka postane preporodni 
kvasac čitavoga društva. (U govoru 
Domagojskom društvu , 20. studenoga 
1934.) 

Odgoj je naime obiteljsko dob' 
ro, i da se ta svrha postigne, Bog je 
stvorio obitelj (...). Mladež koja je 
odgojena za Boga i po Božjim načeli' 
ma, samim tim najbolje odgojena i 
za obitelj, narod i državu. (U propo¬ 
vijedi o 400-god. Reda ss. uršulinki , 
17. studenoga 1935.) 

Položaj supruge i majke u obiteb 
ji daje ženi mogućnost, da učini jako 
mnogo na području katehizacije, jer 
je majka ona, koja prva uči dijete 
moliti i usađuje mu vjerske istine u 
srce. To treba naglašavati osobito 
danas, kad škola sve više zanemaru' 
je vjerski odgoj, a često puta i radi 
protiv njega. (Govor na sastanku Dru¬ 
štva biskupijskog okružja katoličkih že¬ 
na u Zagrebu , 26. travnja 1936.) 

Neizbrojivo mnoštvo Božjeg naroda sudjelovalo je na Misi proglašenja blaženim kard. Stepinca, 

u Mariji Bistrici , 3. listopada 1998. 


Hodeći i ploveći prispio je Božji narod na Misu sa Svetim Ocem Ivanom Pavlom 11, 
u Splitu, na Znjanu, 4 . listopada 1998. 

